
NOTICE 


SUR 

LES FORTUNES ET ADYERSITEZ 

DE JEHAN REGNIER 


L’abbé Goujet, qui avait eu le bonheur de se 
procurer un exemplaire de ce livre rarissime (cet 
exemplaire, un des trois qui existent encore, se 
trouve aujourd’hui à la Bibliothèque de la ville 
de Versailles), aconsacré à Jehan Regnier une 
des meilleures notices, et des plus complètes 
que renferme la Bibliothèque françoise (tome IX, 
p. 324-344).Nous nous bornerions à réimprimer 
ici cette notice, si l’ouvrage de l’abbé Goujet 
n’était pas dans les mains de toutes les per- 
sonnes qui s’intéressent à notre vieille poésie 
et à nos anciens poètes. 

Peu de temps avant l’abbé Goujet, le savant 
abbé Lebeuf, avait aussi, dans ses Mémoires 
concernant Vhistoire ecclésiastique et civile 
d’Auxerre (Paris, Durand, 1743, 2 vol. in-4°; voir 



VI 


t. II, pages 287 et 290), parlé longuement de 
Jehan Regnier, bailli d’Auxerre, d’après le livre 
des Fortunes et adversitez de ce poète, alors 
presque inconnu et bien digne cependant d’être 
cité, lu et admiré à côté de ses contemporains, 
Charles d’Orléans et François Villon. Les 
deux pages que l’abbé Lebeuf a remplies de 
détails exclusivement biographiques sur Jean 
Regnier, ajoutent quelques faits nouveaux à la 
notice composée par l’abbé Goujet. 

Malgré ces deux notices, écrites par deux 
hommes aussi versés dans l’érudition française, 
le nom de Jean Regnier était à peu près oublié, 
à cause de la rareté excessive du volume de ses 
poésies, lorsque M. le marquis de Gaillon, qui 
avait eu le bonheur de rencontrer ce volume à 
la Bibliothèque de Versailles, en a tiré une no- 
tice, àlafois historique et littéraire, très-bien 
faite et intéressante, qui fut insérée dans le 
Bulletin du Bibliophile (15 e série, 1862, pages 
741-760) et qui assigna enfin à Jehan Regnier la 
place qu’il mérite d’occuper parmi les poètes 
français du XV e siècle. Ce ne fut point assez, ce- 
pendant, pour lui donner droit d’entrée dans les 
biographies générales. 

La réimpression des poésies de Jean Regnier 
était désirée et attendue depuis longtemps, car 
ces poésies antérieures de trente ans à celles de 
Villon et dignes souvent d’être comparées à ces 

dernières, manquaient à toutes les collections 
de vieux poètes, que les bibliophiles recherchent 
avec tant de curiosité. On ne connaît, en effet, 
que trois exemplaires de l’édition originale, et 
deux de ces exemplaires sont conservés dans 
des dépôts publics: à la Bibliothèque Impériale 
de Paris et à la Bibliothèque de Versailles. Le 
troisième exemplaire, que notre illustre biblio- 
graphe, M. Jacques-Charles Brunet, n’a pas eu 
l’heureuse chance de voir, pour le décrire dans 
le Manuel du libraire , n’a fait que passer à la 
vente de White Knights, en Angleterre, où il a 
été payé seulement 5 livres 19 schell.,et l’on ne 
sait pas chez quel amateur il est allé s’enfouir, 
peut-être sans retour. 

Nous avons eu sous les yeux, un moment, 
l’exemplaire de la Bibliothèque de Versailles ; 
c’est un petit in-8 de 145 ff. chiftr., caractères 
gothiques, avec 5 gravures sur bois. Tous les 
biographes qui ont parlé de ce recueil lui ont 
donné un titre différent de celui qu’il porte, 
comme on pourra s’en convaincre, en compa- 
rant la description du Manuel avec la réim- 
pression qui reproduit fidèlement l’original. Le 
volume a été imprimé sans doute en 1524, et non 
en 1526, puisque le privilège accordé au libraire 
Jean de la Garde est daté du 10 mai 1524 ; l’au- 
teur Jehan Regnier, bailli d’Auxerre, était 
seigneur de Garchy et non de Guerchy. 

Nous ne referons pas sa biographie; on la 
trouvera dans les trois ouvrages que nous avons 
cités plus haut : dans la Bibliothèque française , 
dans les Mémoires concernant Vhistoireâ? Auxer- 
re et dans le Bulletin du Bibliophile . Cepen- 
dant il est utile de préciser quelques faits et 
quelques dates de la vie de notre poëte. 

Jehan ftegnier, seigneur de Garchy, terre 
noble à trois lieues d’Auxerre, était bailli de 
cette ville, pour le duc de Bourgogne, lorsqu’il 
tomba entre les mains du parti du roi, le 14 
janvier 1431, ou plutôt 1432 (nouveau style). Il 
avait été attaché à la maison du duc Jean-Sans- 
Peur avant de passer au service de Philippe-le- 
Bon. Au moment où il devint prisonnier de guerre, 
il pouvait avoir environ quarante ans; il était ma- 
rié à dame Isabeau Chrétien et il en avait un fils, 
déjà sorti de l’enfance. Dans sa jeunesse, il s’é- 
tait mis à parcourir le monde; il avait visité 
non-seulement une partie de l’Europe, mais 
encore la Palestine, l’Arménie et d’autres con- 
trées del’Orient.Les gens d’armes, qui l’avaient 
pris sur les confins de la Normandie, le menè- 
rent à Beauvais et le mirent à rançon. H devait 
rester en prison, jusqu’à ce qu’il eût payé une 
somme de mille saluts d’or. Sur ces entrefaites, 
Charles VIT, qui conservait contre lui un vif 
ressentiment, n’eut pas plutôt appris sa capti- 
vité, qu’il envoya le bailli de Senlis à Beauvais, 

avec ordre de faire exécuter à mort le bailli 
d’Auxerre. Par bonheur, celui-ci avait des 
amis puissants dans le parti du roi : Poton de 
Xaintrailles, La Hire, Robert Floquet et d’au- 
tres s’interposèrent en faveur du malheureux 
Jehan Regnier et sauvèrent sa tête. 

Le prisonnier avait hâte de se voir en lieu de 
sûreté ; il attendait sa femme et son fils avec 
une partie de sa rançon ; ils arrivèrent enfin au 
mois d’avril 1433 et ils obtinrent, en payant 
deux mille écus comptant, de rester en ôtageà 
la place de leur mari et père. Jehan Regnier 
espérait trouver quelqu'un qui consentit, moyen- 
nant finance, à tenir prison pour lui, jusqu’à ce 
qu’il eût rassemblé la somme nécessaire pour 
compléter sa rançon. Il obtint donc sa liberté 
provisoire, au mois de septembre 1433. Ses re- 
cherches à Gournai et dans plusieurs villes delà 
Normandie, furent vaines ; personne ne voulut, 
à prix d’or, aller se mettre à la place de la 
dame de Garchy et de son fils. Alors Jehan Re- 
gnier jugea plus sage de chercher l’argent de sa 
rançon et il vint en Flandre solliciter la libéra- 
lité du duc de Bourgogne, qui ne lui donna 
que peu de chose, outre les cent francs dégagés 
qu’il touchait en qualité de bailli d’Auxerre. Je- 
han Regnier retourna donc à son poste, la bourse 
à peu près vide, et il engagea une partie de ses 
domaines pour pouvoir acquitter sa rançon et 
dé livrer sa femme et son fils. 

Ce fut pendant son séjour dans les prisons 
de Beauvais, qu’il écrivit en rimes le récit de 
ses Fortunes et adversitez ; il nous indique lui- 
même l’époque où il acheva ce livre : 

A Beauvois, droit devant Saint-Pierre, 

Où je suis enfermé en pierre. 

En grant douleur, en grant servage, 
Dedans la tour de Beauvisage 
Enfergié en fers bien estrois. 

L’an mil quatre cens trente trois, 

En avril, du jour vingt six, 

Sur la pierre je suis assis, 

Où je fais la fin de ce livre. 

En attendant d’estre delivre. 

11 s’était fait passer pour un menestrier et il 
composait des vers et de la musique pour les 
personnes qui l’en priaient et même pour ses 
geôliers. Telle fut l'origine de ses poésies qui 
sont, par conséquent, contemporaines de celles 
d’Alain Chartier. 

Il vécut encore une trentaine d’années après 
sa sortie de prison, et il continua, du moins en 
certaines circonstances, à faire des vers. On 
trouve à la fin de son recueil une complainte 
sur la mort d’Anne de Chauvigny, comtesse de 
Joigny, qui mourut le 6 janvier 1456, et une 
ballade du duc de Nevers, datée de l’année 
1463. On sait d’ailleurs que Jehan Regnier avait 
cessé de vivre en 1465 et que son neveu Guil- 

laume de Montblera lai avait succédé comme 
bailli d’Auxerre. 

* L’intérêt que présente le recueil de Jehan 
Regnier n’est pas seulement dans l’histoire de 
ses Fortunes et adversitez ; ce recueil, qui té- 
moigne d’ailleurs d’un talent réel et original, 
offre, à d’autres titres, plus de curiosité et d’im- 
portance que la plupart des poésies du XV* 
siècle ; car c’est évidemment le prototype des 
deux Testaments de Villon. Nous ne doutons 
pas que Villon, lorsqu’il était sous le coup d’une 
condamnationcapitale, dans les prisons du Châ- 
telet de Paris, ou dans celles de l’Officialité de 
Meun-sur-Loire, ne se soit souvenu du livre de 
Jehan Regnier, et ne l’ait imité, en le surpas- 
sant, il est vrai. La situation des deux poètes 
était alors analogue, et la tournure de leur es- 
prit avait une frappante analogie. Chacun d’eux 
se résignait à son sort avec une philosophie à 
la fois railleuse et mélancolique ; l’un s’atten- 
dait à être pendu par ordre du roi Charles VU, 
l’autre se préparait gaiement à subir le même 
supplice ; tous deux se rappelaient leurs péchés 
et en demandaient pardon à Dieu , en consa- 
crant à la poésie leurs derniers moments. 

Les points de rapport qui existent entre les 
Fortunes et adversitez de Jehan Regnier et les 
Testaments de Villon, n’ont pas échappé à l’abbé 
Goujet; mais il n’a point assez insisté dans la 

comparaison qu’il fait des deux ouvrages et 
des deux poètes. L’abbé Goujet a de la peine 
à croire que le testament rimé de Jehan Ré- 
gnier ait été rédigé sous la menace de la mort 
infamante qui semblait lui être destinée. « Un 
homme qui n’a que la mort devant les yeux, 
dit-il, et surtout une mort violente, ne se seroit 
pas amusé à décrire toutes les cérémonies qu’il 
voulait qu’on observât à ses funérailles, ni à 
plaisanter snr un sujet si grave. Il n’y a que 
Villon qui ait été capable de porter la plaisan- 
terie jusque là.» Nous sommes loin de partager 
l’idée de l’abbé Goujet et nous pensons que le 
testament de Jehan Regnier, dans lequel on 
retrouve en germe la donnée et l’esprit des 
Testaments de Villon ; a été rimé, comme il le 
dit, la veille du jour fixé pour son exécution. 

Ce n’est pas seulement ce testament qui a servi 
de modèle à Villon , ce sont les autres pièces, 
chansons, ballades, complaintes, etc. qui forment 
le recueil du prisonnier de Beauvais. On y re- 
marque, comme dans le Grand Testament de Vil- 
lon, une ballade à la Sainte- Vierge, une chanson 
à sa maîtresse, un rondel à une belle dame, une 
ballade que rappelle exactement celle des 
Neiges d’antan , etc. Les similitudes, les rémi- 
niscences sont plus caractéristiques encore, 
quand on compare vers à vers les deux poètes; 
ce sont souvent les mêmes proverbes, les mêmes 

dictons, les mêmes coupes de vers, les mêmes 
inspirations, le même style, la même langue. Il 
faut de nombreuses citations mises en regard 
les unes des autres pour faire toucher au doigt 
la ressemblance des deux poètes et des deux 
ouvrages. 

Il suffit de citer ce liuitain qui se trouve pres- 
que textuellement dans Villon : 

Amy, il te le fault passer, 

Car tu es en trop dur passage ; 

Vueilles ton vouloir compasscr, 

Ou autrement tu n’es pas sage. 

Tout homme convient trespasser, 

Tant soit grant, ne de fort corsage. 

Mais pour parler de repasser, 

Jamais tu n’en verras message. 

Il suffit de citer la ballade dont le refrain est : 

Dieu si vous doit honneur, santé, liesse. 

La ballade qui se distingue par un dialogue 
si vif et si animé : 

Amy sire, or me dis doulcement ? 

La ballade qui a fourni évidemment le re- 
frain : Il n'est bon bec que de Paris , et qui roule 
sur cette équivoque égrillarde : 

Qu’il n’est d’ouvraige que de Rains. 

Voilà ce qui fait surtout la valeur littéraire de 
Jehan Regnier, lequel a été le précurseur, P ins- 
pirateur et souvent le modèle de François Villon; 
car on ne saurait mettre en doute Fantériorité 
de la composition des poésies de Jehan Ré- 
gnier, qui a pris soin de les dater de la manière 
la plus rigoureuse. C’est en 1432 qu’il com- 
mença de les écrire dans les prisons de Beau- 
vais; c’est en 1460 que Villon composa son pe- 
tit Testament dans les prisons du Châtelet de 
Paris. 

11 résulte de ce fait que les poésies de Jehan 
Regnier étaient connues de ses contemporains 
et qu’elles devaient jouir d’une espèce de re- 
nommée, pour que Villon se soit attaché à en 
imiter le sentiment, le caractère et la forme. 
Au reste, Jehan Regnier vivait encore, et l’on 
peut supposer qu’il avait lui-même donné com- 
munication de ses vers à Villon. Toutefois ce 
n’est que longtemps après sa mort que le ma- 
nuscrit de ses poésies tomba en la possession 
de quelque ami des lettres, qui le fit imprimer 
pour être agréable à un parent de Fauteur, à 
noble homme messire Claude Le Marchant, 
chevalier, seigneur de Bouchet et élu d’Auxerre. 

A cette époque, les œuvres de Villon, réim- 
primées dix ou douze fois, avaient acquis une 
éclatante célébrité ; tout le monde les savait 
encore par cœur, à la cour comme àla ville, quoi- 


» -Difttizec 



XV 


qu’elles eussent déjà beaucoup vieilli; mais 
elles furent effacées et bientôt oubliées, dès que 
Clément Marot eut créé une nouvelle école poé- 
tique. On s’explique ainsi comment le livre de 
Jehan Regnier, malgré sa valeur incontestable, 
a passé alors inaperçu, sans acheteurs et sans 
lecteurs. On ne voulait plus des vieux poètes, on 
ne les comprenait plus, et Clément Marot es- 
saya en vain, pour les faire lire, de rajeunir le 
texte de Villon et le Roman de la Rose. Le nom 
de Jean Regnier resta donc absolument inconnu, 
en dépit de la publication posthume de son ou- 
vrage cependant La Croix du Maine et Du 
Verdier, sieur de Vauprivas, n’ont pas négligé 
de l’inscrire dans leurs Bibliothèques françoises. 

P. L. 

DE PAR LE PREVOST DE PARIS 

OU SON LIEUTENANT. 


Il est permis à Jehan de la Garde, li- 
braire juré de PUniversité de Paris, faire 
imprimer ce petit livre jusques à deux ans à 
compter de la date qu’il sera parachevé de 
imprimer. Et deffend à tous imprimeurs ne 
le imprimer jusques apres les ditz deux ans 
passez, sur peine de confiscation des ditz 
livres et d’amende arbitraire. Fait le di- 
xiesme jour de May mil cinq cens xxiiii. 
Signé Ruzk. 

PROLOGUE 


adressant à noble homme Messire Claude 
le Marchant Chevalier, Seigneur du 
Bouchet et esleu d’Aucerre. 


Mon très honnoré et redoublé seigneur» 
pensant en moy et préméditant à qui je 
pourroys ce présent livre dédier et adresser, 
l’oeil de juste raison a regardé la resplen- 
deur des vertus qui en vous sont infuses 
habondantement. Parquoy l’audace de mon 
petit courage a esté vous adresser ce petit 
livre contenant en soy plusieurs choses de 
recréation lequel composa jadis feu de 
bonne mémoire noble homme Jehan Ré- 
gnier, en son vivant, bailly d’Aucerre, luy 
estant prisonnier à Beauvais, lequel ainsi 
que ay entendu, estoit vostre parent en au- 
cun degré. Lequel livre donc accepterez et 
prendrez en gré le vouloir de vostre hum- 
ble petit serviteur obédient à tous voz bons 
vouloirs. 



LES 


FORTUNES ET ADYERSITEZ 

DE 

JEHAN REGNIER 


O Jésus qui te souffris pendre 
En la croix et ton corps estendre 
Ta chair percer ton coste fendre 
Pour nous racheter et descendre 
De voye de damnation 
Sire yueilles a moy entendre 
Je ten supplie de cueur tendre 
Car fortune si ma fait prendre 
Ne delle 11e me puis deffendre 
Se de moy nas compassion. 

A toy mon ame je veulx rendre 
En ta garde sans plus attendre 
AflBn que desespoir nesclandre 
Ne la puisse eu riens surprendre 
Ne la mettre a perdition 
Ung petit livre vueil emprendre 
De ma fortune sans mesprendre 
Pour passer temps et pour apprendre. 

Sire en bonne intention 
Donne moy sens de le comprendre. 

1 

FORTUNES ET ADVERSITEZ 


LÀY. 


Las en mou temps nay pas apris 
Ne entrepris 
A user en ceste maniéré 
Mais fortune se ma surpris 
En son pourpris 
Si fort car il faut que je quiere 
Pour passer temps quelque matière 
Necte et clere 

Si te supply toy de hault pris 
Que ne face avant narriere 
Riens que naffiere 
Ne chose dont soye repris. 


Nulz homs ne doit estre oyseux 
A son povoir sçay je ouy dire 
Car cest ung des pechez de ceulx 
Des sept quon tient à peine pire 
Si me vueil prendre a escrire 
Pour passer temps aucunement 
Et en douleur me vueil déduire 
Par tout faut il commencement. 

Combien que soye en destresse 
Et questre me fault eu estant 
Car prison si est ma maistresse 
Dont je rie puis estre contant 
Mais neantmoins veulx faire tant 
Envers Dieu de tout mon sçavoir 
Que de moy ne soit mal contant 
Chascun doit faire son devoir. 

En cest livre vueil recompter 
De ma fortune ung petit compte 
Qui la vouldra ouyr compter 
Elle nest de duc ne de coûte 
Et pource se je me mescompte 
Prenez en gre le mescompter 
Cest fort que bomme face son compte 
Se de premier ne scet compter. 


RONDEL. 

Puis que je vueil passer ce pas 
Bien adviser doy le passaige 
Et y entrer par bon compas 
Puis que je vueil passer ce pas 
Se je faulx je ne dôubte pas 
Quon dira que ne suis pas saige 
Puis que je vueil passer ce pas 
Bien adviser doy le passaige. 

A toutes gens je recommande 
Trestous mes dictz et tous mes faictz 
Et leur supply non pas commande 
Que se jay fait aucuns forfaitz 
Que par eux ils soyeut refaits 
A trestous pardon je demande 
Amender vueil tous mes metfaitz 
Eu mes prisons naffiert quamende. 


LAY. 

Encores prie je humblement 
Et doulcement 

Tous ceulx qui rime sçaivent faire 
Que si je faulx aucunement 
Ne nullement 

Qui leur plaise à le refaire 
Là où je suis jay tant daffaire 
Sans mefifaire 

Que je ne sçay pas bonnement 
Se mon œuvre sçauray parfaire 
Sans forfaire 

Dieu y mette bon finement. 


Pareillement en lescripture 
Si ne vous vueillez trop fier 
Car ma lettre nest que paincture 
Je ne sçay octograffier 
Je ne fuz oncques clerc greffier 
Point na este ma nourriture 
Neantmoius je my vueil affier 
Il na riens qui ne sadventure. 


Se sçavoir voulez qui je suis 
Icy apres vous le sçaurez 
Combien toutefois se je puis 
A le trouver peine aurez 
Se qnerez mon nom trouverez 
Ceste chose si est certaine 
Faictes en ce que voi s pourrez 
Nul 11e scet riens sil ny met peine. 


Icy mon nom je nommeray 
E11 tout le mieulx que je sçauray 
Hastez vous doncques de lentendre 
Advis mest que je le dirav 
Ne plus ne moins je ny mectray 
Regardez se sçaurez comprendre 
En ung cueur qui est doulx et tendre 
Grant voulente le fait apprendre 
Nee doubtez ainsi le sçaurez 
11 ny fault rien oster ne prendre 
En ce point ne pourrez mesprendre. 
Regardez se le trouverez. 

Bien povez icy regarder 
A mon droit nom sans plus tarder 
De langage ne fault farder 
Lysez atraict et bellement 
Il ny fault riens contrelarder 
Du sçavoir ne vous puis garder 
Ad visez pourquoi ne comment 
Veez a bon entendement. 

Croyez quil ny fault autrement 
Et avec le nom et surnom 
Reprendrez le lieu proprement 
Relatant mon gouvernement 
En office de grant renom. 


CY COMMENCE LE PRISONNIER A PARLER 
DE SA FORTUNE. 


Homme si ne se peult garder 
Se dit on de son adventure 
Par mon fait le puis regarder 
Une men est venue trop dure 
Et si la tenoye a seure 
Autant ou plus comme nés une 
Qui me peust certes courir seure 
Mais nul ne peult contre fortune. 

Lan trente et ung et quatre cens 
Le quatorziesine de janvier 
Perdis partie de mon sens 
A lheure que fus prisonnier 
Car je nay maille ne denier 
Pour moy ravoir ne point de terre 
Par Dieu qui soit a engaiger 
Qui na argent il en fault querre. 

Des compaignons de la freillye 
Fus rencontre en male estraine 
Uug dimenche dont chiere lye 
Ne puis faire sinon a peine 
Et fus mene en leur demaine 
Du hault dung boys en lliermitage 
Cecy si est chose certaine 
Faulte dargent fait bailler gaige. 

Christofle Guillier me servoit 
Trestout au long de ce voyage 
Mais son mantel vestu avoit 
Dequoy depuis le tins a sage 
Car baille luy fut sur la naige 
Tel coup certes dune guisarme 
Le mantel luy fist advantage 
Du corps luy fust partie lame. 

Par les compaignons fuz mené 
Trestout a pied par le bocquage 
Dieu scet se je fuz pourmené 
Jusques je fus en lherniitage 
La trouvasmes pain et fromage 
Cidre, cervoise largement 
Qui me fut trop mauvais breuvage 
Boire nen peuz aucunement. 

Je faisoye le menestrie 
Pour trouver ma salutation 
Mais jestoye si fort lectie 
Que ce fut ma destruction 
Trouver ny peuz solution 
Pour avoir nulle délivrance 
Ne aucune remission 
Maintesfois si nuyt congnoissance 

Et quant je veis que fus congneu 
Ainsi que les lettres lysoient 
Bieu vy que seroye detenu 
Car les" lettres trop macusoient 

Pour ce les compaignons disoient 
Quilz avoient homme de bault pris 
Dequoy grant cbiere ilz faisoient 
Il a bien chasse qui a pris. 

De lhonneur tantost me fout tant 
Quant ouyrent les lettres lyre 
Et leur sembloit que argent contant 
De mon corps les feroit desduire 
Et adonc je leur prins a dire 
La vérité sans chanceler 
Dequoy ilz se prindrent a rire 
Vérité ne se doit celer. 

Les compaignons si me disoient 
Que je feisse très bonne chiere 
Et que certes ilz me feroient 
Compaignie non pas trop chiere 
Pource faisoye la maniéré 
Destre joyeulx, fleuster et rire 
Combien qnil me tensist derrière 
Tel chante qui au cueur souspire. 

Aussi fut prins Gaultier Talbot 
Avec Guillaume Sondonel 
Gaultier Talbot se eut dung bot 
De guisarme pas ne fut bel 
Car percee luy fut la pel 
Jusques a la chair durement 
Et fut puis prins Colin Pinel 
Qui nous donna esbatement. 

Ainsi par fortune de guerre 
Nous fusmes prins deux bourguignons 
Et deux escuyers dangleterre 
Qui estoient gentilz compaignons 
A nous garder nous ne daignions 
Colin Pinel fondoit monnoye 
A Rouen or ne uous faignons 
Payer nous faudra la lemproye 

Et adonc quant noz maistres virent 
Quilz avaient lors faicte leur charge 
Droit a Beauvais leur chemin prisrent 
Pour faire de nous leur descharge 
Point nous nallions le chemin large 
Errer nous convint toute nuyt 
A fort aller nul ne sestarge 
A tel feste nest pas deduyt. 

Quant a Beauvais fusmes venus 
Dieu scet se fusmes bien logez 
De voiler feusmes bien tenus 
Car nous fusmes bien cnforgez 
Comme faulcons fut mis aux getz 
Et me fut dit tout doulcement 
De ce lieu cy ne vous bougez 
Faire ne se peult autrement. 

A Beauvais certes suis venu 
Pour payer de mon appatis 
Mieulx me vaulsist estre tenu 
A Rouen, je fus trop hastis 
En mauvais pre suis en patis 
Dieu me doint bonne délivrance 
Manger my fault du pain festis 
Il vaincq tout qui a pacience. 

Combien que se je me plaignoye 
De la prison que je vous compte 
Certainement grant tort jauroye 
Et fusse roy, ou duc, ou conte 
Car on tint de moy ung grand compte 
Mais estrange mest la prison 
Aussi chascun dit et racompte 
Quil nest nulle belle prison. 

Benedictus donis suis 
On doit Dieu de tout gracier 
Et pource tant comme je puis 

De bon cueur le vueil mercier 
Mais je ressemble le mercier 
Qui va criant argent me fault 
Qui nen a il en fault chercher 
Homme ne meurt que par deffault. 


Mes maistres ung jour sadviserent 
Quilz me mettroient a finance 
Et pource si me demandèrent 
De mon estât de ma puissance 
Si leur dis en ma conscience 
De mon fait la vérité toute 
Mais en riens ny eurent fiance 
Chanter me firent autre note. 

Quant mes maistres au vray sçauronl 
Mon estai et gouvernement 
Il me semble que ilz auront 
De moy pitié aucunement 
Je le croy ainsi fermement 
A ce jay aucun reconfort 
Se faire ne puis autrement. 

Il fault vivre jusque a la mort. 


Pource mes maistres vous supplie 
Tant cour je puis par amytié 
Du nom de la vierge Marie 
Que vous ayez de moy pitié 
Et je suis prest et appoinclé 
De mettre mes biens en exil 
Voire encor plus la moytié 
On dit ultra posse nihil* 

En mon temps jay trop peu pensé 
A amasser dont je suis nice 
Helas se jeusse amassé 
A présent me fust bien propice 
Point nay pense a lavarice 
En honneur jay mis ma fiance 

Et disoye en ma prémisse 
Envye est qui a chevance. 

Mes maistres si me demandoient 
Dix mille salus de finance 
Drois et despens avoir vouloient 
Et les marcs qui est grant chevance 
Pas ne sçavoient bien ma puissance 
Mais avant quaye sauf conduit 
Hz trouveront bien autre chance 
Il nest pas or queuct qui reluit. 

Quant la parolle ouy dire 
Sachez qu’il me despleust moult fort 
Tant euz au cueur de dueil et dyre 
Que jeusse voulu estre mort 
Neantmoins je prins en moy confort 
Requérant Dieu qui est la hault 
Quil me donnast bon reconfort. 

Ung jour de respit cent solz vault. 

Le prisonnier 
Qui na argent 
Est en daugier 
Le prisonnier 
Pendre ou noyer 
Le fait largent 
Le prisonnier 
Qui na argent. 

Ha fortune la très diverse 
Pour doulte de toy converser 
Je prenoye longue traverse 
Affiu que ne peusse verser 
Mais tu mes venu traverser 
Par ta voulente si perverse 
Que tout jus mas fait renverser 
Il nest charrette qui ne verse. 

BALADE. 

Las jay en mon temps- trespassé 
Maint dangier, maint adventure 
Mais je me tiens pour trespassé 
Car ceste ey passe mesure 
Point ne convient que je mexcuse 
Car folement fis lentreprise 
Parquoy convient que je lendure 
Taut va le pot a leaue quil brise. 

Se jeusse mon fait compassé 
Et advisé la voye seure 
Hélas point ne fusse passé 
Par voye que fust tant obscure 
De compaignie navoye cure 
Qui fut bien cause de ma prise 
Pour ce en ay douleur très dure 
Tant va le pot a leaue quil brise. 

Tant dolent suis et tant lasse 
Que du tout je me deffigure 
Car oncques riens je namasse 
Pour moy oster de ceste ordure 
Saucune bonne créature 
A mon povre fait se navise 
Ce sera ma desconfiture 
Tant va le pot a leaue quil brise. 

Prince roy des cieulx or procure 
Pour moy se ta main ny est mise 
Icy sera ma sépulture 
Tant va le pot a leaue quil brise. 

En attendant mon bien ou mal 
Mettre me vueil a Dieu prier 
Affin que du très grant travail 
Ou je suis me vueille vuider 


Digitized by Google 



16 FORTUNES ET ADVERSITEZ 

De ce le vueil je supplier 
Très humblement bien lappartient 
Le monde me fault oublier 
Bonne parolle bon lieu tient. 


COMMENT LE PRISONNIER SE COMPLAINT A 
DIRE PAR MANIERE DORAISON. 


O roy des cieulx ou roy de gloire 
O puissant roy de magesté 
Sire vueilles avoir mémoire 
De moy par ton humilité 
Pecheur je suis, cest vérité 
Dire je ne puis le contraire 
Mais se dicy je suis gecté 
Jay bon vouloir de moy retraire. 

Vray Dieu se vray que requérir 
Je tay esté ou passion 
Pour moy racheter voulz souffrir 
Ayes de moy compassion 
En lieu suis de perdition 
Se tu ne me viens secourir 
Se de toy nay salvation 
Il me convient icy mourir. 

Sire ne vueilles prendre garde 
A mes pechez na ma folie 
Mais en pitié si me regarde 
De très bon cueur je len supplye 
En dangier je suis de ma vie 
Se tu ne me metz en ta garde 
Je nay bien heure ne demye 
Tant estre hors dicy me tarde. 

LAY. 

Se fortune si ma fait prendre 
fit surprendre 
Sans attendre 

Ne me vueilles habandonner 
Mais te plaise moy reprendre 
Et deffendre 
De cueur tendre 
Las vueilles moy tout pardonner 
Grâce si me vueilles donner. 
Sans tarder 
Ne finer 

Que ta grâce puisse emprendre 
Sans elle je ne puis durer 
Séjourner 
Nendurer 

A la mort il me convient rendre. 


LAY A NOSTRE DAME. 


Vierge de très hault arroy 
Mere du souverain roy 
Ayez de moy souvenance 
Car doubtance 
Si me tient en sa balance 
Mourir me fauldra se croy 
Dame ayez pitié de moy 
Car pour vray 
Jay en vous tant de fiance 
Et creance 

Trop seray en mal couroy 
Et desroy 

Se ny mectez diligence. 

LAY. 

Vierge pucelle 
Vous estes celle 
A qui confort 
Mon cueur appelle 
Bonne nouvelle 
Car a grand tort 
Dangier moult fort 
Me fait effort 
Par sa cautelle 
Je me tiens mort 
Se reconfort 
Nay de vous belle. 

O doulce vierge Marie 
Je te prie 
Et supplie 

Que ton filz veuilles prier 

Que de ceste maladie 
Que je crye 
Ne soublye 
A moy venir ayder 

Qui suis povre prisonnier 
Supplier 
Et crier 

Ne cesseray en ma vie. 

O vierge je te requier 
De cueur chier 
Sans targer 

Ma priere soit ouye. 


LAVE MARIA QUE LE PRISONNIER FIST. 


Ave vierge je te salue 
Maria car tu es la nue 

Gratia de bonté très plaine 
Plena fus a la descendue 
Dominus se print sa venue 
Tecum pour prendre cbair humaine 
Benedicta, tu es fontaine 
In mulieribus, certaine 
Et par ce dois estre congneue 
Benedictus hors de la peine 
Fructus ventris tui, me meine 
Jésus amen, a mon yssue. 

Glorieux sainct Michel lange 
Ne me vueillez oublier 
Et sainct Gabriel larchange 
Veuillez Dieu pour moy prier 
Jay de vous tous grant mestier 
En prison suis trop estrange 
Mourir me fault prisonnier 
Se Dieu si ne me revenge. 

Glorieux sainct Jehan Baptiste 
De qui le droit nom je porte 
Et sainct Jehan levangeliste 
Vueillez vous deux dune sorte 
Prier Dieu qui me conforte 
Et me douint allégement 
De ceste prison trop forte 
Ou mourir me fault briefvement. 

Sainct Pierre et sainct Andry 
Sainct Jehan, sainct Barthélémy 
Sainct Jaques et sainct Phelippe 
Sainct Pol qui fus chevalier 
Et sainct Thomas bon ouvrier 
Qui pristes de Dieu la suite 
Parmy les desers degypte 
Faictes que je soye quicte 
Plaise vous luy supplier 
Que par son très grant mérité 

De ceste prison me gite 
Qui suis povre prisonnier. 

Sainct Simon, sainct Barnabé 

Ne mayez en oubliance 

Sainct Luc, sainct Marc, sainOt Mathé 

Sainct Jude que par science 

De la divine puissance 

Fustes le monde prescher 

Priez Dieu que délivrance 

Luy plaise moy avancer. 

O glorieux sainct Estienne 
Qui fus le premier martir 
Je te prie quil te souviengne 
De moy dicy départir 
Tant de mal me fault sentir 
Et suis en tel pestilence 
Que lame sen veult partir 
Se brief je nay délivrance. 

O monseigneur sainct Laurent 
Sainct Mor, sainct Sebastien 
Sainct George et saint Vincent 
Sainct Biaise et sainct Fabien 
Sainct Cosme et sainct Damien 
Sainct Eusebe et sainct Hylaire 
Et sainct Denys aussi bien 
Veuillez moy dicy hors traire. 


A monseigneur sainct Gervais 
Me recommande humblement 
Et monseigneur sainct Protbais 
Tant corn je puis chierement 
Sainct Christofle vrayement 
Qui portas le noble roy 
Priez les tous doulcement 
Que il ait pitié de moy. 

O monseigneur sainct Germain 
Jadis fus conte daucerre 
Nuyt et jour, soir et matin 
Vueillez Dieu pour moy requerre 
Car je suis ne de la terre 
El de Dieu ne met la main 
La mort vient a moy grant erre 
Avant enuuyt que demain. 

Sainct Martin, sainct Nicolas 
Sainct Thibault et sainct Sevestre 
Vueillez moy oster des latz 
Et sainct Claude mon doulx maistre 
Trop las je suis dicy estre 
Crier il me fault helas 
Priez Dieu que de cest estre 
Moste pour avoir soûlas. 

Sainct Symeon, sainct Morice 
Sainct Loys, sainct Mariau 
Priez Dieu par bonne guise 
Sainct Marner, sainct Julien 
Sainct Aymé, sainct Pelerin 
Et sainct Yves sans faintise 
Sainct Amatre, sainct Albin 
Délivrez moy de ma prise. 

O sainct Ladre qui de mort 
Dieu si voult ressusciter 
Envers luy fais ton effort 
Dicy me vueille gecter 
Et je te iray visiter 
A Avalon je me fais fort 
Ce mal ne puis plus porter 
Se nay aucun reconfort. 

Maintenant vueil requérir 
Sainct Lyenard dévotement 
Cest celluy qui secourir 

Veult prisonniers doulcement 
Si luy supplye humblement 
Quil luy plaise de sa grâce 
Prendre en gré paciemment 
Quelque chose que je face* 

O sainct Lyenard a qui donnée 
Fut de Dieu grâce et accordée 
Pour tous prisonniers racheter 
Je te prie en ceste journée 
Ta grâce soit sur moy monstrée 
Et me vueilles dicy gecter 
Las tant de mal me fault porter 
Que je ne le puis supporter 
Navoir ue puis longue durée 
Se tu ne me fais apporter 
Nouvelles pourquoy transporter 
Je me puisse en ma contrée. 

Tu as par tout la renommée 
Tes miracles lont approuvée 
Et pource nul nen doit doubter 
Du monde na prison fermée 
. Tant soit forte ne enserrée 
Que bien ne ty saches bouter 
Pour les prisonniers conforter 
Or vueilles donc sans demourée 
Que ta grâce me soit monstrée 
En pitié me vueilles escouter 
Ta priere soit eslevée 
Lassus aux cieulx et exaulcée 
Pour moy venir reconforter. 

O saiuct Lyenard 
Ayez regard 
Bien a mon fait. 

Le cueur me part 
Et si my art 
Trop mal me fait. 

Se jay meffait 
Aucun meffait 
Dout Dieu me gard 
Il men déplaît 
Du cueur parfait 
Et tost et tard. 


LAY. 


Je fais veu de bon courage 
Que voyage 
Je feray a ton ymage 
Se a Aucerre puis venir 
Pour toy rendre vray hommage 
Et truage 

Se me fais tel avantage 
Bien men devra souvenir 
Nul ne me sçauroit tenir 
Que servir 

Du droit lieu et requérir 
De Gorbigny bien le sçay je 
Je ne taille sans faillir 
Sans mentir 
Se je dévoyé mourir 
A pied feray le message. 

Glorieuse dame saincte Anne 
Mere de vierge couronnée 
Qui portas la fleur et la manue 
Dont mainte ame sera sauvée 
Toy et ta fille honnorée 
Priez vostre filz sans actente 
Que par vous deux soit délivrée 
Ma grief prison de ceste sente. 

O Maries qui achetastes 
Le très précieux oingnement 
Duquel le corps Jésus lavastes 

Et oingnistes moult doulcement 
Priez le pour moy humblement 
Aussi vrayement que vous lalastes 
Puis visiter au monument 
Duquel lieu pas ne le trouvastes. 

Lange dist a vous surrexit 
La pierre veistes révolue 
Du lieu duquel Jésus yssit 
Dont nostre foy fut soustenue 
En Galilée si fut veue 
La vraye résurrection 
Priez toutes que descendue 
Soit sur moy sa remission. 

O glorieuse Magdalene 
A qui Dieu veult tant pardonner 
Repentance euz si certaine 
Que Dieu ne veult habandonner 
Or vueilles donc pour moy pener 
A moy oster de ceste peine 
Grâces je ten iray donner 
A Vezelay en ton demaine. 

O vierge saincte Catherine 
Qui es au mont de Synay 
De prier nuyt et jour ne fine 
Dieu pour moy qui suis esbahv 
Car fortune si ma trahy 
La mort le cueur trop fort me myue 
Mais que de Dieu ne soye hay 
Je ne quiers autre medecine. 

O Marie legiptienne 
Saincte Agnes, sainte Crestienne 
Saincte Elizabet, saincte Marthe 
Saincte Colombe, saincte Eugene 
Saincte Luce, saincte Helene 
Saincte Apoliue et saincte Agathe 

Chascune pour moy se combate 
Que fortune plus ne me baie 
O Geneviefve et saincte Avoye 
Priez Dieu que il me rachate 
Et quil me garde de la pâte 
De lennemy et de sa voye. 

O vierge saincte Marguerite 
Qui si très noblement respondre 
Voultes a la gent sarrazine 
Pour leur mauvaise loy confondre 
Suppliez Dieu que de lencombre 
Ou je suis bien tost si me gicte 
Et vous mectez toutes du nombre 
Faictes devant Dieu ma poursuyte. 

O tous les sainctz de paradis 
Et les sainctes assemblement 
Tant corn je puis en faictz et ditz 
Je vous supplie humblement 
Priez Dieu pour moy doulcement 
A le prier soyez hardis 
Quavoir puisse a mon finement 
La gloire qui dure tous dis. 


COMMENT LE PRISONNIER SE COMPLÀINT 
APRES SA PRIERE FAICTE. 


Oicy longuement demourer 
Je suis trop bien en adventure 
Mal endurant ne peult durer 
Et pource fault-il que jendure 
Fain et soif, et chault et froidure 
Ainsi quil viendra sans muser 
Combien que la chose soit dure 
Qui veult vivre fault endurer. 

FATRAS. 


Endurer, endurer my fault 
Mal endurant ne peult durer 
Endurer, endurer my fault 
Alloit cryant ung grant jarfault 
Qui des cailloux faisoit muser 
Pour les gecter a ung assault 
Qui fut failly par le deflault 
Dung chat qui devoit procurer 
Que pierre et grès a escurer 
Feussent fromage mol et chault 
Mais le rat dit, qu’il ne luy chault 
Et a ce se vint opposer 
La souriz si vint proposer 
Ung preschement en ung chaflfault 
Qui dist au peuple tout en hault. 
Mal endurant ne peult durer. 

Chascun peult bien appercevoir 
Sans ce que je le doive dire 
Que fortune fait son devoir 
De moy mettre a grief martyre 
Car du tout si me veult destruire 
En moy demandant grant avoir 
Et point nen ay qui est du pire 
Ce sera fort que de lavoir. 

Helas jay usé ma jeunesse 
A vivre si joyeusement 
Et il fauldra quen ma vieillesse 
Vive en peine et tourment 
Et que je perde esbatement 
Joye, soûlas avec lyesse 
Ou jay prins mon nourrissement 
Aspiron enuis ou délaissé. 

Or me fault il prendre congé 
De lyesse sans plus attendre 
Dont jay le cueur trop fort cbargé 
Advis mest quon le doye fendre 
Car je nay riens pour moy deffendre 
Mes joyes toutes si se partent 
Je nen puis plus il me fault rendre 
Amours trop enuis se départent. 


LAY. 


A Dieu lyesse 
Dueil et tristesse 

Me fait dangier et grant tourment 
Car il me blesse 
Par tel destresse 
Que vivre ne puis longuement 
Solagement 
Aucunement 

Je nay du mal qui tant me presse 
Présentement 
Certainement 

Fortune trop mal si madresse. 

A dieu mes orgues qui sont belles 
A dieu, or a dieu vous commant 
A dieu fleustes, a dieu vielles 
A dieu ung chascun instrument 
Que je tenoye cbierement 
Pour mon trésor et ma moût joye 
A dieu vous dy présentement 
Il nest trésor que davoir joye. 

Cuydez vous quant je me recorde 
Que mes harpes sont descordées 
La ou ne souloit faillir corde 
Tant estoient bien accordées 

Advis mest que jay encordées 
Les mains laut suis en grant discorde 
Apres ces choses recordées 
Je nattens plus miséricorde. 


LAY. 


Homme nest de tel parage 
Du lignage 
Du corsage 
Qui soit sage 
Se en fortune se fie 
Car elle est si très sauvage 
En courage 
Sans langaige 
Que cest raige 
On lappelle fol si fie 
Car personne ne deffie 
Mais espie 
La partie 
Endormye 

Pour lavoir a^avantage 
A lung vauldra seigneurie 
Baronnye 
Courtoysie 
En sa vie 

A lautre si fait dommage. 


LAY. 


Las a elle ne pensoye 
Ne songeoye 

Mais ainsi que men alloye 
Par la voye 
Elle me fist espier 

Riens de mal je ne disoye 
Ne faisoye 

Car lyesse au cueur avoye 
Grant moût joye 

Dont jay maintenent mestier 
Car dangier 

Si me délient prisonnier 
Tout plauier 

Bien voulsisse estre en la voye 

Au fort Dieu est droicturier 
Ayder 

Me peult se suis en dangier 
Supplier 

Doulcement je len vouldroye. 


LAY. 

Fortune qui est si saincte 
Si sacointe 

Tousjours du bien ou du mal 
Luug ou lautre si appoincte 
Par attaincte 
A joye ou a travail 
Soit homme destat royal 
Du vassal 

Se sa. roue la enceinte 
Il ny a ne mont ne val 
Ne cheval 

Qui le gard davoir la pointe 


LAY. 

Las sa roue a tournée 
Et virée 

Certes sur moy durement 
Ma joye en est muée 
Et changée 

FORTUNES ET ADVERSITEZ 


A peine et a tourment 
Mais espoir si doulcement 
Me command 

Que de moy soit escoutée 
Sa pensée 

Et ma dit certainement 
Que briefment 
Ma douleur sera finée. 


COMMENT UNG POURSUYVÀNT APPORTA DES 
NOUVELLES AU DIT PRISONNIER 
DONT IL FUT JOYEULX. 

Espoir mest venu conforter 
Pource quil ma fait apporter 
Par ung poursnyvant des nouvelles 
Pour moy ung peu reconforter 
Et ma grant douleur supporter 
Dieu les me doint bonnes et belles 
Et quelles puissent estre telles 
Sans mal engin et sans caulelles 
Par qui jaye délivrance 
Helas, bêlas celles estoient telles 
Bieu venroienl les damoyselles 
Chascun si vit en esperance. 

Ledit poursuyvaul si parla 
A mes maislres très tous ensemble 
Mon terme si en recula. 

Jusques a Pasques se me semble 
Mais de grant paour le cueur me tremble 
Tant double que quant serons la 
Que aucun mon fait ne dessemble 
Par forfait deçà ou delà. 

Christofle je feis en aller 
Avecques ledit poursuyvant 

Affm que il sceust mieulx parler 
De mon estât et plus avant 
Car il le ma voit en convant 
De revenir et de laller 
Bien verray sil tiendra couvent 
Ou se il vouldra reculer. 

Sil le tient il fera que sage 
Et que fol sil ne le tient mye 
Car je suis demeuré hostaige 
Et pource feroit il folie 
Quant est a moy en luy me fie 
Mais je faiz veu de bon courage 
Que une fois luy tauldray la vie 
Sil ne vient acquiter son plaige. 

Une nuyt espoir me trouva 
En mon lict on pas ne dormoye 
Et me dit quant il arriva 
Espérance a toy menvoye 
Au surplus que je me dévoyé 
Conforter et le me prouva 
Bien louy et si sommeilloye 
Or escoutez comment il va. 

Je lentendy se me sembla 
Et si le prins a regarder 
Le cueur ung peu si me troubla 
Oncques je ne men sceuz garder 
De louyr me devoit tarder 
Mais je ne sçay qui maffubla 
Je ne me peuz contregarder 
Que tantost apres si sembla 

Son langaige estoit haultain 

Bien jentendy ce quil disoit 

De ce quil dit je suis certain 

Et de tout ce quil devisoit ! 

Dire vueil ce quil racomptoit 


Digitized by Google 



32 


FORTUNES ET ADVERS1TEZ 


Car pas ne partait en latin 
Or escoutez ce que cestoit 
Je lescripvis au plus matin. 


CY APRES ORREZ LA BALADE QUE ESPOIR 
APPORTA AUDIT PRISONNIER. 


Amy affin quil te souviengne 

De moy espoir, et que te liengne 

A toy menvoye esperance 

Affin que ton cueur si ne preigne 

Desplaisir dequoy il mespreigne 

Envers Dieu qui a la puissance 

De toy envoyer allégeance 

Se tu veulx faire diligence 

A le prier de ta besongne 

Apres de luy reconguoissance 

Et du surplus ne fais doubtance 

Quil nest nul mal dont bien ne viengne. 

Pense lu point quil appartiengne 
Et que servir Dieu te conviengne 
Tu lavoys mis en oubliance 
11 nest si bon qui ne mespreigne 
Or fais que ton cueur se reviengne 
A bon vouloir et repentance 
Mieulx te vault estre a ceste dance 
Quattendre de Dieu la sentence 
Et avant que la mort testrange 
Que tu faces ta penitence 
Et pource ayes congnoissance 
Quil nest nul mal dont bien ne viengne 

Or garde bien que quil adviengne 
Que doulcement tu te maintiengne 
Prens en gre et en pacience 
11 nest si sage quon nenseigne 

Tu en as ici belle enseigue 
Tu le vois par expérience 
Pense a Dieu, a ta conscience 
Sans point avoir impacience 
Importunité ne vergongne 
Tu as ta part des biens de France 
Prendre les te faull en souffrance 
Il nest nul mal dont bien ne viengne. 

Or requier a Dieu audience 

Et des sainctz fais ton alliance 

Affin que cbascun te soustiengne 

Belle chose est dobedience 

Mais tiens de moy telle science 

Quil nest nul mal dont bien ne viengne. 


COMMENT LE PRISONNIER SE REJOUYST DES 
NOUVELLES QUE ESPERANCE LUY A 
ENVOYÉES PAR ESPOIR. 


Espoir ma moult réconforté 
Et resjouy en petit d’heure 
Mon cueur estoit si tourmenté 
Je lavoye plus noir que meure 
Si prie a Dieu quil me sequeure 
Selon sa bonne voulenté 
Sans faire si longue demeure 
Car pource est qui na santé. 

Puis que espoir si me asseure 
Que bon confort si maydera 
Uue chanson vueil par mesure 
Faire qui me confortera 
Sçavez pour qui on la fera 
Pour la très doulce créature 
Ou mon cueur si est et sera 
Dieu si luy doint bonne adventure. 

CHANSON EN RONDEL QUE LE PRISONNIER 
FIT POUR LAMOUR DE SA FEMME DE 
JOYE QUIL EUT DE ESPERANCE. 


Courroux dangier avec tristesse 
Ont mis mon cueur hors de lyesse 
Et si mont prins si durement 
Par fortune qui faulcement 
Sj. leur a baille la deesse 
Chascun des trois me point et blesse 
Par leur rigoureuse rudesse 
Jusques au cueur si asprement. 
Courroux, dangier, etc. 

Mon cueur de souspirer ne cesse 
Tant craint le dueil de ma maistresse 
Quelle seuffre et que le tourment 
Selle scet mon gouvernement 
Bien scay quel mourra de destresse 
Courroux, dangier, etc. 

Puis que a chanter me suis prins 
Pour si peu point ne me vueil taire 
Affin que ne soye reprins 
Autre chanson vueil encor faire 
A nul si men vueille desplaire 
Se je prens en moy réconfort 
Car en riens ne cuyde meffaire 
Ce nest riens que ne fait plus fort. 


AUTRE CHANSON. 


Fortune bien te dois mauldire 
Quant tu me cuydes départir 

De celle dont mou cueur partir 
Ne vouldroit pour riens qu’on sceust dire 
Tu me fais souffrir grief martyre 
Et me fauldra mourir martyr 
Fortune bien, etc. 

Jay le cueur plain de dueil et dire 
Parquoy ne se peult espartir 
Nous ne voulons noz biens partir 
Vaten Dieu te vueille conduire. 

Fortune bien te dois mauldire, etc. 

Encores faull il que je die 
Une chanson pour abréger 
Pour porter a ma doulce amye 
Pour son très doulx cueur alléger 
Pensée sera messagier 
Qui point ne poyse une oublye 
Il en yra plus de legier 
Car qui bien ayme a tard oublye. 


AUTRE CHANSON. 


Tenez moi pour excusé 

Se ne vous voy ma doulce dame 

Car prisonnier suis par mon ame 

Fortune si ma abusé 

Car a dangier ma accusé 

Par Dieu elle est mauvaise femme 

Tenez moi pour excusé. 

Courroux si ma le corps usé 
Mon corps en art plus fort que flame 
Espoir veult que pitié reclame 
Selle ne sera refusé 
Tenez moy pour excusé. 

J 

COMMENT LEDIT PRISONNIER RESCRIPT UNE 
LETTRE PAR PENSÉE^ A SA FEMME. 


Belle puis que jay delay 
Et loysir de vous escripre 
Envoyer vous veulx uug lay 
Pour passer vostre martyre 
Je sçay bien que lavez pire 
Dix fois plus que je ne lay 
Dont mon cueur plainct et souspire 
En faisant ce virelay. 

Ma corapaigne très bien aymée 
Nuyt et jour je suis en pensée 
Comment je vous puisse rescripre 
Pour vous oster hors du martyre 
Duquel pour moy estes navrée. 

Ma douleur point ne finera 
Se je ne sçay certainement 
Quant la vostre si cessera 
Et que soyez hors de tourment. 

Soyez en voz faictz attrempée 
Ne vueillez estre courroucée 
Car vostre douleur trop mempire 
Nuyt et jour mon cueur en souspire 
Tant estes de moy desirée. 

Ma compaigne, etc. 

Ne doubtez point Dieu maydera 
Mon espoir y est fermement 
Et sil luy plaist on vous dira 
Bien grief de mon fait largement. 

Soyez eu vous réconfortée 
Priant la vierge couronnée 
Que nostre fait vueille conduyre 
Garder que de courroux ne dyre 
Vous ne soyez trop empescbée 
Ma compaigne très bien aymée. 


AUTRES LETTRES QUE LEDIT PRISONNIER 
RESCRIPVOIT A SA FEMME PAR PENSÉE. 


Je vous prie porter paciemment 
Sans vous troubler le cueur aucunement 
A Dieu prier vous mettez doulcement 
Bonne parolle en tout temps bon lieu tient 
Espérance en vostre entendement 
Ayez toujours a Dieu tant seulement 
Vostre vouloir ne prenez autrement 
Contenez vous comme il appartient. 

Regraciez Dieu de tout humblement 
Et ne prenez point impaciemment 
Se fortune si ma mis en tourment 
Tout plaist a Dieu, endurer le convient. 

Je lendure très débonnairement 
En gre je prans tout son commandement 
Ne plorez plus, prenez ce quil advient 
En attendant de Dieu le jugement. 


LAY. 


Ma doulce seur souveraine 
Très certaine 

Porter ne pourrez la peine 
Qui vous maine 

Se Dieu si ne vous deffend 
Car vous estes tant humaine 
Et mondaine 

Et courroux si vous pourmaine 
Et ramaine 

Si grosse questes denfent 
Quant gy pense je nay veine 
Que ne soit pleiue 
De, douleur est ma fontaine 
Trop villaine 

De desconfort le cueur me fend 
Fortune en son demaine 
Nous demaine 
Requérons joye haultaine 
Qui est saine 

Fol est qui vers Dieu offent. 


LAY. 


Helas convient il par les faitz 

Que en ma vie jay faitz 
Et forfaitz 

Par voulente ou par fait 
Que jay fait 

Que vous en ayez a faire 

Et que vous portiez les foitz 

Que ne sçavez contrefaitz 
Com je faitz 

Avist mest que cest mal fait 
Et tort fait 

Las comment se peult il faire 

Si fault que soye deffaitz 

Pour moy pugnir des meffaitz 
Imparfaitz 

Ou vous navez riens méfiait 
Ne forfait 

On ne peult trop bien deffaire 

Si 

Car de mes maulx suis confes 
Mais voz vouloirs sont parfais 
Et refais 

Sans nul estre contrefait 
Ne infait 

Dont on ne vous doit meffaire- 


RONDEL. 


Belle, bonne, doulce, bien faicte 
Qui nestes en riens contrefaicte 
Pour mal que fortune me face 
Vostre vouloir ne se mefiface 
A moy aymer soyez parfaicte. 

Et garder que soyez deffaicte 
Par nés ung moyen, ne infaicte 
Vostre couleur ne vostre face 
Belle, bonne, etc. 

Vostre amour point si nest meffaicte 
Ne oncques si ne fut forfaicte 
De bien en mieulx Dieu la parface 
Cest cil qui efface et defface 
Sa voulente si en soit faicte 
Belle, bonne, doulce, bien faicte, etc. 


FATRAS. 


Belle, bonne, doulce, bien faicte 
Faisoit jouer de la musette 
Devant elle une lymasse 
A ung chapperon sans cornette 
Ou il pendoit une sonnette 
Et chevauchoit une ramasse 

Ung bouc qui avoit une masse 
^ Menoit dedans nne brouette 
Lhostel de la porte barbette 
Parmy Paris a sa in et Eustace 
En allant dist à la grimasse 
Ne tous troublez gente gorgette 
Qui nestes en riens contrefaicte 
Pour mal que fortune me face. 


LAY. 


Pour la grant conduicte 
Dont vous estes duicte 
Mon cueur se délité 
Et en vous habite 
Ne jamais nen partira 
Je tous ay eslite 
En mon cueur escripte 
Vostre amour profite 
Par vostre mérité 
Chascun le dit et dira 
Fortune despite 
Soit de Dieu mauldicte 
Qui ma mis en fuyte 
De joye petite 

Dont mon cueur le mauldira 
Or faictes poursuyte 
Sans estre destruicte 
Que je soye quicte 
Dicy on me gite 
Et mon cueur vous servira. 


LAY. 


Puis le jour que vous euz veue 
Du premier, et apperceue 


Digitized by Google 



DE JEHAN REGNIER 


41 


Ma voulente fat esmeue 
De vous tenir ma maistresse 
Par la très grande noblesse 
Qui par moy fut recongneue 
Que en vostre cueur estoit 
Car quant je veiz vostre veue 
Et lœil qui ne se remue 
Sans point estre dissolue 
Mon cueur si eut tel largesse 
De joye et de lyesse 
Ma voulente fut pourveue 
Que a peine le portoit. 

Pas ne fustes esperdue 
Par vous me fust respondue 
Responce de grant value 
Qui damours furent ladresse 
Vous et moy feismes promesse 
À nous deux seullement sceue 
Qui mon cueur reconfortoit. 

En tel temps fustes esleue 
Ma dame de grant value 
Sans point estre mescongneue 
Je vous tiens pour ma deesse 
De souhaicter ne vous cesse 
À vous fut mamour rendue 
Pour le bien quelle y sentoit. 

Et quant vous euz bien congneue 
Et avecques moy tenue 
De meilleur dessoubz la nue 
Ne de la plus grant proesse 
De bien, dhonneur, de richesse 
Ne qui moins fust esperdue 
A mon gre certes nestoit. 

Se ma voulente fut meue 
Et de joye despourveue 

4. 

ix 


Dont tous eussiez apperceue 
Ma douleur ou ma tristesse 
Qui ores le cueur me blesse 
De plaisir estiez pourveue 
Qui bien me recoufortoit. 

Mais fortune la chenue 
Nous a de ce coup deceue 
Car faulcement ma vendue 
Et ma livre a rudesse 
Parquoy de vostre largesse 
Ne me sera secourue 
Se Dieu peine ny mettoit. 


LA Y. 


Puis que fortune ma prins 
Et surprins 

Par sa mauvaise entreprinse 
En soy prinse 

Trestout en gre nous fault prendre 

Pource belle de hault pris 
Se suis pris 

Si ne faictes pour ma prinse 
Nul emprinse 

Dont vous soyez a reprendre 

Ce qui sera entreprins 
Et corn prins 

Par voz amys, ce je prise 
Sans reprise 

Vous le povez entreprendre 

Vous avez sens bien aprins 
Non reprins 

Si faictes que bien aprinse 
Non surprinse 

Si serez et sans mesprendre. 

LAY. 


Mon cueur se plaint et souspire 
Tant est plain de dueil et dyre 
Advis mest quon le dessire 
Car je ne sçay a qui dire 
Mon martyre 
Et encores lay je pire 
Que ne me povez escripre 
Lettre que je puisse lyre 
Pour ung peu mon cueur déduire 
Et conduire 

Sçavoir encores plus desire 
De vostre estât sil empire 
Ce seroit pour moy destruire 
Et de tous pointz desconfire 
Et occire 

Si prie a Dieu nostre sire 
Car cest le souverain mire 
Joye vous vueille réduire 
Tant quil vous doive souffire 
Sans mesdire 
Et me vueille raconduire 
Au droit chemin et conduire 
Pour aller vers vous de lire 
Sans le vouloir contredire 
Ne desdire. 


LAY. 


Belle en gre tout prenez 
Car envers Dieu mespreuez 
Se vous faictes le contraire. 
Vostre vouloir reprenez 


Digitized by Google 



44 FORTUNES ET ADVERSITEZ 

Endurez et apprenez ' 

Et riens si neutre prenez 
Qui a Dieu doive desplaire 
Se bien luy voulez complaire 
Son amour si retenez 
Du tout a luy vous tenez 
Sainctz et saiuctes detenez 
Car ainsi vous fault il faire 
Vous et moy pourriez deifaire 
Se courroux vous nabstenez 
Mais se bien vous maintenez 
Et doulcement contenez 
Grâce Dieu pourrez attraire 
Parquoy me pourrez retraire 
Dicy se lentretenez. 


LAY. 


Ma seur pensez de vous premièrement 
De noz enfans aussi songneusement 
Dieu si nous doint a tous amendement 
Car cest jcelluy qui le monde soustient 
Se je demeure plus icy longuement 
En bien brief sera mon trespassement 
Pour la douleur qui me tient durement 
Mon cueur se part et ne sçay quil devient 
Si vous supply que de mon testament 
Que vous baillay a mon departement 
Vous en faciez bon acomplissement 
Trestout ainsi que lescript le contient 
Je prie a Dieu, qui fist le firmament 
Que mon ame garde de dampnement 
Car je doubte trop fort le jugement 
De mon ame se Dieu ne la retient 
Ma compaigne de cueur piteusement 
A Dieu vous dy, or a Dieu vous command 
Le cueur me part quant de vous me souvient 
Icy mon lay si fait soi finement. 

COMMENT LEDIT PRISONNIER SE COMPLÀINT. 


Or avez vous ouy comment 
Je luy escriptz moult doulcement 
Voulentiers les luy envoyasse 
Se a courroucer ne doubtasse 
Mais bien sçay que pas ne seroit 
Àyse quant elle les verroit 
Ja nest besoing de plus luy faire 
De mal elle a assez affaire 
Dieu la vueille reconforter 
Et a moy mon mal supporter. 


RONDEL LAYE. 


Tout doulcement me convient prendre 
Et attendre 

La voulente dame fortune 
Puis que ainsi me veult surpreudre 
Sans despendre 

Tout doulcement me convient prendre 
Et attendre 

Dieu la me doint en gre comprendre 
Sans mesprendre 
Au fort la mort si est commune 
Tout doulcement, etc. 

Se fortune si me fait tort 
Neantmoins si me fait Dieu grant grâce 
Quant mon maistre si est daccord 
Que pour passer le temps je face 
Quelque chose qui me solace 
Pour moy donner aucun confort 
Mais que mon cueur ne se defface 
Mieulx me vault estre prins que mort. 

Je fais balades et rondeaulx 
Cest le plus fort de ma besongne 
Lunetes, perdris et moyneauht 
A les nourrir je membesongne 
Et si ay fait mainte coloigne 
Et des ymages assez beaulx 
Affin que ma douleur seslongne 
De maintes fleurs on fait chappeaulx. 

( l ue mon maistre est content 
A broder certes me vueil mettre 
Car le temps si mennuye tant 
A/? e -.? ca ^ m entremettre 

A Guillot le convient promettre 
Si le convient faire pourtant 
Le temps pourray a ce remettre 
Car trop ennuye qui attend. 

BALADE QUE LEDIT PRISONNIER FIST DOUB- 
LANT QUIL NE LUY SURVINT ENCORES 
FORTUNE. 


Je sais la sepmaine peneuse 
^ Et ay passé la quarantaine 
Qui ma esté assez chargeuse 
Vecy la derniere sepmaine 
Se le poursuyvant ne mamaine 
Chose qui soit a moy joyeuse 
Guillot me dist et macertaine 
Que ma cause est dangereuse. 

Ma cause sera gracieuse 
Se Christofle si me ramaine 
Chose qui ne soit courrouceuse 
A mes maistres ne incertaine 
Mais par ma foy son les pourmaine 
Par voye qui soit ennuyeuse 

Je reseray en plus grant peine 
Ma cause sera dangereuse. 

Bien doy avoir pensée doubteuse 
Tant que seray en ce domaine 
Cest par fortune (envieuse 
Que si durement me demaine 
Par ma foy elle est bien villaine 
Et envers moy trop oultrageuse 
Se nouvelle je nay certaine 
Ma cause sera dangereuse. 

Princesse royne souveraine 
Envers moy si soyez piteuse 
Et me donuez joye h an Haine 
Ou ma cause est dangereuse. 

BALADE LAYÉE QUE LE PRISONNIER FIST 
LE JOUR DE PASQUES. 

Puis que je suis en la journée 
De Pasques la. très honnorée 
Une balade je feray 
Louenge a Dieu en soit donnée 
Et a la vierge couronnée 
Que jay servie et servirav 
En tout le mieulx que je sçauray 
Tant doulcement je le feray 
Incontinent sans demeurée 
Et de ma main je lescripray 
Dequoy grant joye je auray 
Celle peult estre couronnée. 

Cbascun si doit estre paré 
Et tout son pecbé esparé 
Pour recevoir le Dieu des dieux 
Qui denser nous a desparé 
Par son corps qui la comparé 

Ce jour de Pasques glorieux 
Or soient nos cueurs gracieux 
Purs et netz de pechez mortelz 
Quant pour nous tant sumilia 
Ne soyons pas ambicieux 
Crions trestous jeunes et vieulx 
Alleluya, Alleluya. 

Le monde en est réparé 
Qui des cieulx fut desemparé 
Par le péché très vicieux 
Qu’Adam fist com fol esgaré 
Et pource tant que je sçauray 
Et aussi vous soyez songneux 
De garder ce corps précieux 
Gouvernons nous de bien en mieulx 
Car doulcement nous deslya 
Du puys denfer très furieux 
Et chantons tous de cueur joyeulx 
Alleluya, Alleluya. 

A chanter me suis préparé 
Regina celi letare 
Car certainement ton doulx fieulx 
Quem meruisti portare 
Resurrexit dont joye auray 
Et cent millions autres tieulx 
11 a été victorieux 
Et a nous sauver curieux 
Quant en la croix on le lya 
Par les faulx Juifz envieux 
Dequoy ilz furent roupieux 
Sicut dixit alleluya. 

Prince ung chant concordieux 
Chanterons et mélodieux 
Ora pro nobis maria 
Cest ung chant trop délicieux 
Chanter puissions lassus es cieulx 
Alleluya, Alleluya. 

COMMENT LEDIT PRISONNIER SE COMPLAINT 
DU POURSUYVANT, LEQUEL NE RETOURNA 
PAS AU JOUR QUIL AVOIT PROMIS. 


Helas or est le jour passé 
Que le poursuivant a voit prins 
Dont jay le corps trestout lassé 
Helas certes bien a mesprins 
Bien sçay que je seray reprins 
Et auray tout le corps cassé 
La mort que ne mas tu surprins 
Je vouldroye estre trespassé. 

Poursuyvant qui te dis loyal 

De retourner promis mavoyes 

Appeller te puis desloyal 

Car trop vers moy tu te forvoyes 

Se eusses esté en Savoye 

Si te tenois je si féal 

Que vers moy reprendroyes la voye 

Fust de pied, ou fust de cheval. 


COMMENT LEDIT PRISONNIER SE COMPLAINT 
DE SON YARLET LEQUEL NE RETOURNOIT 
POINT. 

Christofle que peulx tu songer 
Tu scez bien que je suis ton pleige 
Je tay osté hors de dangier 
Et si tay fait tel avantaige 
Penses y tu feras que sage 
Ne me laisse point laidangier 
Tu me feroyes trop grant oultrage 
Une fois men ponrruye venger. 

Tu scez a quoy tu te soubmis 
A lheure que te feis partir 
Fais tou devoir vers mes amys 
Que dicy puisse départir 
Mieulx te vauldroit en deux partir 
Ton corps se devoir uy amis 
Se tu dévoyés mourir martir 
Se tieu ce que tu as promis. 

Desja sans aller plus avant 
Tu mas faulsée ta promesse 
Tu ne mas pas tenu convant 
Pourquoy je suis en grant destresse 
Je ne sçay se riens si te blesse 
Que tu ne reviens plus souvent 
Je nay que douleur et tristesse 
Ne de toy ne du poursuivant. 

Je ne sçay pas a quoi il tient 

Ne- se en toy lient la demeure 

Se la faulte par toy si vient 

Tu lauras faicte a mal heure 

Jen ay le cueur plus noir que meure 

Toute douleur en soy contient 

Se tu es sage si labeure 

Pour moy comme il appartient. 

Las fortune seras tu point 
Lassée de tant moy meffaire 
Tu me metz en si mauvais point 
Certes que je ne sçay que faire 
De tous pointz tu me veulx deffaire 
Le cueur me part et si me point 
Chanter ne puis pour moy refaire 
De plein chant ne de contrepoint. 

Puis que ainsi ne me veulx laisser 
Je te prie a la mort me livre 
Affin que mon mal puist cesser 

Je vouldroye estre délivré 
Bien voy que plus je ne puis vivre 
Haulser ne me puis ne baisser 
Delivre toy point ne suis yvre 
Vueilles la mort vers moy presser. 

A coup me vauldroit mieulx mourir 
Que languir ainsi longuement 
Puis que ne me veulx secourir 
Delivre moy appertement 
Mais se dung peu dalegement 
Il te plaisoit moy secourir 
Je te prendroye lyement 
Bien tén vouldroye requérir. 


COMME LEDIT PRISONNIER SE COMPLÀINT 
DES PAYS ESTRANGES OU IL A ESTÉ BIEN 
AYSE ET AU PAYS DONT IL EST NATIF 
IL A GRANT FORTUNE, ET SE 
LAMENTE DES MAULX QUIL 
VOIT VENIR EN FRANGE. 


Or ay je esté en Lombardie 
Et par le pays Dytalie 
En Cecille, en Romeuie 
Qui sont pays de grant valeur 
Et au pays Desclavonie 
En la Morée, en Candie 
Ou croist la bonne malvesie 
Qui fait revenir la couleur. 

En Rhodes et en Ciflorine 
Eu Grèce, en Alexandrie 
Au royaulme de Ermenye 

Et puis en pays de Turquie 
Jusques devant lestandelour 
En Hierusalem, en Surie 
En Cyppre, dedans Nicotie 
La veis la croix de labbaye 
En ce pays fait graut chaleur 
Par le royaulme Darmenye. 

Et par tout a y fait chiere lye 
Sans avoir mal ne villenie 
Peine, tourment, ne maladie 
Oncques ne feis chere meilleur 
Et en France qui a nourrie 
Ma personne sera ma vie 
Finée en toute douleur 
Par fortune que dieu mauldie. 

En Surye que cy vous compte 
La vy je faire chevalier 
De Salibery le droit conte 
Qui puis fut grant aventurier 
En France, et grant guerroyer 
Chascun le dit et le racompte 
Mais fortune au derrenier 
A la fin en a fait le compte. 

Maint chevalier, maint escuyer 
Ont esté fortunez en France 
Lung par mort, lautre prisonnier 
Qui est une grant desplaisance 
Les aucuns sont mors par finance 
Laquelle ilz ne ont peu payer 
Autres sont tenus en souffrance 
En la prison en grant dangier. 

Advis mest que les gens deglise 
Si ne sont mie davantage 
Bourgeois, marchans de toute guise 
Gens de mestier, gens de village 

Fortune a tout mis en servage 
Elle a par tout mis sa devise 
Helas nest ce pas grant dommage 
De veoir tout ce que vous devise. 


LAY. 


Helas par ma foy se je osasse 
Je parlasse 

Plus avant de ceste matière 
Se autre que dieu ne doubtasse 
Je comptasse 

La chose qui est assez clere 
Mais la gent est de tel maniéré 
Si tres-fiere 

Que il convient que je men passe 
Ainsi que fait la cbamberiere 
En sa saziere 

Qui farine par gros sas sasse. 

Or vueil je donc trestoul sasser 
Gros et gresle trestout ensemble 
Autrement ne men puis passer 
Entendez le se bon vous semble 
Il convient que trestout jassemble 
Se bien je vueil tout compasser 
Encor faudra il que jen emble 
Pour la doubte de rapasser. 

Combien que je ne pense a dire 
Riens que a nul doive desplaire 
A mon povoir ne contredire 
Saucunement faiz le contraire 
Doulcement je men vueil retraire 
Yoire se besoiug est du dire 
Combien que je ne pense a faire 
Chose dont on puisse mesdire. 

Prenez en gre se je dy rien 
Qui soit bon cest a laventure 
Se je dy bien prenez le bien 
Se je dis mal nen ayez cure 
La prison si mesi si tres-dure 
Que pas ny sçay bien mon maintien 
Je vous pry que chacun mexcuse 
Se veez que ne dise rien. 

On a veu que ceulx Dalemaigne 
En France au Conseil venoient 
Ceulx Darragon et ceulx Despaigne 
De tous pays y accouroient 
Et si bon conseil y trouvoient 
Quon nommoit France la montaigne 
Ou tous bons consaulx si estoient 
Et de tous biens estoit compaigne. 

Or escoutez se cest grant fait 
Quant ceulx qui conseiller soulloient 
Et qui maint bon conseil ont fait 
Quant conseiller ne se sçavoient 
Ou a tout le moins ne vouloient 
Je le puis dire sans meffait 
Je ne sçay a quoi ilz pensoient 
Le royaulme en est deffait. 

Je mesmerveille moult forment 
Quant la guerre si commença 
Comment ung peu plus largement 
A ce faire on ne pensa 
Qui ce fist peu y pourpensa 
De faire eu France tel tourment 
Et de bien peu il avança 
Se me semble son sauvement. 

On a veu les gens par plaisance 
Venir en France pour deduyre 
Pour le bien et pour lhabondance 

Dhonneur, qui si souloit conduyre 
Mais les bous sen veu lient esduire 
Par une grande desplaisance 
Et ceulx qui la veullenc destruire 
Y acourent a grant puissance. 

Bien voy que seul pas je ne suis 
Tres-ma) gouverné par fortune 
A mon œil veoir je le puis 
En France elle est bien commune 
Tel navoit vaillant une prune 
Qui a de cbevance plain puys 
Et a ceulx a qui elle estoit une 
Si en sont a présent destruis. 


LAY. 


O fortune tu as bien mis 
Le royaulme de France en guerre 
De malle heure y fus commise 
Destruis en sont tous ses amys 
Et gastée toute sa terre 
Que je vis en si bon point mise 
France a beaucoup dennemys 
Guerre si en a la deffere 
Telle a partout mis sa devise 
Des grans maulx qui y sont commis 
Quant gy pense le cueur me serre 
Voulez-vous que vous en devise. 


LAY. 


Mainte eglise en est polue 
Et destruite et abatue 
Dont le service diminue 

De ceulx qui les avoient fondées 
Noblesse si en est perdue 
Plus na rente ne revenue 
Que la guerre si nait tollue 
Mal sont payez de leurs souldées 
Dames vefves sont demourées 
Et damoyselles esgarées 
Femmes et filles violées 
Et maint orphelin soubz la nue 
Maintes femmes sont avortées 
Par la guerre de leurs portées 
Quelles ont en leurs corps portées 
Il nest riens que guerre ne tue. 


LAY. 


Marcbans si nont pas leur saison 
Bien leur fault payer leur moison 
Quant a eulx en peut advenir 
Laborieux ont du mal foison 
Car ilz nont borde ne maison 
Ou ilz se sachent maintenir 
Hz ne savent que devenir 
Ne ou aller, ne eulx tenir 
Guerre si est toute prison 
Dont ce que aux champs peult venir 
Guerre si veult tout détenir 
Et tout happer, c’est venoison. 

Ne veez vous pas tous les jours faire 
Guerre le filz contre le pere 
Et le pere au filz par contraire 
Et le frere contre le frere 
Nest ce pas chose bien amere 
De veoir parens a eulx meffaire 
Et enfans yssus dune mere 
Lung lautre tuer et deffaire. 

LAY. 


Bien est de mauvaise nature 
La créature 

Qui voit la guerre si tres-dure 
Que France endure 
Qui na pitié en son courage 
Guerre nest pas sa nourriture 
Trop luy est dure 
Car sans raison et sans mesure 
Tant est obscure 
Que on ny voit fons ne rivage 
France prent le nom de servage 
Gest grand dommage 
Bien est mauldit de maierag 
Qui tel oultrage 
A la chrestienté procure 
Car destruit en est maint lignage 
De graut parage 

Villes, chateaulx et maint village 
Et maint passage 
Et le surplus en adventure. 


LAY. 


Encor nay je fait mention 
De ceulx qui sans confession 
Sont mors et lesquelz sont en voye 
En dangier de dampnation 
Se dieu nen a compassion 
Dieu par sa grâce les pourvoye 
Se au surplus dire vouloye 
Les maulx que la guerre envoyé 
Ce seroit admiration 

Escripre je ne le sauroye 
Se descripre je ne cessoye 
Dicy jusques a lascension. 


LAY. 


Paix doit estre bien louée 
Honorée 
Bien prisée 
Et aymée 

Par trestoute la contrée 
Ou son plaisir si sadresse 
Car plaiue est de richesse 
Et de tout bien parée 
En luy gist bonne pensée 
Attrempée 
Amassée 
Entassée 

Bien doit estre couronnée 
Par sa tres-grande noblesse 
Mais guerre la larronnesse 
Si la de France esgarée 
Et ostée 
Par emblée 
Et chassée 

Tant que est desemparée 
Par une grande rudesse 
De douleur et de destresse 
France en est deshonorée 
Et en friche demeurée 
Et gastée 
Et pillée 
Desrobée 

Et de tous pointz desolée 
Se paix ny reprent ladresse 
Jamais naura que tristesse 
Car elle est désespérée. 

LAY. 


La guerre très oultrageuse 
Et chargeuse 
Dommageuse 
Fourrageuse 

Et en tout mal courageuse 
France te doit bien mauldire 
Car trop luy est courrouceuse 
Dangereuse 
Angoisseuse 
Et doubteuse 
Et de tout mal desireuse 
Souffrir luy fais grant martyre 
Chassée a paix lheureuse 
La piteuse 
Gracieuse 
Doulcereuse 

Et qui tant est amoureuse 
Qui France souloit conduyre 
Mais par voye vicieuse 
Ennuyeuse 
Furieuse 
Ennimeuse 

Toi qui es ambicieuse 

De tous pointz la veulx destruire. 


LAY. 


France courtoyse 
Guerre mauvaise 
Si ta destruicte 
Moult il me poyse 
De ceste noyse 

Si très despite 
Fais quon la gite 
Hors par conduicte 
Quelle sen voise 
Se estiez quicte 
Quen vous oabite 
Bien seriez ayse. 

Sçavez vous point a quoy il tieut 
Que France a tant daversité 
Certes toute la faut te vient 
Que on nose dire vérité 
Il ne court foy ne charité 
Je mesbahis que tout devient 
En chastel, ville ne cité 
Jen dis plus quil ue mappartient. 

Se preudhomme fist son devoir 
Vérité si ne doit celer 
Il deust toujours dire le voir 
Saus nullement y chanceler 
Ceulx qui cuydenl dissimuler 
Si y perdent sens et sçavoir 
A la fin les fault deceier 
Chascun le peult appercevoir. 

Faulte damour principaulment 
Nous oste tous amendemens 
Dieu nous bailla premièrement 
En la loi dix commandemens 
Desquels deussions estre amans. 

Et se lung tenions fermement 
Hors nous serions de tous tourmens 
Et vous orrez tantost comment. 


LAY. 

Se dieu seulement aymions 
Et parfaitement croyions 

Gomme ceuix qui sommes sieos 
Ghascun si le doubteroit 
A luy on obeiroit 
De cueur on le serviroit 
Gomme bons vrais chrestiens 
Ses commandemens ferions 
Eu vain ne le jurerions 
Et les Testes Testerions 
Aux peres on porteroit 
Honneur, meurdrier ne seroit 
Ne rien ou ne roberoit 
En Taulx ne tesmoignerions 
Nostre voysin garderions 
Sa femme et tous les siens 
En tous biens nous conduyrions 
Jamais nul ne pecheroit 
Justice si regneroit 
Dieu adonc nous donneroit 
Très largement de ses biens 
Se telz voulentez avions 
Paix certes tantost aurions 
Et des biens faire pourrions 
Vérité chascun diroit 
Point on ne la celeroit 
Par ainsi paix on auroit 
Mais quoy on nen fera riens. 

Nous chantons trop bien placebo 
Mais de dilexi navons cure 
Trestout si vient de flatebo 
Ainsi chascun se desnature 
On ne chante plus par nature 
Mais par bequarre et par bemo 
Ou est cil qui le bien procure 
Qui me respond certes nemo. 

O créature qui tenlremetz 
Ou tes entremis de user 
À vouloir serviî de tel metz 
Ne ty vueilles plus abuser 

Envers dieu te fault excuser 
A le servir si te soubz metz 
Delivre toy sans plus muser 
Car il vault mieulx tard que jamais. 


LAY. 


Pensons, pensons que dirons 
Ne ferons 
Quant yrons 

Devant dieu et compterons 
Car la fauldra rendre compte 
Du conseil point ny aurons 
Nous verrons 
Et sçaurons 

Noz pechez et les lyrons 
Soit pape, roy, duc ou conte 
Absence avoir ne pourrons 
Nous orrons 
Ou serons 

Ne quel faix nous porterons 
Cest vray ce que je racompte 
Se bien nous nous advisions 
Nous fuyrions 
Et lairrions 

De péché nous retrairions 
Car la fin fera le compte. 


LAY. 


Bien croy que se parler vouloye 
Trop plus avant dire pourroye 
Dont nous vient ceste maladie 
Mais de bien peu mavanceroye 
Il uest homme qui ne le voye 

la nest besoing que plus en dye 
Se cbascun eust mené la vie 
Qui de droit luy est establie 
Sans prendre sentier nautre voye 
On eust délaissé toute euvye 
Qui est celle que dieu mauldie 
Par qui le monde se dévoyé. 


LA Y. 


Helas pour dieu vueillez entendre 
A nous amender de cneur tendre 
Et a bien faire revenir 
Ghascun vueille son estât prendre 
Car point ne fera a reprendre 
Ne honte ne le doit surprendre 
Pour riens quil luy puisse advenir 
À ceste vie maintenir 
Mais ne povons nul bien apprendre 
Fors envers dieu tousjours mesprendre 
De quoy compte nous fauldra reudre 
Devant luy au temps advenir 
Trop bien nous on deust souvenir 
Que une fois fault rendre ou prendre 
Ne point ne nous sçaurons deffendre 
Ne vueillons le besoing attendre 
Trop mieulx nous vauldroit parvenir 
Que en France tousjours tenir 
Geste douleur ne ceste esclandre. 

Or escoutez hauctorité 
Que levangille nous enseigne 
Qui dit quil est nécessité 
Aucunes fois quesclandre adviengne 
Mais cil par qui fault quelle viengne 
Est mauldit de la deité 
Ghascun la parole retiengne 
Car ce est pure vérité. 

Je doubte que nous ne soyons 
Maulditz, car cest par noz pechez 
Parquoy esclandre nous ayons 
Car trop fort sommes entachez 
Nous en avons tous les meschiefs 
Et les tourmens que endurons 
Faisous que soyons descachez 
Ou autrement point ne durrous. 

Helas se nous sommes maulditz 
Prions dieu quil nous desmauldisse 
Et mettons noz faictz et noz ditz 
Hors de péché et de tout vice 
Faisons le bien, laissons malice 
A bien faire soyons hardis 
Affin que la paix venir puisse 
Avec nous demourer tous dis. 

On dit bien vient de male voye 
Qui du meillieu si sen retourne 
Prions ce dieu qui nous convoyé 
Et a bien faire nous atourne 
Et que fortune plus ne tourne 
Sa roue qui tant nous for voye 
Car nostre vie se bertourne 
Bien brief se dieu ne nous pour voye. 


LAY. 


Qui enfer fouyr s'il vouldroit 
Le droit chemin aller fauldroit 
De paradis pour le acquerre 
A amender se conviendroit 
Et dieu prier, car cest le droit 
Et doulcement si le requerre 
Et que nous eussions paix en terre. 

Meilleur chemin ne sçaurons guerre 
Que je devise cy endroit 
Car trop ennuis on peult acquerre 
Paradis pour faire la guerre 

Trop de choses il y fauldroit. 

Or puis que donc on nous asseure 
Que la paix est a lame seure 
Et que guerre luy est contraire 
A la paix mectous nostre cure 
Et de la guerre nayous cure 
Et delle nous vueillons retraire 
Veillons nuyt et jour pour attraire 
La paix en nos cueurs et pourtraire 
Car cest moult belle pourtraicture 
Plus belle nul ne sçauroit faire 
Tous ceulx qui la veullent distraire 
Silz sont de mauvaise nature. 


LAY. 


Paix est de tous biens tresoriere 
Paix est de joye la portière 
Paix est de doulceur grenetiere 
Paix est de grâce au'mosniere 
Non usurière 

Paix est de plaisir cbanceliere 
Paix est de justice lumière 
Paix est damour la celeriere 
Paix est pure, necte et clere 
Comme verriere 
Paix fait tyrer la guerre arriéré 
Paix garde quon ne seutrefiere 
Paix est doulce et non pas fiere 
Paix ua riens que bien ny affiere 
Par grant maniéré 
Paix est une chose moult chiere 

Paix fait faire très bonne chiere 
Paix a chascun est cbamberiere 
Paix a aucun nest torsonniere 
Ne forsouniere. 


LAY. 


Puis que paix si est tant bien faicte 
Et parfaite 

Que ne pensons nous a bieu faire 
Sans deffaire 

Certainement ce fut bien fait 
Et sans meffait 
Et que toute noyse sefface 
Ou autrement France est deffaicte 
Et infaicte 

Or pensons donc a la refaire 
Sans meffaire 

Car destruict est par notre fait 
Par nous forfait 

Faisons que par nous se reface 
Et que plus ne soit contrefaicte 
Ne imparfaicte 

Car qui bieu la vouldra parfaire 
Sans infaire 

Le peuple sera tout refait 
Et tout parfait 

Mais que point on ne la defface. 


LAY. 


Les anges si chantent haultement 
Et leglise pareillement 
Gloire es cieulx, a la deité 
Et en terre semblablement 

Paix est donnée vrayement 
À gens de bonne voulenté 
Or soyons donc entalenté 
Davoir vouloir de vérité 
Si aurons de paix largement 
Pour ce royaulme inhabité 
Qui tant plain est diniquité 
Dieu y mette ameudement. 

A ses apostres dieu donner 
Si ne voult pain blanc ne pain bis 
Quant il les voult habandonner 
Fors quil leur donna pax vobis 
De plus bel joyau ne rubis 
Si ne les povoit guerdonner 
Requérons luy pax pro nobis 
Et nos pechez a pardonner. 


LAY. 


O cïergie plain de sapience 

Qui avez divine science 

A prescber qui est chose utile 

Pour dieu nayez en oubliance 

A prescher de la conscience 

Car elle est a lame fertile 

Prenez vous point sur levangile 

Sainct Jehan, sainct Luc, Marc et Matille 

Sans donner au peuple audience 

Et sans mouvoir commun de ville 

Car tel chose est trop subtille 

Pour faire folle aliance. 

Preschez de paix et de concorde 
Pour tous les princes accorder 
De pitié, de miséricorde 

Si vueillez souvent recorder 
Pour les ensemble encorder 
Àffin que chascun si accorde 
Et que puissent concorder 
Car trop dure ceste discorde. 

Helas saucuns au temps passé 
Ont riens fait pour avoir offices 
Ou pour avoir or amassé 
Ou pour avoir des bénéfices 
Certainement ilz sont bien uices 
Se leur temps nont bien compassé 
Car on rendra compte des vices 
Apres quon sera trespassé ! 


LÀY. 


Quant en France paix aviez 
Clergie moult ayse estiez 
Car parmi ses beaulx moustiers 
Vous alliez 
Et disiez 
Voz psaultiers 
Sagement vous conteniez 
Les prestres messe chantoient 
Ou leur voulenté faisoient 
Ceulx qui a lecolle estoient 
Apprenoieut 
Et lysoient 
Ou preschoient 
Les sciences que acquériez 
À grant honneur vous menoient 
Princes belle court tenoient 
Ou toutes gens recevoient 
Les estranges festeoient 
Hz dansoient 

Et chaiitoient 
Et rioient 

Et sou ventes fois joustoient 
Sur palefrois et destriers 
Et dessus ses grans coursiers 
Faulcons a voient faulconniers 
Espreviers 
Et lamiers 
Et lévriers 

Chiens courans et gros limiers 
Dont souvent déduit avoient 
Chevaliers et escuyers 
Marchans bien veus mainteniez 
Quant en paix vous conteniez 
Vous portiez 
Voz deniers 
Et alliez 

Seurement ou vous vouliez 
Toutes gens a vous venoient 
Les laboureux labouroient 
Ilz couppoient 
1 Et rompoient 
Acertoient 

Les boys et les arrachoient 
Tant labouroient voulentiers 
Certes pas assez n a voient. 


LAY. 


Pensons à faire revenir 
Le temps dont vous faiz souvenir 
Les maulx fais passez oublions 
Et que la paix puisse venir 
Pour nostre vie soustenir 
Hors de ces tribulations 
Laissons toutes divisions 

Et toutes vindications 
A dieu en laissons convenir 
Lung a lautre si nous fions 
Et tous faulx rappors si fuyons 
Pour en amour nous maintenir. 


LAY. 


Pour plus declairer la matière 
De ceste paix et quon la quiere 
Quelle soit pure, necte et clere 
Et telle que je la demande 
La voye seroit la première 
De trouver par bonne maniéré 
Par requeste ou par priere 
Que de trois pars les gens on mande 
A qui la paix on recommande 
Si fera cbascun sa demande 
Et qui aura tort quil {amende 
Sans point tyrer le ciel arriéré 
Ceste voye dieu la commande 
Faisons que chascun y entende 
Afin que nul si ne descende 
Dedans enfer en la chaudière. 


LAY. 


Ceulx qui vouldront faire la guerre 
Soient de France ou Dangleterre 
Aillent sur les Boesmiens 
La pourront ilz conquester terre 
Et leur salvation acquerre 
Et y faire beaucoup de biens 


Digitized by Google 



DE JEHAN REGNIER 


Car Boesraes sont heresiens 
Et vallent pis que Suriens 
Lempereur si fait gens requerre 
Par tous royaulmes chrestiens 
Le pape en absoult tous les siens 
Et la doit on aller graut erre 

La guerre si est honnorable 
A soy combatre pour la foy 
Et a lame très proufitable 
En soustenant la bonne loy 
De Jésus, qui est nostre rôy 
Telle guerre est moult notable 
Ghascun face paix par arroy 
Pour faire guerre véritable. 


LAY. 


Pere sainct excommuniez 

Votre puissance deslyez 

De votre bouche mauldissez 

Et en tous estatz pugnissez 

Qui a paix yra du contraire 

Clergie vos cueurs humiliez 

Envers dieu si vous râliez 

En oraisons vos cueurs liez 

Piteusement le suppliez 

Affin que puissiez paix attraire 

Noblesse or vous ra veillez 

Et a faire paix si veillez 

Car en guerre trop sommeillez 

Soient voz cueurs appareillez 

Pour paix en vous du tout pourtraire 

Bourgeois marchons peuples criez 

A haulte voix vous escriez 

Et point si ne vous descriez 

La paix vueiliez en vous retraire 
Ou vrayement vos jours sont briefz. 


LA Y. 


Prions trestous jeunes et vieulx 
Prions Jésus de bien en mieuhc 
Prions ce doulx roy precieulx 
Prions pour avoir paix en France 
Prions ce prince glorieux 
Prions ce roy victorieux 
Prions quil nous soit gracieux 
Prions quil nous doiut alegance 
Prions le que par sa puissance 
Prions quil nous tienne en souffrance 
Prions que la paix nous avauee 
La guerre a destruict plusieurs 
Prions et faisons penitence 
Prions dieu a grant diligence 
Prions quil nous doint audience 
A nostre fin lassus es cieulx. 


COMMENT APRES CE QUE LE PRISONNIER 
PARLE DES FA1TZ DE LA GUERRE IL 
PARLE DAUTRES MATIERES EN CON- 
TINUANT SON ŒUVRE. 


Vous qui cy devant avez veu 
Et bien au long vous avez leu 
Sçavoir povez que cest de guerre 
Cest destruction de terre 
Et trestoute perdition 

Sans y trouver dilection 
Charité ne miséricorde 
Ne raison point ne si accorde 
Mais trahison et tricherie 
Larrecin ei la pillerie 
Si ont tout le gouvernement 
De guerre generalement. 

En mon temps jay leu pour apprendre 
Trestout le livre Dalexandre 
Et puis celluy de Troye la grant 
Qui est ung livre bel et grant 
Des roys Artus, de Charleinaigne 
Et debliopatois Despaigne 
Et de ceulx de la table ronde 
Qui firent guerre par le monde 
Mais oncques livre ne peuz lire 
Ou je sçeusse trouver ue dire 
Les maulx qui au jourdhuy se font 
Jay merveilles que tout ue font 
Car pour la nommer vrayement 
Ce nest pas guerre proprement 
Mais est parfaicte tyrannie 
Ja nest besoing que plus en dyë 
Sçavez pourquoy ; car je sçay bien 
Que de tout on ne fera rien 
Aussi chascun sçet la science 
Tout par force dexperience 
Pourquoy le monde se desvoye 
Et se dieu du ciel ny pourvoye 
Nous sommes bien en adventure 
De estre encores en ceste ordure 
Si luy prie par amitié 
Quil en vueille avoir pitié 
Car se par luy nest fait le fait 
Cest royaulme si est défiait 
Mais quant son plaisir y sera 
Incontinent si refera 
Eu brief temps sans longue demeure 
Car en peu dheure dieu labeure. 

LE PRISONNIER. 


Bien sçay que plusieurs qui liront 

Ce livre, si sesbahyront 

Comment ces choses faire puis 

Veu ce que prisonnier je suis 

Et diront que je suis bien aise 

Mais toutefois ne leur desplaise 

Se laise que jay ilz a voient 

Par trop ayses ilz ne seroient 

Dont la vierge du ciel les garde 

Car je vous prometz quil me tarde 

Que mes maistres soient contens 

De moy, si sera fait mon temps 

Dieu si la vueille avancer 

On doit souvent homme dancer 

Qui a cbappeau dessus sa teste 

Qui est marry en son soupper 

Et na plus dollent en sa feste 

Ainsi fault mon fait com passer 

Pour plus aise le temps passer 

Car plusieurs gens vers moy si viennent 

Qui compaignie si me tiennent 

Pource quilz prennent grant plaisance 

À escouter de ma science 

Et encores faire me font 

Des balades qui pour eulx sont 

Pour euvoyer ou bon leur semble 

Et pour ce que de paour je tremble 

Veu le dangier en quoy je suis 

Je fais tout le mieulx que je puis 

Et ne metz ailleurs mon désir 

Fors a faire a tous plaisir 

Soit en mes faitz ou en mes ditz 

Et ainsi le feray tousdis 

Car moult souvent jay ouy dire 

Doulce parolle frainct grant ire. 

Ung jour si vint ung escuyer 
Vers moy lequel me vint prier 
Que je luy feisse une balade 
Disant quavoit esté malade 
En dangier de perdre la vie 
Et pource doubioit que samye 
Laquelle long temps navoit veue 
Nen fust dolente ou esmne 
Si que pour la reconforter 
La balade luy fist porter 
Laquelle je feiz doulcement 
Et vous orrez tantost comment. 


BALADE. 


Puis que vers vous ma très doulce maistresse 
Aller ne puis au moins vous vueil rescrire 
Ce quay souffert la doulear la destresse 
Parquoy vers vous ne me puis racouduire 
Pour vostre cueur et pour le mien déduire 
Qui a esté a mon cueur grant tristesse 
Si plaist a dieu brief de vous peusse dire 
Dieu si vous douit honneur, sauté, lyesse. 

De mal jay eu certes si graut largesse 
Oncques sans mort homme si ne leut pire 
Et suppose que le droit mal me laisse 
Neantmoins seus je le cueur qui me souspire 
Coulregarder me fault quil ne mempire 
Mais ce je sens que a droit me redresse 
Incontinent yray vers vous de tire 
Dieu si vous doint honneur, santé, lyesse» 

Oncques je neuz au cueur si grant angoisse 
Qua vous mon cueur ne se voulsist conduire 
Se vers vous puis reprendre mon adresse 

Je seray hors de trestout mon martire 
Car je vous liens pour mon souverain mire 
Tant a en vous de bien et de noblesse 
De vous oncques homme ne sçeut mesdire 
Dieu si vous doint honneur, santé, lyesse. 

Prince damours vueillez moy raconduire 
Vers celle en qui ne vy oncques rudesse 
Car cest celle que plus mon cueur desire 
Dieu si luy doint honneur, santé, lyesse. 


En ung autre jour a moy vint 
Ung escuyer a qui convint 
Une balade tantost faire 
Pource quil eu avoit a faire 
Mais il me bailla le refrain 
Dont il me fit ronger mon frain 
Car je doubte comme on me dist 
Que pour moy essayer le fist 
Si en feis une ce me semble 
Mais trois si en avoit ensemble 
Ensemble dire on la pourrait 
Ou cbascune a part qui vouldroit 
Bien estrange fut la maniéré 
Vous en orrez cy la matière. 

LE DIT PRISONNIER FIST LA BALADE QUI CY 
APRES EST ESCR1PTE A LA REQUESTE DUNG 
GENTILHOMME; MAIS POURCE QUE LON DIST 
AUDIT PRISONNIER QUE LE DIT GENTIL 
HOMME ESTOIT FACTEUR, QUI LE FAISOIT 
POUR LESSAYER LEDIT PRISONNIER LUY EN 
FIST TROIS EN UNE AFFIN QUE LE DIT GENTIL 
HOMME NE SEN APPERCEUST COMME VOUS 
ORREZ. 


Mauiour souveraine 
Je vous vueil escripre 
Et soyez certaine 
Pour riens qui inempire 
Trop bien povez lire 
A celle enseigne 
Que me feistes dire 
Amez qui vous ayme. 

Vous estes fontaine 
Que plus je desire 
Se sens vostre alaine 
Je suis sans marlire 
Dieu si le vous mire 
Quant estes si plaine 
En vous je me mire 
Amez qui vous ayme. 

Vraye cbaslellaine 
Pour aHer de tire 
Sur moy je nay veine 
Que vers vous me tire 
Mais dangier le pire 

Trop fort me pourmaine 
Car il es! plain dire 
Amez qui vous ayme 

Prince je souspire 
Veoir ne puis a peine 
Celle qui sçet dire 
Amez qui vous ayme. 

Croyez certainement 
Pour nous donner joye 
De mon sentement 
Ne vous changeroye 
Ce que vous envoyé 
Croyez fermement 
Dont je me resjoye 
Du cueur loyaulment. 

Sachez vrayeraent 
Fors que je vous voye 
Jay allégement 
Rien ne men dévoyé 
Et si me pourvoye 
De confortement 
Doulce simple et coye 
Du cueur loyaulment. 

A vous doulcement 
Mon cueur prent la voye 
Croyez seuremeut 
Si ne se forvoye 
Le nom rabajoye 
Si me fait tourment 
Autre ne doubtoye 
Du cueur loyaulment. 

Mamour ma montjoye 
Sans grant doublement 
Je vous desiroye 
Du cueur loyaulment. 

Eocores si viennent plusieurs gens 
Vers moy qui sont trop diligens 
A me demander mon estât 
Et voyeut bien qui va de plat 
Et sçaivent la nécessité 
Ou je suis et la vérité 
Je ne sçay qui les meult a faire 
îsi ne tendent a moy deffaire 
Pource par mon opinion 
Ay pryns en ma conclusion 
Qua ceulx qui me demanderont 
Qui de riens chargez nen seront 
Je respondray tout le contraire 
De ce quilz vouldront de moy traire 
Et le plus loing de mon penser 
Sans les aucunement tencer 
Une balade en diray 
Que cy après je escripray 
Mais affin que mieulx on la forme 
Je escripray en lettre de forme 
La responce du respondant 
Que je feray eu demandant 
Dont plusieurs se prindrent a rire 
Quant du premier loyrent dire. 


BALADE. 

Amy Syre. Or me dis doulcement. 

Que diray je ? Compte moy la maniéré. 

De quel chose? De ton prisonnement. 

Dy quon te fait On me fait bonne chiere. 
De ta rançon ? Elle nest pas trop chiere. 
Payeras tu bien? Dy et bien briefment 
Vient ton argent? Ouy, en une civiere. 

Je nen crois riens. Certes le ribault ment. 

Comment vis tu? Je vis joyeusement 
De pain de vin. Je ne boy eaue ne biere. 

Que mangeai tu ? Chair poisson largement. 
Gis tu en licl? Ou donc? Sur la litiere? 
Nenny. Ou donc? En chambre belle et clere. 
Et dessus quoy ? Sur lict de parement. 

As tu argent ? Plaine ma gibeciere. 

Je nen crois riens. Certes le ribault ment. 

Or me dy. Quoy ? De ton gouvernement 
As tu poiot paour quon te bâte ne fiere 
Batrc. Pourquoy? Nenny. Certainement. 

Non dea. Tu as a faire a genl moult fiere 
As tu nulz poulz ? Qui en a si les quiere. 

Tu es es fers. Ce nest quesbatement. 

As tu bon feu ? Du devant et derrière. 

Je nen crois rien. Certes le ribault ment. 

Or prie a dieu. Besoing nay de priere. 

Non dea, pourquoy ? Je suis sans pensement 
Et sans soucy : ma joye est toute entière. 

Je nen crois riens. Certes le ribault ment. 


AUTRE BALADE QUE LEDIT PRISONNIER FIT 
POUR UNG ANGLOIS LEQUEL ESTOIT 
PRISONNIER AVECQUES LUY. 


En la prison la ou jestoye 
Ung anglois prisonnier avoit 
Qui pas ne demenoit grant joye 
Par piedz, par mains es sepz estoit 
François parler il ne sçavoit 
A peine ne mot ne demy 
En anglois tousjours il disoit 
God and o ul lady helpemy. 

De son niai grant pitié avoye 
Et aussi mon cueur se doubtoit 

Que ung jour avoir en pourroye 
Autant qui me desconfortoit 
Et quant a luy on demandoit 
Helas quavez vous mon amy 
Autre chose ne respondoit 
God and o ul lady helpemy. 

Aracompterje ne sçauroye 
Comment moult fort se dementoit 
Ne reposer je ne povoye 
Car sans arrester il parloit 
Myfiet and my haudez brelroit 
Disoit oncques je ne dormy 
Mais son refrain toujours estoit 
God and o ul lady helpemy. 

Prince du grant mal quil avoit 
Dieu si men gard et sainct Rem y 
Le diet estoit bon quil disoit 
God and o ul lady helpemy. 

Maintz prisonniers estions ensemble 
De maintes langues ce me semble 
Entre lesquelz ung prisonnier 
Estoit un gentil escuyer 
Qui de Jehan si portoit le nom 
Et faulcon etoit son surnom 
Né du pays de Normandie 
Moult fort si regrettoit samye 
Si me pria pour lamour delle 
Que une balade nouvelle 
Feisse pour son cueur atlegier 
Et la porta ung messagier 
Qui veult ouyr que on la dye 
Cy après verrez la coppie. 

BALADE. 


Belle, bonne, doulce, plaisaot et sage 
Mon reconfort, mon amoureuse joye 
Je vous supply de très humble courage 
Que suppose que prisonnier je soye 
Vostre vouloir de moy ne se forvoye 
Mais me soyez tousjours loyalle amye 
Sans vous troubler et ne moubliez mye 
Car jay en vous 1res parfaicte fiance 
Et priez Dieu et la vierge Marie 
Que il nous doint a tous deux pacience. 

Vostre douleur me fait au cueur tel rage 
Quant gy pense pis me fait que la moye 
Car grant courroux et grant tourment ce sage 
Pour moy souffrez dont maintesfois 1er moye 
Si vous supply très doulce simple et coye 
Que de maintien soyez si bien garnie 
Que vous ne moy neu ayons villennie 
Entretenez de nous deux laliance 
Et priez Dieu et la vierge Marie 
Que il nous doint a tous deux pacience. 

Souviengne vous quant je fus au village 
Ou je vous vy pas je ne me cuidoye 
Vous eslongner ne faire tel voyage 
De retourner vers vous grant fin avoye 
Mais fortune si sest mise en ma voye 
Qui marresta que Dieu si la mauldye 
Moult me tarde que ma douleur vous dye 
Si ne mayez doncques en oubliance 
Et priez dieu et la vierge Marie 
Que il nous doint a tous deux pacience. 

Ma princesse du cueur je vous supplie 
Que vous ne moy lung (autre si noublye 

Mais noz amours tenons en audience 
Et prions Dieu et ia vierge Marie 
Que il nous doint a tons deux pacience* 


Vers moy vint une créature 
Bien parfaicte selon nature 
A la forme duue femelle 
Doulce plaisant estoit et belle 
Et en ses faictz très gracieuse 
Bien sembloit estre amoureuse 
Celle pour moy reconforter 
Uug jour si me vint apporter 
Ung brain de ne moubliez mie 
Et de son don ne doubtez mie 
Que encor le cueur me revint 
Quant dung tel don il me souvint 
Et len merciay humblement 
Et pour le don moult donlcement 
Dune chanson luy feis présent 
Que vous orrez cy en présent. 


RONDEL. 


Bon jour bon an et bonne vie 
Bien et honneur sans villanie 
Doint dieu a ma doulce maistresse 
Qui ma donné de sa largesse 
La fleur de ne moubliez mie. 

De très bon vouloir la mercie 
Nuyt et jour pour elle je prie 
Et de dire mon cueur ne cesse 
Bon jour bon an. 

Bien doulcement si sumilie 
Et luy vient de grant courtoysie 
Quant a joye si me radresse 
Qui suis prisonnier en tristesse 
Nesse bien raison que je dye 
Bon jour bon au. 


LE PRISONNIER. 

Quant la chanson si eut ouye 
Moult doulcement la me mercye 
Mais moult fort la veiz souspirer 
Et sa couleur a empirer 
Si luy demanday quelle avoit 
Elle respond quel ne sçavoit 
Si me passe a tant du surplus 
Du demourant je nen dis plus. 


LE PRISONNIER 

Autres femmes a moy venoient 
Qui leurs secretz si me disoient 
Dequoy des biens souvent avoye 
Car balades je leur faisoye 
Selon leur vray entendement 
Vous orrez cy après comment. 


BALADE QUE LE PRISONNIER FIT A LA RE- 
QUESTE DUNE DEMOISELLE. 

Nommer je me doy eirreuse 
Davoir trouvé bel amy 

Duquel je suis amoureuse 
Car aussi lest il de my 
Pas nay le cueur endormy 
De laymer suis trop songeuse 
Mou cueur a percé parmy 
Plus le voy plus suis joyeuse. 

Quant le voy je suis honteuse 
Tout le cueur si ma fremy 
Car trop fort je suis doubteuse 
De dangier nostre ennemy 
Sil en sçet mot ne demy 
La chose est trop dangereuse 
Dieu le gart et sainct Remy 
Plus le voy plus suis joyeuse. 

Sa chiere est si gracieuse 
ü est gay, il est joly 
Bien seroye envyeuse 
Se jaymoye autre que luy 
Et donc puis quil est ainsi 
Tousjours seray curieuse 
De le tenir sans soucy 
Plus le voy plus suis joyeuse. 

Prince jay le cueur ravy 
De luy je suis trop piteuse 
Car oncques plus bel ne vy 
Plus le voy plus suis joyeuse. 


AUTRE BALADE LAYE QUE LEDIT PRISONNIER 
FIT A LA REQUESTE DUNE FEMME DE 
LAQUELLE LE NOM EST AU 
COMMENCEMENT. 

Par une simple plaisance 
Et par plaisant contenance 

Riant et de bien pourveue 
Regard ma fait conguoissance 
Et ma donné souffisance 
Necte plaisant a ma veue 
tu amour ma retenue 
Toute la couleur men mue 
Tant ay damour grant moût joye 
En mon cueur je suis ferue 
Dung amant qui damer sue 
Dieu luy doint honneur et joye. 

Et quant par experieuce 
Vis eu luy celle habondance 
Donneur de si grant value 
Sa doulce obeyssance 
Sans avoir oullrecuidance 
De iaymer suis si esmeue 
Que mon cueur ne sen remue 
De son regard suis repeue 
Trop plus que se je mangeoye 
Dont a luy me tiens tenue 
Car samour ma soustenue 
Dieu luy doint honneur et joye. 

Bien sommes dune aliance 
Car jay en luy grand fiance 
Dont je ne suis point deçeue 
Mais jay au cueur grant doubtance 
Que malle bouche ne pence 
La chose qui ne soit sçeue 
Celle estoit apperçeue 
Ou aucunement congneue 
Jamais bien certes nauroye 
Bien seroit lamour perdue 
Du meilleur dessou bz la nue 
Dieu luy doint honneur et joye. 

Prince damour vous salue 
Vous mavez bien entendue 
Tout le cueur si me resjoye 

Et damour si me tressue 
Quant a si bon suis rendue 
Dieu luy doint honneur et joye. 


AUTRE RONDEL EN MANIERE DE CHANSON 
QUE LE PRISONNIER FIT A UNE DAMOY- 
SELLE POUR ENVOYER A SON AMY. 


Mon bel amy je vous envoyé 
Nouvelles pour vous donner joye 
Pour voslre douleur sscourir 
Et ne doubtez que pour mourir 
Je suis voslre ou que je soye. 

Très volontiers je vous verroye 
Se vers vous aller je povoye 
Mais pource que ny puis courir 
Mon bel amy je vous envoyé. 

Prions a Dieu quil nous pourvoye 
Car se ma voulenté avoye 
Vers vous seroit tout mon plaisir 
Bien sçay que cest vostre désir 
Vostre voulenté est la moye 
Mou bel amy je vous envoyé 


AUTRE BALADE QUE LE PRISONNIER DONNA 
A UNE DAMOISELLE POUR LENVOYER A 
SON AMY. 


A dieu mon amy gracieux 
À dieu celluy que je desire 
A dieu lamour que jayme mieutx 

Par qui souvent mou cueur souspire 
Moult me tarde que puisse rire 
Avecques vous joyeusemeut 
Car je vous ayme loyaulment. 

Et pour Dieu soyez curieux 
A retourner vers nous de tire 
Car vostre fait en vauldra mieulx 
Sur ce que je vous ay a dire 
Peitrce que Us chemin empire 
De venir advisez comment 
Car je vous ayrae loyaulment. 

Je prie a Dieu le roy des cieulx 
Que vers moy vous vueille couduire 
Pour repaistre ung peu mes yeulx 
El mon cueur qui en est martire 
Plus riens ne vous sçay que rescripre 
Mais que sachez certainement 
Que je vous ayme loyaulment. 

Prince vueillez moy raconduire 
Mon be. amy pour moy déduire 
Je vous supplie humblement 
Car je layme très loyaulment. 


LE PRISONNIER. 


Aucunes gens sont envieulx 
De ce qui me voyent joyeulx 
Et en dient plusieurs parolles 
Qui me semblent estre très folles 
Veu ce que ilz nom nullement 
Sur moy aucun gouvernement 
Advis inest que test grant folie 
Ma douleur ilz ne sçavent mie 
Car on dit que douleur couverte 

Si fait plus de mal que lou verte 
Je men sçay a bien quoy tenir 
Mais ma douleur fault retenir 
Sans prendre courroux ne tenson 
Dire je vueil une chansou 
Si plaist a ceulx qui la liront 
De moy que bien ilz ne diront 
Pour Dieu au moins nen dissent rien 
De mal silz ne le sçavent bien. 


RONDEL. 


Vous avez granl tort male bouche 
Qui a moy vous voulez combattre 
Se fortune si me venlt battre 
Souffise vous riens ne vous touche 
Vous voulez que comme une souche 
Je me tieugne sans moy esbattre 
Vous avez grant tort, etc. 

Se lyesse de moy sapprouche 
Qui ma douleur vueiïle rabattre 
Cause navez de le débattre 
Se ny sçavez villain reprouche. 

Vous avez grant tort, etc. 

Or nest il plus chanson ne rime 
Soit consonnant ne leonine 
Par laquelle puisse tant faire 
Que male bouche se sçeust taire 
Sans cesser parler contre moy 
Dont mon cueur est en grant esmoy 
Elle a du tout gasté mon fait 
Car par sa langue elle a tant fait 
Quon ma deffendu le fleuster 
Et le rimer et le chanter 
Voire qui pis est lescripre 

Dequoy je suis en grant martire 
Porter men fault trop grant tourment 
Vous orrez cy apres comment. 


LE PRISONNIER 


Helas je ne sçay plus que faire 
Ne comment me doye maintenir 
Rien ne my vault crier ne braire 
Ma douleur ne puis soustenir 
Desplaisance se vient retraire 
Avecques moy et soy tenir 
Et ne puis aller au contraire 
Las que pourray je devenir. 

Espoir tu mas long temps tenu 
Et abusé en ton langaige 
Que peulx tu estre devenu 
Plus ne te voy en mon usage 
Trop mal me seroit advenu 
$e tu ne remetz ton courage 
Se par toy il nest soustenu 
Je nauray que douleur et rage. 

Ha fortune trop grant vengeance 
Tu prens sur moy quant desplaisance 
Tiens avec moy en la prison 
Souffrir me faitz grant pestilence 
Nuyt et jour seuffre grant grevance 
Par ta cruelle trabyson 
Si prie a Dieu par sa puissance 
Qui me doint avoir pacience 
Sans faire vers luy mesprison 
Et se cestoit a sa plaisance 
Que la mort bien brief il mavance 
Ou quil menvoye guérison. 

Homme qui a auctorité 
Ou qui a grant gouvernement 
Ne fault point destre visité 
Et trouve amys largement 
Hais si luy vient adversité 
Ou quelque autre encombrement 
Il peult bien veoir la vérité 
Qui ayme du cueur loyaulment. 

Je le puis veoir par mon fait 
Car je vois chascun endormy 
Puis que fortune me deffait 
Je congnoistray mon ennemy 
A nul ne cuide avoir forfait 
Mais ains quil soit la sainct Remy 
Je congnoistray lamy parfait 
Car au besoing voit on lamy. 


COMPLÀINCTE EN LAY. 

Qui veult que je dye 
De ma maladie 
Ce quen puis sçavoir 
Bien voy que ma vie 
Si est establie 
Pour douleur avoir 
Fortune devoir 
A moy décevoir 
Si fait sa puissance 
Quant ne puis avoir 
Or, argent navoir 
Pour ma délivrance 
Car si grant finance 
Toute ma cbevance 
Ne pourroit fournir 
Plus nay esperauce 
Davoir alegeance 
Il me fault mourir 

Se brief secourir 
Dieu par son plaisir 
Ne my fait sa grâce 
Las suis de gésir 
En grant desplaisir 
Ne sçay que je faee 
De ma povre face 
La couleur sefiace 
Tant suis en tourmeut 
Dieu si la parface 
Et si la reface 
En alegeanent 
Car trop longuement 
Je suis vrayeinent 
En merencolie 
Dieu très humblement 
Et piteusement 
Du cueur je supplie 
La vierge Marie 
Et sa compaignie 
Bien vueil deprier 
Du mal qui mennuye 
Que nuyt et jour crye 
Me vueille venger 
Qui suis prisonnier 


AUTRE COMPLAINCTE. 

Plus ne sont en ma compaignie 
Joye, soûlas, ne chiere lye 
Espoir, ne confort, ne lyesse 
Esbatement si ny est mye 
Plaisance si en est bannie 
Bouté hors les en a rudesse 
Pour y mettre merencolye 
Et desplaisance qui me enouye 
Douleur, desconfort et tristesse 
Courroux, soucy, daugier, entye 

Chascuue si est establie 
A moy servir par grant destresse 

Souventes fois me sert dangier 
Si fait courroux oultre mesure 
Nuyt et jour si me fait manger 
De Iangoisse qui est trop dure 
Elle vient de mauvais vergier 
Telle poire qui nest pas mure 
Crainte si la me fait ronger 
Las ce nest pas ma nourriture. 

Gésir me funt dessus la paille 
Pain et eau si est ma vitaille 
Helas vecy trop dure vie 
Je souloye manger volaille 
Et le poisson a grosse escaille 
Mais il convient que je loublie 
Poulx et puces me font bataille 
Car jen ay plaine ma drapaille 
Desquelz ma chair est assaillie 
Ainsi fault que mon temps sen aille 
Et tout par faulte de cliquaille 
Ma vie si sera faillie. 

De leur service suis tant las 
Que je ne le sçay a qui dire 
Souvent me font crier helas 
Tant me font souffrir grant martire 
Hz mont osté joye et soûlas 
Lesquelz me souloient conduire 
Bien voy puis que suis en leur las 
Que la mort me veulent esduire. 


LE PRISONNIER. 

Ung jour vint a moy desconfort 
Qui desespoir si mamena 

Dequoy il me desplui moult fort 
Car durement me pourmena 
Se ce neust esté reconfort 
Qui espoir ci me ramena 
Je cuide que je fusse mort 
Tant desconfort me demena. 

Reconfort si très doulcement 
Se print a moy reconforter 
Et si me remonstra comment 
Je me dévoyé conforter 
Tant fit par son doulx parlement 
Que desconfort fit déporter 
De la peine et du tourment 
Qui me vouloit faire porter. 

Voulez vous ouyr racompter 
De réconfort et sa paroi le 
Laquelle il me vint compter 
On ne la doit tenir a folle 
Grant plaisir prins a lescouter 
Il me souvint dung apostole 
Oncques ne vy pour moy doubter 
A mon gré tel maistre descole. 

Reconfort me vint saluer 
Car a mou fait eust graut esgart 
Douleur si me faisoit suer 
De tous costez et tost et tart 
La couleur me print a muer 
Quant je vy son très doulx regard 
Oncques ne me sçeuz remuer 
Jusques il me dist Dieu te gart. 

Son estât et son doulx maintien 
Estoit tant bel et son langage 
En son parler ne disoit rien 
Quil ne veusist de bon courage 
Si me dist, amy entens bien 

Ma parolle et mon langage 
Tais toy et ecouste et retien 
Et si le metz en ton usage. 

Bien voy que desconfort te trouble 
Garde toy bien de toy troubler 
Ton cueur qui est frauc et si noble 
Desconfort le te cuide embler 
Ne ty fie il est trop double 
Ne le vueilles point ressembler 
Tu trouveroyes ton fait si trouble 
Que ne le pourroyes assembler. 


GOMMENT LE PRISONNIER RESPOND A RECON- 
FORT. 

Ha reconfort se je nie plains 
Jay bien cause de moy complaindre 
Mou cueur est de douieur si plains 
Que de bleu en noir le fault taindre 
Pardonnez moy se me complains 
Pas nay cause de moy desplaindre 
Puis que a nul dire mes plains 
Ne puis, a moy il me fault plaindre. 


RECONFORT RESPOND. 

Amy, or ne croy nullement 
Desespoir quon ta amené 
Car tu seroyes follement 
Trop mal seroyes pourmené 
Car se par leur enchantement 
Ilz ten avoient amené 
A grant peine et grant tourment 
Certes tu seroyes mené. 

Desconfort si est très mauvais 
Mais desespoir est encor pire 
Car desespoir si sert dung mes 
Qui fait Ihomme du tout destruire 
En luy ne te fie jamais 
Car tu seroyes a martyre 
Na desoonfort ne te submes 
Car ilz sont plains du pecbé dyre. 

Desespoir si est ung pecbé 
Comme je trouve en escript 
Car cil qui en est entaché 
Peche contre le sainct esperit 
Fais que ton cueur si soit fiché 
A aymer du tout Jesuchrist 
Se desespoir tavoit taché 
Tu seroyes a antechrist. 

Se par fortune tu as peine 
Pas ne ten dois desesperer 
Ta voulenté seroit villa in e 
Tu la dois trop bien supposer 
Pacience la très certaine 
Vueilles en ton cueur emposer 
À desconfort point ne te maine 
Car il te devroit trop peser. 

Du monde na vertu tant belle 
Que la vertu de pacience 
Cest des vertus la vraye estoille 
La plus belle de sapience 
Du tout te dois fier en elle 
Et avoir parfaicte science 
Et ne double point, car cest celle 
Qui vers Dieu a plus daudience. 

Ceste vertu Dieu esprouva 

Quant sooflrit battre sa chair tendre 

En lestache et le prouva 

Quant en la croix se souflrit pendre 

La pacieoce Dieu trouva 
Pour nous rachapter et deffendre 
Du péché qnadam nous couva 
Dont dampnez estions sans attendre. 

Les sainctz par le temps quilz regnoient 
Que les tyrans les martyroient 
Et aussi les benoistes sainctes 
De grans tourmens itz enduroient 
Qui grans douleurs si leur faisoient 
Car leurs chairs en estoient poinctes 
Mais pacience ilz a voient 
Et Dieu parfaitement aymoient 
Damours qui nestoient pas faintes 
Et par ce poinct très bien sçavoient 
Que paradis ilz acquerraient 
Et viendraient a leurs atteintes* 

Encor te vueil je racompter 
Une pacience mondaine 
Laquelle on doit bien compter 
Car ce en est une fontaine 
Ce fut Job qui la voult porter 
Pacience la très certaine 
Car doulcement voult supporter 
Mainte douleur et mainte peine. 


DE JOB. 


Job fiit ung homme moult notable 
Riche, puissant et véritable 
Et qui voulentiers Dieu servoit 
Job si fut homme honorable 
Aux povres estoit charitable 
Et leur donnoit ce quil a voit. 

Job fut très donlx et arayable 
Et en tous ses faitz raisonnable 

Nul plus estre ne le povoit 
Du monde de plus pileable 
De plus courtois de plus féable 
En son vivant on ne sçavoit. 

Job si voult tout son temps user 

A bien faire et a bien dire 

Oncques ne se voult abuser 

A mal faire et a mal dire 

Rien a nul ne sçeut refuser 

Ne créature esconduire 

Tout son temps voult sans plus muser 

Au vouloir Dieu du tout conduire. 

Combien que Job fust tant parfait 
Neantmoins eut beaucoup a faire 
Dieu voulentiers cecy si fait 
A sou amy pour le parfaire 
Mais Job soustint si bien son fait 
Que pour riens quon luy sçeust forfaire 
Son bon vouloir ne fut forfait 
Fors le vouloir Dieu tousjours faire. 

Job vint a grant nécessité 

Et eut mainte adversité 

Mais doulcement les supportoit 

Il fut en toute povreté 

De tous biens fut inhabité 

Paciemmeut il le portoit 

Job fut du tout déshérité 

Et mis jusqua mendicité 

Car dhuys en huys se transportoit 

Mais par très grant humilité 

Regraciant ia deité 

Du tout a Dieu se rapportoit. 

Job sa lignée si perdit 
Ne point ne luy en demeura 
Mais ung tout seul mot si nen dit 
Ne oncques certes nen plora 

Tousjours a servir Dieu teudit 
El songeusement honnora 
Grâces du tout si iuy rendit 
Et de bon cueur si ladora. 

Job dist, se Dieu a pris le mien 
Mes enfans et tout mon lignage 
Prestez les mavoit tout est sien 
Long temps ma fait grant avantage 
Bien sçay que je navoye rien 
Fors que de sa grâce lusage 
Encor ma il fait trop de bien 
Grâces luy en rendz et hommage. 

Job fut bon povre et bon riche 
En tous estatz bien se porta 
Du tout ne comptoit une miche 
Le bien et le mal supporta 
Quant Job si fut du tout en friche 
Et plus a Dieu se transporta 
Tant qua la fin ne fut pas triche 
Lange es cieulx lame porta. 

Se tout compter je te vouioye 
De Job la belle pacience 
Certainement je ne sçauroye 
Il y fauldroit trop grant science 
Or prens de Job la droicte voye 
En amendant ta conscience 
De pacience te pourvoye 
Si auras de Job laliance. 


LE PRISONNIER. 


Reconfort bien vouldroye ensuyvre 
Job qui fut si noble docteur 
Lequel trestout son temps voult vivre 

A bien servir son créateur 

Mais grant douleur au cueur me livre 

Job qui fut si noble facteur 

Par ce que il dit en son livre 

Vix justus salvabitur. 

Job qui fut de tous biens fontaine 
Eu son livre si dist qua peine 
Le juste saulvé si sera 
H a mené vie humaine 
Et toutefois il se demaine 
Disant quil ne sçet quil fera 
Las moy qui ay vie mondaine 
Menée qui est incertaine 
Ma douleur point nalegera 
Se aucunement ne mamaine 
Parolle vraye et certaine 
Qui mon vouloir confortera. 


RECONFORT RESPOND AU PRISONNIER. 


Àmy pour toy reconforter 
Il convient que je te responde 
Or me vueilles donc escouter 
Qui plus est sage en ce monde 
Et plus luy verras Dieu doubter 
Se Job doubtoit a ce te fonde 
On doit craindre a soy bouter 
En la vallée denfer parfonde. 

Je te dy tout premièrement 
La mort du pecheur nullement 
Dieu si ne veult uy ne demande 
Mais veult quil vive longuement 
Pour venir a amendement 
Et queu vivant toujours sameude 
Dieu de sa bouche proprement 

Nous baille cest enseignement 
Par levangile le nous mande 
Mais qui vivra plus largement 
Sans samender aucunement 
Tant plus grosse sera lamende. 

Je te dy sans plus enquérir 
Du monde na si graut pecbeur 
Que sil veult bien Dieu requérir 
Quil ne soit plus grant pardonneur 
Mais il fault sa grâce acquérir 
Par repentance de douleur 
Se ceste voye veulx quérir 
Tu ne pourroyes trouver meilleur. 

Se exemple en veulx avoir 
Assez certes il en y a 
Par sainct Pierre le puis sçavoir 
Qui trois fois Dieu si regnia 
De soy repentir fist devoir 
Et doulcement sumilia 
Tant quen la fin cecy est voir 
Du tout a Dieu se ralia. 

Sainct Paul fut grant persécuteur 
Durant le temps quil fut payen 
Et fut moult grant exécuteur 
Dessus le peuple chrestien 
Depuis il congueut sou erreur 
En soy repentant par moyeu 
Tant que il fut noble docteur 
Et fit après beaucoup de bien. 

La glorieuse Magdaleine 
Mena longtemps vie mondaine 
Et si fut grande pecheresse 
Mais depuis print vie humaine 
Pour repentance très certaine 
En grant douleur et en destresse 
De repentance fut si plaine 

De ses yeulx fit une fontaine 
Tant a fait au cueur grant tristesse 
De paradis très souveraine 
Conquist par sa noble proesse. 

Elle en est noble appelée 
De miracles a renommée 
Et de tout bien très vertueuse 
Sus les vierges enluminée 
Aux apostres est comparée 
Par sa voulenté gracieuse 
Aux martyrs est associée 
Tant eut la voulenté piteuse 
La vierge royne couronnée 
Si est delle accompaignée 
Es cieulx ou est vie joyeuse. 

Judas si fit moult grant offence 

Quant le roy de toute puissance 

Vendit pour souffrir passion 

Et depuis par desordonnance 

Se pendit par desesperance 

Et se mit a perdition 

Dont les clercs dient sans doubtance 

Que sil eust eue repentance 

Dieu en eut eu compassion 

Car il ne veult point de vengeance 

Sil eust prié par diligeuce 

Dieu luy eust fait remission. 


DU BON LARRON. 


Depuis que Jesucbrist voult naistre 
Quant en la croix se souffrit estre 
Pour racheter lhumain lignage 
Ung larron fut mis a sa dextre 
Et ung autre a la sen estre 

Dequoy ly un# si fut moult sage 
Car Dieu pria disant, mon maistre 
De ta grâce me vueilles paistre 
Je ten supplie de bon courage 
Mais Dieu qui bien le sçeut cognoistre 
Si luy dist, avec moy ton estre 
Ennuyt seras hors de servage. 

Lautre si se descoofortoit 
Sans point avoir compassion 
Mais a Dieu dist quil ne sostoit 
Sil avoit domination 
Le bon luy dist que fol estoit 
De faire tel pétition 
Par ce quil sen alla tout droit 
En enfer a dampnation. 


ÂPRES CES CHOSES REMONSTRÉES PAR RECON- 
FORT AUDIT PRISONNIER, LEDIT RECON- 
FORT LUY RACOMPTE DUNG AULTRE 
LARRON QUI FUT SAUVÉ PAR SA 
REPENTANCE. 

Encor te vueil compter et dire 
Dung larron une hystoire 
Qui moult fut plain du péché dyre 
La chose si est bien notoire 
Cest beau patron pour toy conduire 
Se le retiens en ta mémoire 
En ton cueur le te fault escripr e 
Du tout si ne vault une poire. 

Ung larron fut e t ung meurtrier 
Qui des maulx sans nombre faisoit 
Les gens si alloit espier 
Puis les roboit et les iuoit 

Au jourdhuy uug, et deux hier 
Toute persoune le doubtoit 
En luy duI ne se peut fier 
Par tous les lieux ou il estoit. 

Mainte créature tua 
Et fit des maulx très largement 
Mais depuis sou vouloir mua 
En soy repentant durement 
Et en larmes si tressua 
En prenant bon ameudement 
Dont depuis ne se remua 
Et vous orrez tantost comment. 

Helas dist il : Or voy je bien 
Que dampné suis par mes meffaitz 
Car en ma vie je ne feis bien 
Mais des maulx sans nombre jay faitz 
Se peusse trouver bon moyen 
Que je peusse estre confes 
Plusieurs de mes maulx que je tien 
Si en pourroient estre deffaiz. 

Mais a aller je noseroye 
En bonne ville ne entreprendre 
Car bien sçay que pris je seroye 
Pour moy bien pugnir sans attendra 
Droit au gibet mené seroye 
Pour moy faire mourir et pendre 
Car des maulx ay fait tel monjoye 
Que nul ne le sçauroit comprendre. 

En ce point fort se lamentoit 
En ayant grande repentance 
Et moult fort se desconfortoit 
Neantmoins faisoit penitence 
Il ne beuvoit ue ue mangeoit 
Tant estoit plain de abstinence 
Nul homme compter ne sçauroit 
Comment avoit grant conscience. 



DE JEHAN REGNIER 

Ung jour se print a adviser 
Et luy souvint dung hermitage 
Lequel estoit sur ung rochier 
Assis assez près dung boscage 
A lhermite voult adresser 
Car il estoit bon clerc et sage 
Et prestre pour soy confesser 
A y aller print le voyage. 

Trop si fut ce larron espris 
Daller parler a cet hermite 
Mais trop doubtoit a estre pris 
Pource que il estoit en fuyle 
Neantmoins son chemin a pris 
Affin quil en peust estre quicte 
Des grans inaulx quil avoit compris 
Moult doulcemeut fist sa poursuyte. 

Son chemin print par le travers 
Sans tenir ne sentiers ne voyes 
Souvent alloit le dos envers 
Par boys, par buyssons et par bayes 
Ses membres estoient tous couvers 
De sang tant y avoit de playes 
Son voyage fut si divers 
Que dire je ne le sçauroye. 

Le larron tant alla et vint 
Quil approcha de lhermitage 
De lhermitage luy souvint 
Qui estoit près dung grant village 
Son chemin prendre luy convint 
Tout au plus hault de ce boscage 
Or escoutez quil en advint 
Assez ay compté du voyage. 

Quant il fut monté sans attendre 
Lhermitage vouK approucher 
Le chemin ne sçavoit comprendre 
Car il estoit sur le rochier 

Son chemin commença a prendre 
Lequel si luy cousta moult chier 
Car aiusi qui! cuida descendre 
Tout jus se print a trebuscher. 

Lhermite si le vit cheoir 
Et trebuscher moult doulcement 
Il le povoit très bien veoir 
A son huys estoit proprement 
Lhermite si fist son devoir 
De le secourir bonnement 
Mais riens ny fist sachez de voir 
Car il mourut soubdainement. 

Ainsi le larron se tua 
En cuidant le roc avaler 
Noncques puis ne se remua 
Lhermite y cuida aller 
Mais tout son sang si luy mua 
Dont vous orrez icy parler 
Car grande merveilles veu a 
Laquelle ne se doit celer. 

Il vit une compaignie danges 
Qui sur le mort si arrivèrent 
De chérubins et de archanges 
Lame prindrent et emportèrent 
De chansons belles et estranges 
En lemportant tout hault chantèrent 
En rendant grâces et louenges 
A Dieu es cieulx ainsi montèrent. 

Quant lhermite si eut tout veu 
Il sen alla devers le mort 
Le larron tantost a congneu 
Car de luy se doubtoit moult fort 
Dequoy il fut trestout esmeu 
Et en print moult grant descoufort 
Quant il eut le fait apperçeu 
Bien luy semble que on luy fist tort. 

Lliermite sesbahyt fortment 
Comment la chose se peut faire 
Ce larron qui si longuement 
Si navoit cessé de mal faire 
£t qui avoit si faulcement 
Voulu tuer et gens deffaire 
Son ame veert promptement 
Porter es cieulx pour la refifaire. 

Las, dit-il, jay usé ma vie 
A servir Dieu et nostre dame 
Sans faire mal ne villenie 
Et sans avoir aucun diffame 
Mais ce meurdrier qui a meurdrie 
Plusieurs hommes et mainte femme 
Et je voy telle compaignie 
Porter en paradis son ame. 

A peu ne tient que je ne dye 
Que mauvais doye devenir 
Si sera mon ame ravie 
Ou jay veu celle la venir 
Mais Dieu qui son amy noublie 
Lange a luy feist venir 
Qui losta de merencolie 
Parquoy au bien se voult tenir. 

Lange luy dist, tu dois sçavoir 
La grâce Dieu est nompareille 
Se lame du larron avoir 
A voulu si ne ten merveille 
Toujours est prest de recevoir 
Qui a bien faire sappareille 
liais quil face bieu son devoir 
Et a le servir se tra veille. 

Après luy compta sans cesser 
Du larron son intention 
Comment se venoit confesser 
Par très grande dévotion 

Le monde si vouloit laisser 
Par une grant contrictiou 
Le chemin nosoit approucher 
Doubtant de sa destruction. 

Combien quil eust esté tempté 
Et que maint péché il eust lait 
11 estoit fort entalenté 
Et repentant de son meffait 
Par ce Dieu luy donna santé 
Par repentance fut refait 
Pource que bonne voulenté 
Si est réputée pour le fait. 

Se as ouy chanter beaulx dit* 

Ne ten merveille nullement 
Car nous faisons en paradis 
Du pecheur rejouyssement 
Plus de quatre vingtz et dix 
Qui nont besoing damendement 
Pource que les bons sont tousdis 
A nostre bon commandement. 

Combien que par ce il nentend pas 
Que laisser doives a bien vivre 
Mais te gouverne par compas 
Garde que péché ne ten yvre 
Car tu ne sçez pas ton trespaz 
Ne quant pourras eslre delivre 
Si te conduis par se bon pas 
Qua Dieu servir du tout te livre. 

Lhermite plus ne voult enquerre 
Quant eut ouy ceste nouvelle 
Le mort tantost si alla querre 
Pour len terrer en sa chappelle 
Une fosse si fist en terre 
Enterrer si le ftist en celle 
Ceste hystoire en ton cueur serre 
Car elle est bonne et belle. 


Digitized by Google 



DE JEHAN REGNIER 


109 


CY APRES PARLE DE THEOPHILUS. 

Encor te vueil dire comment 
Theophilos si eust grant blasrne 
Qui par son fol gouvernement 
Renia Dieu et nostre dame 
Lettre de son sang proprement 
Fist au dyable par grant diffame 
En luy dormant generalemeut 
Quant quil avoit et corps et ame. 

Neantmoins, sadvisa arriéré 
En soy repentant par maniéré 
De la faulte quil avoit faicte 
Et fist doulcement sa priere 
Envers la vierge tresoriere 
Qui de secours est tant parfaicte 
Mais celle doulce aulmosniere 
Si nen fut pas rude ne fiere 
Mais fist tant que sa paix fut faicte 
Par la doulce vierge très chiere 
Car la lettre si fut deffaicte. 

Se plus compter je ten vouloye 
Dautres assez je ten diroye 
Assez en as pour le présent 
Or te remetz droit a la voye 
De prier Dieu que te pourvoye 
Et de ton corps luy fais présent 
Sautrement fais tu te feroye 
Tout ne vauit ung clou de eouroye 
Se tu ne prens Dieu a garant 
Mieulx conseiller ne te sçauroye 
Se de parler je ne cessoye 
Et fusse ton prochain parent. 

Am? mas tu bien entendu 
Je oe sçay que tu contrepenses 

Je voy ton vouloir tout tendu 
Se me semble en desplaisance 
Ton sang si est tout j-espandu 
Garde que vers Dieu tu noffences 
Car je te voy tant esperdu 
Au moins dy moy ce que tu penses. 


LE PRISONNIER RESPOND A RECONFORT. 

Ha reconfort trop je mettroye 
Se tout compter je te vouloye 
Ce que jay dedans ma pensée 
Aussi certes je ne pourroye 
Car de douleur est ma montjoye 
En mon cueur trop fort amassée 
Combien que me monstres la voye 
Parquoy conforter me devroye 
Et ma douleur estre cessée 
Mais suppose que je la voye 
Remedier je ny sçauroye 
Tant est ma douleur eniassée. 


RECONFORT. 

Supplie Dieu et nostre dame 
De la garde de tes enfans 
Et aussi de ta povre femme 
Bien voy que de douleur en Cens 
Garde que nen aye diffame 
Car envers Dieu trop fort ofifeus 
Pense seulement a ton ame 
Et de lennemy te defifens. 


LE PRISONNIER. 

Helas trop me seroit contraire 
Se mon cueur convenoit retraire 

De celle qui tant la retrait 
En elle mon cueur voulz altraire 
Car'dung arc damours me vint traire 
De doulx regard estoit le trait 
Des ans il y a sept et treize 
Que mon cueur en luy voulz pourtraire 
Ne oncques puis nen fut fortrait 
Il nest rien qui me peust surlraire 
Delle et me deust on detraire 
Tant est mon cueur en luy entrait. 


RECONFORT. 


Amy il le te fault passer 
Car tu es en trop dur passage 
Vueilles ton vouloir compasser 
Ou autrement tu nés pas sage 
Tout homme convient trespasser 
Tant soit grant ne de fort corsage 
Mais pour parler de repasser 
Jamais tu nen verras message. 

Se tu es en affliction 
Endurer le fault et souffrir 
Prie Dieu par dévotion 
Et a luy te vueilles offrir 
Se tu as bonne intention 
Point ne te laissera mourir 
Par luy auras salvation 
Et si te viendra secourir. 

Toute personne que Dieu ayme 
Qui a aucun encombrement 
Geste chose cy est certaine 
Que Dieu est compains du tourment 
Mieulx si te vault estre en peine 
Avecques Dieu assemblemeut 

Que avoir plaisance mondaine 
Et en voye de dampnement 

Dieu dis! qui! rendra le mérité 
Des peines que pour luy on prent 
La promesse nest pas petite 
Car grant joye en sov comprent 
Or fais labour qui te prouffite 
Car se desconfort te surprent 
Tu perdroyes joye eslite 
Dieu par cecy si le taprent. 

Tu ne perdras fors par paresse 
La grant joye qui point ne cesse 
Laquelle Dieu si te promet 
Dieu tousjours son homme adresse 
Et luy donne quelque lyesse 
Sa le servir bien sentrèmet 
Et se il cbet il le redresse 
Et le soustient quil ne se blesse 
Ou le bon ange y commet 
Le vouloir Dieu fais sans tristesse 
Pour acquérir la grant promesse 
A laquelle il se soubmet. 

' * 

LE PRISONNIER. v 


Ha reconfort je vous mercye 
Le bien et la grant courloysie 
Que de grâce vous mavez faicte 7 
Remis mavez de mort a vie J TT' 
Ma voulenté si est ravie 
Et ma douleur du tout deffaicte , ~ ^ 
Dieu de bon eueur je regracie , y 
Et la doulce vierge Ma rie t! 

De cuèur et voulenté parfaiele \V 
Que ma douleur si est faillie* 

. , * .Z - : ' ..ci 

Si leur plaist je les eh supplie 
Leur voulenté si en soit faiete. 


BALADE LAYÉE QUE LEDIT PRISONNIER Fit' 
LE JOUR DE NOËL. 

Puis que du jour de Noël me souvient 

Qui est ennuyt prier Dieu me convient 

Et requérir en ma nécessité 

Que du grant mal qui nnyt et jour me tient 

Par fortune qui sur moy la maintient 

Et maintenu tout lyver et lesté 

Que douze moys eh ce point jay esté 

Si luy supplie eh hia nécessité 

Quil luy plaise ésfendre sa largesse 

A moy oster le màl qui fort me blesse 

Combien de tout le loue et lay loué 

Mais sil luy plaist que ma douleur me cesse 

Et moy donner aucun peu de lyesse 

Jen crieray noel noel noel. 

Crier noel très bien H appartient 
Quant en ce monde ung tel prince si vient 
À son peuple donner sa charité 
Car cest celluy qui le monde soustient 
Trestout le cueur certes si me revient 
Quant mer souvient de son humilité 
Luy qui est roy de toute majesté 
Qui naistre voult en grande povreté 
Emprès le beuf et en costé lasrtesse 
O doulx Jésus? qui as tant de noblesse 
Desnoue moy du neu dont suis noé 
Car fortune me détient en sa laisse 
Mais sil le plaist que elle me délaissé 
Jen crieray noel 1 noel noeh 

Et se par toy 1 aucun bien ne madvient 
Je pers esjMDir et ne sçay quil devient 

De tout confort je suis déshérité 
Desplaisance trop fort si me détient 
Se reconfort par toy ne me revient 
De trestout bien je suis inhabité 
Or me tieus je du tout en orfenté 
Sil ne te plaist par ta félicité 
Sur moy monstrer ta très noble proesse 
Je te voue et si te fais promesse 
Que se dicy puis estre desnoé 
Et moy osier le dueil et la tristesse 
Qui uuyt et jour ainsi le cueur me presse 
Jen crieray noel noel noel. 

Royne des cieulx très puissante princesse 
Mon reconfort et ma doulce maistresse 
De très bon cueur a toy me suis voué 
Tu es celle qui maint pecheur redresse 
Je te supply que me monstre ladresse 
Et jen criray noel noel noel . 


LEDIT PRISONNIER FIT CESTE BALADE LE 
PREMIER JOUR DE LAN. 


Or ay je veu le temps que je souloye 
Estre estraine, et aussi jestrenoye 
Ce jour de lan, mais je double sans taille 
Que puis quil fault que prisonnier je soye 
Et que fortune si fortment me desvoye 
Par ce moyen que la reigle ne faille 
Car je sçay bien je nay denier ne maille 
Et par ainsi par faulte de cliquaille 
Mes èstraines par ce point cesseront 
Pour ceste fois ainsi se passeront 
Drapper ne puis par deffaulte de laine 
De prières mes estrenes seront 
Dieu doint a ceulx qui me couforteront 
Bon jour bon an et la très bonne estraine. 

Je doubte moult que au jourdhuy ne voye 
Mes estraiues vers moy prendre leur voye 
Pour me mener grant guerre et grant bataille 
Pour ce quavoir ne pevent de moy monnoye 
Bien taille suis que remis je ne soye 
En la prison couché dessus ia paille 
Poulx et puces seront en ma drapaille 
De pain et deaue si sera la vitaille 
Ainsi mes maistres a moy se courceront 
Et encor pis mettre ilz me feront 
Dessus le gril ou dedans francolaine 
Mais se Dieu plaist ilz se déporteront 
Dieu doint a ceulx qui me conforteront 
Bon jour bon an et la très bonne estraine. 


Helas ma seur quant devers vous jestoye 
A ung tel jour de mes biens vous donnoye 
Et en prison fault que mon temps sen aille 
Or nest il moys que vers vous je nenvoye 
A celle tin qua mon fait on pourvoye 
Mais je ny voy appoinctement qui vaille 
Battu seray et destoc et de taille 
Des coups auray plus que poisson descaille 
Tous mes membres après sen sentiront 
Las je ne sçay que mes amys diront 
En eulx avoye esperance certaine 
Je congnoistray tous ceulx qui may nieront 
Dieu doint a ceulx qui me conforterout 
Bon jour bon an et la très bonne estraine. 

Prince a tous ceulx qui adonc aideront 
Et ceulx aussi qui me pourchasseront 
A moy osier de ceste griefve peine 
Et a ceulx qui drcy men gecteront 
Dieu doint a ceulx qui me conforteront 
Bon jour bon an et la très bonne estraine. 

LEDIT PRISONNIER FIT CESTE BALADE LÉ 
JOUR DE LA PURIFICATION. 


O vierge royne couronnée 
Une priere baladée 
Vueil faire par devolion 
En (honneur de ceste portée 
Laquelle fut par toy portée 
A ta purification 
Au temple a sainct Symeon 
Nunc dimittis servum tuum 
En le recevant si chanta 
Par ceste présentation 
Tu es en domination 
f*ost partum inviolata. 

Tu fuz vierge avant nommée 
Vierge après es appelée 
Sans nés une corruption 
Par toy U porte est deffernjée 
Qui par Eve nous fut fermée 
Par péché de temptation 
Ta noble génération 
Nous a mis a salvation 
Benoist soit qui tel truict porta 
Porte las sans affliction 
Dont tu es sans condition 
Post partum inviolata. 

Très doulce royne redoublée 
De ta grâce soit escoutée 
Par toy ma supplication 
Je suis en prison fort fermée 
Se par toy ne mest deffermée 
Du tout suis a perdition 
Fais a ton filz pétition 

Quil me fasse remission 
Si vrayment qui me rachats 
Par sa benoiste passion 
Toy qui es en possession 
Post partum inviolata. 


Royne en grant contrition 
Je te prie par dilection 
Eya eyro advocata 
Metz moy hors de ceste prison 
Et je diray sans mesprison 
Port partum inviolata 


LE PRISONNIER 


En la prison je fuz malade 
Tellement que ne peuz manger 
Si pris a faire une balade 
Pour moy contre le mal venger 
Homme qui est en tel danger 
Contre le^nal si doit fuyr 
Lyesse le doit revenger 
Mal&desè doitresjouyr. 


BALADE 


Or est il temps, que je commencé 
Que ma balade puisse faire 
Si prie D mu a -rant poissa’ 

Helas vecy trop dure dance 
Se la mort me vouloit altraire 
Car il ny a escu ne lance 
Ne archier tant bien sache traire 
Que de la mort se sçeust fortraire 
Par ce mon cueur est tourmenté 
Rien ny vault le crier ne braire 
Dieu en face sa voulenté. 

A ceste mort souvent je pense 
Qni ainsi si me veult de flaire 
Et je voy bien que desplaisance 
Si tend moult fort a moy retraire 
A mil si ne vueille desplaire 
Se je pense de ma santé 
Car de penser ne me puis taire 
Dieu en face sa voulenté. 

Prince soyez moy débonnaire 
Car je suis tout espoventé 
La mort autour de moy repaire 
Dieu en face sa voulenté. 


CY APRES COMMENCE LE TESTAMENT QUE 
ICELLUY PRISONNIER FIT CUIDANT MOU- 
RIR LUY ESTANT EN PRISON. 

On dit que tout bon cbrestien 
Quant vient a son trespassement 
Si doit or disposer du sien 
Et faire aucun testament. 

Legiise cecy nous commande 
Pour ce y devons obeyr 
Aussi seroit il en amende 
Qui y vouldroit desobeyr. 

Son me respond, et qui na rien 
Il ne peult faire ordounance 
Fais ce que peulx car Dieu sçet bien 
La voulenté et la puissance. 

Or fault il donc que le mien face 
Se je vueil faire mon devoir 
Mais sil advient que je trespasse 
De lacomplir, c’est assavoir. 

Ghascun sçet que suis prisonnier 
Et je sçay bien trop que la gent 
Ne fait rien que pour le denier 
Que feray je se nay argent. 

Au fort puisquil le convient faire 
Je le feray si très petit 
Que ung mien amy a le parfaire 
Pourra prendre son appétit. 

Si prie a Dieu de paradis 
Que a le faire me doint grâce 
Tellement en faitz et en ditz 
Que son vouloir du tout je face. 

Premièrement luy reudz mon a me 
Du tout la metz en sa commande 
Aussi fais je a nostre dame 
De très bou cueur luy recommande. 

Item prie sainct Michel lange 
Que mon ame vueille conduire 
Et de lennemy la revenge 
Affin quil ne me puisse nuire. 

O patriarches et prophètes 
Apostres et evangelistes 
A mon ame avoir si faictes 
La grant joye que vous acquistes. 

Martyrs, confesseurs el bermites 
De moy vous plaise souvenir 
Que mou «me par voz mérités 
Puisse lassus es cieulx venir. 

Les samctes ne vueil oublier 
Jay bien besoing de leur poursuyte 
Toutes les vueil bien supplier 
Mon ame soit par eulx conduyte. 

Sainctz et samctes vueil requérir 
Tous et toutes ensemblement 
Quil leur plaise de acquérir 
A mon ame son sauvement. 

En la foy de Dieu vueil mourir 
Qui pour moy souffrit passion 
Pour moy saulver et secourir 
De voye de dampnation. 

A tout le monde mercy crie 
Se je me suis babandonné 
A faire mal ne vilenie 
Pour Dieu qui! me soit pardounéî 

Je vueil que mes debtes se payent 
Premièrement et mes tors faiz 
A toutes gens amendes oyent 
Si sen alegera mon faiz. 

Aux jacobins eslis la terre. 

En laquelle vueil estre mis 
Pource quaux jacobins Daucerre 
Gisent plusieurs de mes amys. 

Ung drap blanc estendu sera 
Sur ma chasse en souvenance 
Que nu) homme nemportera 
Autre chose de sa cfaevance. 

Encor le drap blanc signifie 
Douleur et grant humilité 
Pource qua la fin de la vie 
Doit estre tout orgueil gecté. 


Mais sus le drap je vueil chappeaulx 
Desquelz il sera tout couvert 
Et quilz soyent jolys et beaulx 
De belle herbe toute vert. 


De venque les chappeaulx seront 
Lest herbe assez tost trouvée 
A tous ceulx qui honneur feront 
An corps si en auront livrée. 


Ceste venque a tel nature 
Verde est y ver et esté 
Aussi doit toute créature 
Tousjours tenir sa loyaulté. 


La verdeur signifie lyesse 
Car tout homme doit de cueur fin 
Louer Dieu quant si bien ladresse 
Quil le recongnoist a la fin. 

La venque dont je vous fais feste 
Plusieurs gens lappelient pervenche 
M en porte on sus sa teste 
De beaulx chappeaulx dessus sa menche. 


Encor vouldroye bien avoir 
Des menestriers ou trois ou quatre 
Qui de corner feissent devoir 
Devant le corps pour gens esbattre. 


Que vault le plourer ne le braire 
Quon fait après ung trespassé 
La mort on ne sauroit retraire 
Puisque le coup si est passé ! 

Puisque je meurs tout advisé 
De mou fait de ma couscience 
Comme jay dessus devisé 
ie dois avoir en Dieu fiance. 

Item au monstier je vueil estre 
Porté par quatre laboureurs 
Qui des vignes seront tins maistre 
Car de telz gens suis amoureux. 

En signe que du grant labour 
De ce monde en lantre vais 
Cest ung voyage sans retour 
Dieu doint quil ne nous soit mauvais. 

Item les laboureurs auront 
Chascun cinq solz dargent contant 
Les menestriers qui corneront 
Si en auront chascun autant. 

Et quant est en mon luminaire 
Je nen vueil en rien deviser 
Lexecuteur le pourra faire 
Tel qui luy plaira adviser. 

11 me suffira dune messe 
De requiem haulte chantée 
Au cueur me feroit graut lyesse 
Se estre povoit descbantée. 

Combien qui plus dire en vouldroit 
Pas ne vouldroye contredire 
Mais plus dargent il y fauldroit 
Et cest ce qui le me fait dire 

Et encor trop bien je vouldroye 
Qua tous chantres qui chanteront 
Quon leur donnast or ou monnoye 
Dequoy bonne chiere feront. 

A ce rapporter me convient 
Que mes exécuteurs auront 
Ordonne, car se deulx ne vient 
Mes ordonnances cesseront. 

Mes exécuteurs vueil eslire 
Aumoins tandis quil men souvient 
Affin quii leur plaise conduire 
Mou fait se le cas y advient. 

Je eslys Vitry le premier 
Sil luy plaist il nest pas estrauge 
Et avec luy jay bien mestier 
De Perrenet du Boc du Cange: 

A eulx deux jay ma grant fiance 
Car trouvé les ay mes amys 
Pour descbarger ma conscience 
Si leur plaist je les ay commis. 

Se je meurs ilz sen yront 
Sil leur plaist mes amys prier 
Et mon testament leur diront 
Affin quilz me vueillent ayder. 

Davoir argent présentement 
Trouver ne puis autre maniéré 
Et on dit tout communemeut 
De vuide main vuide première. 

Silz ne pevent trouver monnoye 
Pour accomplir ce testament 
Mais que en terre saincte soye 
Il me suffit tant seulement. 

Se autre chose faire ne puis 
De mon povoir je men acquicle 
Advis mest que vers Dieu je suis 
Par ce point de voulenté quicte. 

Se Dieu ne veult a moy entendre 
A moy donner quelque santé 
Je luy pry quit me vueille prendre 
Tout a sa bonne vonleuté. 

In manus tuas domine 
Commeodo spiritum menm 
Se par trop suis eulnminé 
Bien devray chanter te deum. 

Je vous pry que près de la place 
Ou seray mis quon face escripre 
Ces vers icy en peu d espace 
En lieu que on les puisse lire. 


Tel et tel oster conviendra 
Pour le droit nom et surnom mettre 
Et puis le temps on comprendra 
Par bon moyen selon la lettre. 

Icy devant en ceste terre 
Gist tel et tel bailly Daucerre 
Tout estendu le dos envers 
Lequel par fortune de guerre 
A Beauvais vint la mort acquerre 
Et sur ce vonlt faire ces vers 
Maintenant est mangé de vers 
Ses membres en sont tous couvers 
Lan mil quatre cens en février 
Treute deux se dit prisonnier 
Audit moys mourut ung lundi 
Or vueillez Dieu pour luy prier 
Que son ame vueille alléger 
Sic transit gloria mundi. 

COMMENT LEDIT PRISONNIER APRES SON 
TESTAMENT FAIT PRIT CONGÉ. 

Puis que Je voy que me convient mourir 
Piteusement par deffault de santé 
Que personne ne me veult secourir 
Attendre fault de Dieu sa vou tenté 
De dire a dieu me suis enlalenté 
Au départir tandis quil men souvient 
A dieu vous dy se mourir me convient. 

Dire vous vueil dont me suis remembré 
En sommeillant dune trop dure dance 
Quon appelle ta dance macabre 
Je doubte moult qua telle je ne dauce 
Car jay au cueur douleur qui trop mavance 
Je tiens teneur, mais la mort contre tient 
A dieu vous dy se mourir me convient. 

Très hault prince noble duc de Bourgongne 
Conte de Flandres et du pays Dartoys 
En vous servant et en vostre besongne 
Mourir me fault très doulx prince courtois 
En ce point suis il y a treize moys 
Que fortune en cest estât me tient 
A dieu vous dy se mourir me convient. 

Et vous aussi haulte puissant princesse 
A qui Dieu doint honneur santé et joye 
Depuis le temps que estes ma maistresse 
De vous veoir grant voulenté avoye 
Mais fortune si sest mise en voye 
Qui dy aller durement me relient 
A dieu vous dy se mourir me convient. 

A dieu vous dy chevaliers, escuyers 
A dieu la court et tresloute noblesse 


U 


Digitized by Google 



126 


FORTUNES ET ADVERSITEZ 


Servy tous ay en mon temps voulentiers 
Bien voy quil faut qua ce coup je vous laisse 
A dieu joye et trestoute lyesse 
Mon cueur se part et ne sçay quil devient 
A dieu vous dy se mourir me convient. 

A dieu vous dy dames et damoiselles 
A dieu vous dy marchandes et bourgeoises 
Toutes vous ay trouvez bonnes et belles, 

Doulces, plaisans, gracieuses, courtoises 
Perdre me fault a ceste fois mes aises 
Car rudesse mes joyes si détient 
A dieu vous dy se mourir me convient. 

A dieu a dieu povre cité Daucerre 
De moy long temps avez été servie 
Et maintenant par fortune de guerre 
En dangier suis que ne perde la vie 
Se fait danger qui a sur moy envie 
Qui en douleur durement me maintient 
A dieu vous dy se mourir me convient. 

A dieu prelatz et toutes gens deglise 
Quia Aucerre avez vos bénéfices 
Je vous supply que chascun si advise 
Se en mon temps vous ay faiz nulz services 
Priez pour moy chascun en voz offices 
Mourir me fault se Dieu ne me soustient 
A dieu vous dy se mourir me convient. 

Archediacres et chantres et chanoines 

Soyent réguliers ou sôyent irréguliers 

Prestres, cloistriers, moynes uoirs et blancz moynes 

Les jacobins avec les cordeliers 

Priez pour moy et dictes vos psaulliers 

Je vous en prie comme il appartient 

A dieu vous dy se mourir me convient. 

A dieu ma seur et ma chiere compaigne 
Or entendez a ce que je vous mande 

Je vous supply pour Dieu quil vous souviengne 
De noz enfans, je les vous recommande 
Autre chose certes ne vous demande 
Priez pour moy se le cas y advient 
A dieu vous dy se mourir me convient. 

Gens de conseil vers lesquelz je souloye 
Moy conseiller, a dieu je vous vueil dire 
Je pers le seus et le bien que javoye 
Après de vous tant ay de deuil et dire 
Se je me meurs Dieu me vueille conduire 
Je sens trop bien le mal qui me survient 
A dieu vous dy se mourir me convient. 

A dieu nobles et les bourgeois aussi 
A dieu a dieu drapiers et espiciers 
A dieu marcbans mourir me fault icy 
A dieu a dieu massons et charpentiers 
Car massonner faisoye voulen tiers 
Mais fortune a ce coup me retient 
A dieu vous dy se mourir me convient 

A dieu vous dy toutes gens de mestier 
Aussi faiz je a ceulx de labourage 
A ceste fois jay de vous tous mestier 
Trouvé me suis en douloureux servage 
Courroux me fait nuyt et jour grant oultrage 
Je sens trop bien la mort qui a moy vient 
A dieu vous dy se mourir me convient. 

A dieu vous dy a tous les habitans 
Qui sont Aucerre et dedans Vezelay 
Aymez vous ay et servys tout mon temps 
Mais je voy bien que plus nay de delay 
Plus ne feray rondeaulx ne virelay 
Se autrement le cueur ne me revient 
A dieu vous dy se mourir me convient. 

A dieu a dieu mes parens, mes amys 
Oncles, tantes, nepveux, cousins, cousines 

A dieu tons dy a grans et a petis 
A dieu voisins et toutes mes voisines 
A dieu varletz et a dieu mes machines 
Mourir me fault se la mort ne sabstient 
A dieu vous dy se mourir me convient. 

A Nicolas mon sosson de prison 
Désiré Marc sil vous plaist vous direz 
A mes amys sans nulle mesprisou 
De mon estât quant vous en yrez 
Car bien compter certes vous le sçaurez 
Mon fait sçavez comment il se contient 
A dieu vous dy se mourir me couvient. 

A dieu mon maistre nommé Pierre Du Puis 
A dieu no dame et trestout le mesuage 
Je vous supply si fort comme je puis 
Quil vous plaise a faire mon message 
Aux prisonniers qui sont en ce tourage 
Quilz prient pour moy se la mort si maintient 
A dieu vous dy se mourir me convient. 

A dieu vous dy Beauvais et Beauvoisin 
Et a tous ceulx qui y font leur demeure 
Je double moult que soye vostre voisin 
Car avec vous convient que je demeure 
La mort me fait le cueur plus noir que meure 
Elle me tue se joye ne parvient 
A dieu vous dy se mourir me convient. 


Du temps que ledit prisonnier commençait 
a faire ses complainctes en lan quatre cens 
trente et deux , aucunes gens qui naymoient pa$ 
ledit prisonnier se trouvèrent par devers le roy 
Charles septiesme dont Dieu ayt lame en Tou- 
raine qui rapportèrent audit roy comment ledit 

prisonnier esloit en prison dans la ville de 
Beauvais en Beauvoisin , et rapportèrent beau- 
coup de maulx du dit prisonnier, pour laquelle 
chose le roy envoya hastivement ung escuyer 
nommé Alingeron qui pour lors esloit bailly de 
Sentis et de Beauvoisin auquel luy fut fait 
commandement pource que ledit Beauvais estoit 
de son bailliage quil sen allast audit lieu de 
Beauvoisin pour faire mettre a mort ledit 
bailly prisonnier . Hais il trouva en ladicte ville 
de Beauvais, la Hyre, Poton de Saintrailles, 
Floquety messire Theaulde de Vasperge 9 Mon- 
sieur de Moustieraulier , RicarviUe, messire 
Rignaut de Fontaines et plusieurs autres qui 
allèrent au contraire, parquoy ledit Alingeron 
ne peut exploicter ledit mandement qui avoit 
esté ordonné pour plusieurs causes qui se disent 
cy après . 


CEST UNE COMPLAINCTE NOUVELLE QUE 
LEDIT PRISONNIER FIT. 


Je voy trop bien quant a cela 
Quen mon fait na tour ne demy 
Car je ne voy ne ça ne la 
Personne qui parle pour my 
Je souloye chanter my la 
Mais chanter si my fault lamy 
Or garde son amy qui la 
Car en prison na nul amy. 

Le lombard dit en ung commun langage 
Homo morto amico perdito 

Oublié est tant soit de graot lignage 
On ny attend ne quarto ne quinto 
Puis dist après en son patois sauvage 
Homo en peison non est comisuto 
Plus na amys ne nés ung parentage 
Bien lapperçoy dedans mon memento. 


BALADE. 


Jay veu quon estoit bien joyeulx 
Davoir parens et grant lignage 
Car on en souloit valoir mieuix 
Mais a présent gy ay dommage 
Si vueil prendre le dit du sage 
Qui dist, mieuix vault amy en voye 
Que ne fait denier en courroye 
Car mes parens sont endormis 
Auxquelz esperance javoye 
Et pource bien avoir vouldroye 
Moins de pareus et plus damys. 

Bien doy louer le roy des cieulx 
4 Qui ma donné telle avantage 
Dung amy qui est tant songneux 
A moy oster hors de servage 
Et ne me cognoist point, ce sçay je 
Neantmoins de confort me pourvoye 
Plus que dire je ne sçaurove 
Du tout a mon fait sest soubmis 
Trop louer je ne men pourroye 
Et pource bien avoir vouldroye 
Moins de parens et plus damys. 

Venir fais ma femme et mon fieulx 
Par devers moy tenir ostage 
Se supplie le Dieu des dieulx 
Qui leur doint faire bon voyage 

Se jestoye hors de cest tou rage 
A mes parens trop bien diroye 
Gomme a eulx tenu seroye 
Non pas comment mavoient promis 
De telz parens me passeroye 
Et pource bien avoir vouldroye 
Moins de parens et plus damys. 

Prince roy des cieuix or envoyé 
Bien et honneur santé et joye 
A lamy que tu as commis 
En paradis si le convoyé 
Et pource bien avoir vouldroye 
Moins de parens et plus damys. 


LEDIT PRISONNIER FIT CE QUI APRES ENSUIT 
POUR LE MEILLEUR AMY QUIL EUT 
ONCQUES PENDANT SA PRISON. 


Se sçavez prendre par maniéré 
Ce dont chasteaulx et tours se font 
Et y adjouster la matière 
Dequoy les livres escriptz sont 
Sans vous y bouler plus parfond 
Le nom de mon amy sçaurez 
Par qui mes douleurs se metfont 
Et le surnom avec aurez. 


BALADE. 

Je ne sçay se la mort meslongne 
Mais mon cueur trop fort se remue 
Ce seroit trop bien ma besongne 
Selle povoit estre perdue 

Autour de moy cest trop tenue 
Je la devroye bien doubter 
Mais se je peusse escouter 
Bonnes nouvelles que jattens 
Je me peusse reconforter 
Dieu me vueHIe faire apporter 
Après fortune le bon temps. 

Je double bien quil me conviengne 
A attendre la revenue 
De plaisance quelle reviengne 
En elle jay mon attendue 
Selle fault ma joye est perdue 
Je me tiens mort a briet compter 
Mais selle sçet tant racompter 
Que mes maislres soyent contens 
Mon fait se pourra supporter 
Dieu me vueille faire apporter 
Après fortune le bon temps. 

Moult me tarde que le jour viengne 
Que doyve payer mon yssue 
Et quant je seray en Bourgongne 
Je payeray ma bien venue 
Car jay long temps esté en mue 
Ou du mal on ma fait porter 
Mais se je me puis transporter 
Aucerre vers les habitans 
Chascun me viendra conforter 
Dieu me vueille faire apporter 
Après fortune le bon temps. 

Prince vueillez moy visiter 
Ne me laissez déshériter 
A eitre hors dicy je tens 
Si vous plaise moy en gecter 
Après fortune le bon temps. 

COMMENT LEDIT PRISONNIER COMMENÇAIT 
UNG PEU A SOY RESJOUYR DE LESPOIR 
QUIL ATTENDOIT, ET FIT CESTE 
CHANSON QUI CY APRES CE 
COUPLET ENSUYT. 


Ed attendant le secours 
De ma très loyalle amye 
Pour oublier mes doulours 
Vueil faire chanson jolye 
Par elle sera ravie 
Ma joye je my attens 
Autrement je pers la vie 
En espoir je passe temps. 


CHANSON. 


Doulce maistresse 
Se par vous je nay lyesse 
Aucunement 

Mourir me fauldra briefment 
En grant tristesse. 

Belle entendez ma raison 
A vous me plains de dangier 
Qui me fait du mal foison 
Et me détient prisonnier 
En tel destresse 

Nuyt et jour le cueur me blesse 
Durement 

Souffrir me fait grief tourment 

Par sa rudesse 
Doulce maistresse, etc. 


Helas se suis en prison 
Ne me cueillez oublier 
Apportez moy guérison 
Pour ma douleur allegier 
Mon cueur ne cesse 
Dattendre vostre largesse 
Doulcement 

Se par vous nay allégement 
La mort me presse 
Doulce maistresse, etc. 


COMMENT LEDIT PRISONNIER SE COMPLAI— 
GNOIT DE SA FEMME LAQUELLE FUT 
PRISE EN VENANT VERS LUV. 

Haro haro las que leray je 
Haro vecy dure nouvelle 
Haro venu mest ung messaige 
Qui ma douleur trop renouvelle 
Car sans mal engin et cautelle 
Ma femme et mon filz sont pris 
Sans trouver faulceté en elle 
Et sans avoir en rien mespris. 


Ha noble seigneur de hault pris 
Qui de Gaucourt avez surnom 
De vous saufconduyt avoye pris 
Pour lamour de vostre bon nom 
Pour Dieu gardez vostre renom 
On a esté de rien enconire 
Qui dira ouy je dy que non 
Bien en oseroye respondre. 

Ne laissez vostre honneur confondre 
Vous estant lieutenant du roy 

Car de douleur me fauldroye fondre 
Se vouliez souffrir tel desroy 
Remédiez y par arroy 
Comme le sçaurez bien comprendre 
Car gens qui sont de tel arroy 
Certes si sont bien a reprendre. 

Trop hardis sont de entreprendre 
Contre vous qui avez puissance 
De les faire noyer et pendre 
Ce vient de grant oultrecuidance 
Pour Dieu or faictes diligence 
Le saufconduyt soit réparé 
Pour moy donner quelque allegence 
Ou jamais joye je nauray. 

Car celle na pas comparé 
Que pour moy doive mal porter 
Mon cueur si fust tout réparé 
Se vers moy se peust transporter 
A vous meu convient rapporter 
Four Dieu faictes votre devoir 
Sa douleur ne puis supporter 
Helas mettez peine a lavoir. 

Car a tous je fais assavoir 
Que se brief elle n’est delivre 
Vivre ne puis pour nul avoir 
A la mort du tout je me livre 
Ainsi si finera mon livre 
Puis que ne puis faire autrement 
Je le sens bien plus ne puis vivre 
Mourir me fault piteusement. 

Quant elle qui si doulcement 
Si venoit pour ma délivrance 
A esté prise faulcement 
Sur saufconduit Dieu quel fiance 
Mectre on la veult a finance 
Sans ce quelle ait en rien forfait 

Or Dieu si uous doint pacience 
11 me semble que cest tort fait. 


LAY. 

Mon cueur se deffait 
Quant tout par mon fait 
Elle a tant daffaire 
Fortune le fait 
Son cueur est infait 
A nous deux deffaire 
Et rien contrefaire 
Ne puis ne forfaire 
Pour avoir secours 
Je ne puis retraire 
Par plourer ne braire 
Toutes mes doulours 
A dieu mes amours 
Or a dieu mes flours 
A dieu ma mont joye 
En plaingz et en plours 
Sen vont mes coulours 
Mon plaisir ma joye 
Tant vous desiroye 
Et joyeulx estoye 
De vostre venue 
Car je mattendoye 
Que pour vous seroye 
Mis hors de la mue 
Or est bien perdue 
Toute inattendue 
Car a très grant tort 
Elle est detenue 
En prison tenue 
En grant desconfort 
Je me tiens pour mort 
Se brief bon rapport 
Je nay de la belle 
Quelle soit au port 

Parquoy reconfort 
Je puis avoir delle 
Mon cueur si lappeile 
Sil nen a nouvelle 
Mourir le convient 
La vierge pucelie 
Si ayde celle 
Qui lame soustient 
Car selle ne vient 
Fortune me tient 
En trop grant marlire 
Quant il me souvient 
Que on la retient 
Ma douleur empire 
Chanter puis et dire 
Du cueur je souspire 
Et pleure souvent 
La mort si me tire 
Se vers moy de tire 
Par le poursuyvant 
Ne me vient allégement 
Nuyt et jour la mort si me chasse 
Et ne cesse de moy chasser 
«e le seigneur si ne pourchasse 
Son selle on fait pourchasser 
Il me fauldra faire enchâsser 
Mort ou vif dedans une chasse 
Car je ne sçay tant rechasser 
Que fortune ne me rechasse. 


, RONDEL. 

Jattens nouvelle de la belle 
Qui me venoit reconfortér 
Dieu les me doint faire apporter 
Dont ma joye se renouvelle. 

Car de tout le monde cest celle 
Par qui mes maulx puis supporter 
Jattens nouvelle, etc. 

Se brief je nay nouvelle delle. 

Ma douleur ne puis plus porter 
A Dieu men convient rapporter 
Sainct Gabriel bonne nouvelle 
Jattens nouvelles, etc. 

Se je nay nouvelîe seure 
Briefment que mou cueur rasseure 
De celle qui devoit venir 
Mon cueur ne peult plus soustenir 
Le mal que je sçay quelle endure. 

Tout mon vouloir se desoature 
Sans raisou suis et sans mesure 
Ne je ue sçay que devenir 
Se je nay nouvelle, etc. 

Helas la bonne créature 
Monstroit bien sa doulce nature 
De venir hostage tenir 
Mon mal ne puis plus retenir 
Car la note trop si me dure 
Se je nay nouvelle, etc. 

Du vendredy benist 
Faire je vueil dentente pure 
Ce vendredy benoist ung dit 
Devant la precieuse figure 
De Jésus qui en croix peudit 
Pour nous quant Judas le vendit 
Sans cesser prier me convient 
Pource que moult souvent on dit 
Quon crie tant noel qui vient. 

BALADE LAYÉE DE LA PASSION NOSTRE 
SEIGNEUR. 


Jésus par grant contrition 
A toy ma supplication 
A tel journée vueil je faire 
Qué pour moy soumis passion 
Ayes de moy compassion 
Car nuyt et jour jay trop daffaire 
Fortune bien me veult défaire 
Quant ma femme et mon filz venoient 
Lesquelz bon saufconduyt portoient 
Neantmoins on les a detenuz 
Ma délivrance pourchassoient 
Helas du mal assez avoient 
Miserere raei deus. 

Dimencbe par dévotion 
Vint prendre la possession 
De hierusalem et repaire 
Le peuple par dilection 
Vint a grant congrégation 
A laudevant pour toy complaire 
La chose te devoit bien plaire 
Des enfans qui rainceaulx gectoient 
Et qui a haulte voix chautoient 
Gloria laus benedictus 
De lentrée joyeulx estoieut 
Car doulcement te recevoient 
Miserere meideus. 

Mercredy la vendition 
Aux juifz par temptacion 
Judas de ton corps voult parfaire 
Et jeudy au mont de Svon 
De la cene réfection 

Tes apostres si voulz refaire 
Mais le jourdhuy roy débonnaire 
Les juifz lesquels pris tavoient 
En lestache si te battoient 
Tes membres furent estendus 
En la croix et si les clouoient 
Et despines te couronnoient 
Miserere mai deus. 

Prince tes playes sur moy soient 
Estenduz et si me con\oyent 
Car tous maulx sont sur moy venus 
La nuyt et le jour me guerroyent 
Se tes vertus ne me pourvoyent 
Miserere mei deus. 


RIME COMMUNE. 


Helas sans plus rien deviser 
Chascun se peult bien ad viser 
Et penser dedans son courage 
Que fortune me fait grant rage 
Quant a elle ne suffît pas 
De moy tenir en son trespas 
Se ma femme et son enfant 
Ne retient dont le cueur me fent 
Et si nest pas par mon deffault 
Helas icy ma rime fault 
Du mal je porte tel foison 
Que suis sans rime et sans raison 
Ne jamais mon cueur naura joye 
Jusques nouvelles delle jaye 
Pour le fait de sa délivrance 
Qui puisse estre a sa plaisance. 

Helas puis que parler convient 
On dit que quant ung mal si vient 
Que voulentiers seul ne vient mye 
Jà nest besoing que plus en dye 
On le peult bieu apercevoir 
Car combien que jaye fait devoir 
Et ma femme sa diligence 
De trouver quelque alegence 
Neautmoins a pieu a mon maistre 
De moy faire sur le greil mettre 
Au pain et eaue de douleur 
Qui me fait perdre ma couleur 
En ce point me convient mourir 
Se Dieu ne me vient secourir 
Et poulx et puces et punaises 
Perdre me font toutes mes aises 
Jay bien ma part des biens de France 
Dieu les me doint preudre en souffrance 
Et a tous autres prisonniers 
Soient deglise ou chevaliers 
Escuyers, bourgeois ou marcbans 
Ou laboureurs dessus les champs 
Il en y a moult largement 
En grant peine et en grant tourment 
Qui est chose moult piteable 
La peine est innumerable 
De toutes les pitiez la celle 
Qui soit a comparer a elle 
Jamais homme ne le sçauroit 
Qui essaye si ne lauroit 
Dieu garde tous bons chrestiens 
Destre lyé de telz liens 
Et doiut bien briefve délivrance 
A tous ceulx qui sont en souffrance 
Je len supplie de cueur fin 
Et a pardon a nostre fin. 

LE PRISONNIER. 

A Beauvais droit devaut saioct Pierre 
Ou je suis enfermé en pierre 
Eu grant douleur en grant servage 
Devant la tour de beauvisage 
Enfermé en fers bien estrois 
Lan mil quatre cens trente trois 
En avril du jour vingt six 
Sur la pierre je suis assis 
Ou je fais la fin de ce livre 
En attendant destre delivre 
Mais se Dieu du ciel me pourvoye 
Que estre hors dicy je soye 
Mon livre encores refera? 

Et dautres choses y diray 
Dont a présent je me vueii taire 
Doublant qua tous ne puisse plaire 
Mienlx se vault taire pour paix avoir 
Queslre battu pour dire voir 
Et encores on dit tousjours 
Longues parolles font cours jours 
Si prie ceulx qui le liront 
Et en le lisant trouveront 
Des faultes que ilz les effacent 
Et que pour Dieu ilz les refaceut 
On y en trouvera largement 
Faire ne se peult autrement 
En ce point fineront mesdis 
Dieu nous octroyé paradis. 


BALADE DU PREMIER JOUR DE MAY QUE 
LEDIT PRISONNIER FIT. 

Bien soit venu ce premier jour de may 
Qui mapporte grant joye et grant liesse 


Digitized by Google 



DE JEHAN REGNIER 


143 


Osté si ma de douleur et desmay 
Du bon rapport que jay de ma maislresse 
Oncques femme ne fisc telle proesse 
Ne poursuyte a plus graut diligence 
Le cuenr na pas endormy en paresse 
De son vouloir Dieu luy doint la puissance. 

Ung messagier est venu sans delay 
Lequel ma dit que la belle ne cesse 
De pourchasser mon fait et mettre au vray 
Pour moy oster le mal qui tant me blesse 
Cecy luy vient de très grande noblesse 
Quant tel devoir fait de faire finance 
Et si sçet bien que nous navons richesse 
De son vouloir Dieu luy doint la puissance. 

Se vers moy vient bien compter luy sçauray 
Ce quay souffert, la douleur la tristesse 
Mais de la voir tant conforté seray 
Maulgré dangier vueille ou non rudesse 
Mon cueur si a long temps tenu en presse 
A ceste fois il avoit alegence 
Par le moyen de ma doulce deesse 
De son vouloir Dieu luy doint la puissance. 

Prince damours vueillez monstrer (adresse 
A celle qui poursuyt ma délivrance 
Car cest celle qui mon cueur si radresse 
De son vouloir Dieu luy doint la puissance. 


Quant ma femme vers moy si vint 
Et mon filz tantost il convint 
Que pour moy tinsissent ostage 
Et leur fut fait maint grant oultrage 
Qui trop long seroit a compter 
Se tout vouloye racompter 

Plus nen dy, mais quant fus party 
Et je me trouvay sur les champs 
Je ouy des oyseaulx les chaos 
Que chantoient du moys de may 
Et combien que fusse en esmay 
Mon cueur se print a resjouyr 
Espérant encor de jouyr 
De la grâce dame fortune 
Selle ma voit baillé pour une 
Du bien encor me pourroit faire 
Sans me vouloir du tout deffaire 
En ce lespoir fut tant surpris 
Que a chanter tautost me pris 
Une chanson que ne feis oncques 
Mais pourquoy la chantay je doncques 
Pour ce que au cueur me tenoit 
Et a mon propos revenoit 
Maistre Alain duquel Dieu ait lame 
Lequel cy gist soubz une lame 
Si la fit comme lay ouy dire 
lcy apres la vueil escripre. 


CHANSON. 


Triste plaisir et douloureuse joye 
Aspre doulceur, reconfort ennuyeux 
Ris en plourant, souvenir oublieux . 
Maccompaignent combien que seul je soye. 

Embuschez sont affin quon ne les voye 
Dedans mon cueur soubz lumbre de mes yeulx 
Triste plaisir, etc. 

Cest mon trésor ma part et ma montjoye 
Parquoy dangier est sur moy envieulx 
Bien le sera sil me voit avoir mieulx 

Quant il me hait de ce quamonrs roenvoyent 
Triste plaisir, etc. 


Et quant la chanson euz chantée 
11 me souvint en ma pensée 
Que sans cause je lescripvoye 
Car pas faicte je ne lavoye 
Et quant jeuz pensé longuement 
Je la refis tout autrement 
Pour donner mon fait a entendre 
Ainsi que je sçauray comprendre 
Je vueil estre le charpentier 
Du masson qui est de mestier 
Qui font souvent par leur raison 
De vieil mesrien neufve maison 
Soyent charpentier ou masson 
Je la feray dautre fasson. 


CHANSON EN BALADE LÀYÉE. 


Triste plaisir et douloureuse joye 
Aspre douleur, reconfort ennuyeux 
Triste plaisir et douloureuse joye 
Sont avec moy en allant par la voye 
Et si semble que je soye joyeux 
Ce fait fortune qui aussi me desvoye 
^ nuyt et jour trop fort si -me guerroyé 
Mais jay espoir au puissant roy des cieulx 
Quant luy plaira quil me soit gracieux 
Se ce nestoit cest espoir je mourroye 
Povre, pensif et melencolieux 
Sans avoir bien, mais a tousjours auroye 
Aspre douleur, reconfort ennuyeux. 

Hisen plourant, souvenir oublieux 
Maccompaignent combien que seul je soye 

Ris en plourant, souvenir oublieux 
Souloye chauler en voulant par les cieulx 
Et en voulant jay pris une lamproye 
Mais il madvint ung cas moult merveilleux 
Car loups, reguards et sangliers périlleux 
Me guecterent pour moy oster ma proye 
Si la mosterent et mangèrent le foye 
Dequoy je fus et suis tout roupieux 
Et desrobé du grant bien que javoye 
Car desplaisir avec dueil angoisseux 
Maccompaigoent combien que seul je soye., 

Embuschez sont affin quon ne les voye 
Dedans mon cueur soubz umbre de mes yeulx 
Embuschez sont affin quon ue les voye 
En mon penser estrains de la courroye 
Du faulx dangier le villaio chacieux 
Car la bonne, la doulce, simple et coye 
Celle en qui tout reconfort trouvoye 
A mis son corps qui est tant précieux 
Pour moy oster du lieu très furieux 
Et du dangier dedans lequel jestoye 
De ce plaisir me souvient en tous lieux 
Parquoy souvent je souspire et lermoye 
Dedans mon cueur soubz lumbre de mes yeulx. 

Cest mon trésor, ma part et ma montjoye 
Parquoy dangier est sur moy envieux 
Cest mon trésor, ma part et ma montjoye 
Que de courroux qui a nom rabajoye 
Et pensement qui me tient soucieux 
Se ce nestoit espoir qui me pourvoye 
De reconfort tautost mort je seroye 
Car jay perdu tous mes ris et mes jeux 
Tous le peuvent veoir soient jeunes ou vieulx 
Se je mesbas ainsi que je souloye 
Mes faitz en rien ne sout mélodieux 
Helas certes dire je ne sçauroye 
Parquoy dangier est sur moy envieux. 

Bien le sera si me voit avoir mieuU 
Quant il me hait de ce qu amour menvoye 
Bien le sera si me voit avoir mieulx 
Se faulx dangier qui est tant oultrageux 
Et plus rude que dire ne sçauruye 
Mais jay espoir destre victorieux 
Par la vierge qui porta le doulx fieux 
Qui les dolens et tristes cueurs resjoye 
Et le voit bien dangier qui me forvoye 
Et qui du tout si mest maugracieux 
Souffrir me fault et fault que tout je voye 
Cecy luy vient dung cueur moult despiteux 
Quant il me hait de ce quamour menvoye 
Triste plaisir et douloureuse joye- 


LE PRISONNIER. 


Or avez vous ouy comment 
Jay mis en mon entendement 
Ainsi que faisoye mon voyage 
Ce rondel en nouvel langage 
Et ma finance pourchassoye 
Et du premier je pris ma voye 
Pour men venir tout droit Aucerre 
Mes parens prier et requerre 
Quil leur plaise a moy aider 
Affin que je peusse vuider 
Mes ostages hors du tourage 
Qui estoient en grant servage 
Pas ne feis a Aucerre demeure 
Ainçois me tiray en peu dheure 
Tout droit an pays de Bourgongne 
Cuidant mieulx faire ma besongne 
Et quant fus ou aller vouloye 
Pas ne feis ce que je cuidoye 
Si men revins par la montaigne 
De Chastillou droit en Ghampaigne 

Et dillec je me retournay 
Droit a Lisle et a Toumay 
Et puis a Gand, et puis a Bruges 
Besoing navoye davoir les druges 
Puis a Malignes, a Brucelles 
Et trestous ceulx et toutes celles 
Qui de mou fait parler oyoieut 
Au cueur grant pitié en a voient 
Et ceulx qui avoient accointance 
A moy si prenoient grant plaisance 
A ouyr de mon livre lire 
Puis me venoient les aucuns dire 
Moult doulcement et requérir 
Que pour leurs dames acquérir 
Je feisse chansons et rondeaulx 
Ou mottez qui feussent nouveaulx 
Ainsi quilz vouloient deviser 
Sil me falloit bien adviser 
Que a cbascun plaisir je feisse 
Et moy bien garder que ne deisse 
Rien qui a nul si deust desplaire 
Et pour mieulx a chascuu complaire 
De tout le mieulx que je sçavoye 
Rondeaulx et virelaiz faisoye 
Et balades pareillement 
Selon leur vray entendement 
Daucuns tantost vous en diray 
Que cy après je escripray. 


RONDEL. 

Hau guecte hau, resveille toy resveille 
Ung eschelleur a moy prendre si veille 
Par ung eogein fait sans boys et sans corde 
Mes yeulx le guident et mon cueur si accorde 
Se je suis pris ce nest pas grant merveille. 

Pourgecté ma dune face vermeille 
Par ung regard de beaulté nompareille 

Son doulx maintien ou (en que jen recorde 
Hau guecte hau, etc. 

Qui sera las de veiller si sommeille 
A moy garder pour néant on traveille 
De leschellenr requier miséricorde 
Requeux ou non et sans nulle discorde 
Son prisonnier je suis qui que le veille 
Hau guecte hau, etc. 


AUTRE BALADE. 

Doulce, plaisant, geute et jolye 
Retenez moy vostre servant 
Et je meure joyeusement 
Pour lamour de vous chiere lye. 

Pour moy oster melencolie 
Et tout soucy doresnavant 
Doulce, plaisant, etc. 

Mon cueur en vous du tout se lye 
Plus vous voit plus se boute avant 
Puis quil vous requiert si souvent 
Retenez le je vous supplie 
Doulce, plaisant, etc. 


FATRAS. 


Doulce, plaisant, gente et jolye 
Si rotissoit de la boullie 
Au plus haut dung molin a vent 
Et ung lus en une polye 
Monta dedans ung sac a lye 

üog abbé et tout sou couvent 
Trois lieues oultre soleil levant 
Pour veoir le trou dont vient la pluye 
Mais du trou saillit une truye 
Qui des poussins alloit couvant 
Et leur porta a laudevant 
Deux gratis tonnes de mallevoisie 
Et leur dist seigneurs je vous prie 
Retenez moy vostre servant. 


RONDEL. 


Mourir my fault a grant martire 
Quant veoir je ne puis le mire 
Qui me souloit donner santé 
Pour luy dire ma voulenté 
Ainsi que mon cueur le desire. 

Bien sçay que souvent il souspire 
Car son doulx cueur vers le mien tire 
Se on ne leust espoventé 
Mourir my fault, etc. 

Male bouche luy a fait dire 
Sil vient il le fera destruire 
Dangier aussi sen est vanté 
Mon cueur en est tout tourmenté 
Je les doy bien tous deux mauldire 
Mourir my fault, etc. 


RONDEL» 


A dieu joye, a dieu soûlas 
A dieu plaisir, a dieu lyesse 

Car douleur soucy et tristesse 
Si me détiennent en leurs las. 

De les servir je suis tant las 
Que de dire mon cueur ne cesse 
A dieu joye, a dieu soûlas. 

Ilz me battent dung esehallas 
De desplaisir par tel destresse 
* Et aussi font ils ma maistresse 
Dont ils me font crier bêlas 
A dieu joye, a dieu soûlas. 


GOMMENT LEDIT PRISONNIER SE COMPLAI- 
GNOIT A CAUSE DE SA FEMME. 


Mil quatre cens et trois jestoye 
En grant soucy et hors de voye 
Dedans Gonrnay en Normandie 
Pour pourchasser ma doulce amye 
Qui pour moy si teooit ostage 
A Beauvais dedans le tourage 
Et en faisant ma diligence 
De pourchasser sa délivrance 
En ce temps dung jour me remembre 
Qui fut qualriesme de septembre 
Que parmy Gournay je queroye 
Moyen pourquoy avoir pourroye 
Ung prisonnier a achapter 
Pour ma compaignie rachapter 
Mais ainsi que alloye querant 
Et ma compaignie pourchassant 
Je vueil dire ce quil madvint 
Dont toujours après me souvint 
Je trouvay une damoyselle 
Doulce, plaisant estoit et belle 
Nommer ne sçauroye son nom 

Mais de Blangis avoit surnom 
En son maintien très gracieuse 
Combien que une chiere piteuse 
Faisoit la très doulce puceile 
Assise dessus une selle 
Ou des nois vers elle cassoit 
Dont doulcement se repassoit 
Et quant je vy son doulx regard 
Je luy vins dire Dieu vous gard 
Et la saluay doulcement 
Selou mon povre entendement 
Si se leva et remua 
Et doulcemeut me salua 
Mais or quant elle fut levée 
Je vis quelle estoit enfergée 
Dont mon cueur souffrit grant martire 
Corn cy après vous orrez dire 
Car il me souvint promptement 
De celle qui pareillement 
Pour moy portoit la penitence 
Encor je avoye desplaisance 
De veoir a celle créature 
En laquelle Dieu et nature 
Avoient ouvré si richement 
Porter si dur prisonnement 
Car cest contre Dieu et raison 
Quant femme Ion tient en prison 
Mais maintenant Ion tient lusance 
Parmy le royaulme de France 
Car plusieurs prisonniers mourraient 
Se femmes ne les délivraient 
Pour aller leurs amys chercher 
Si me pris delle mapprocher 
Mais tantost des noix me donna 
Et toutes les mabandonna 
Dont je mangeay ou trois ou quatre 
Pour passer le temps et esbattre 
Puis luy enquis dont ce venoit 
Que telle prison si tenoit 
Si me respondit doulcement 


Digitized by Google 



Dfi JEHAN REGNIER 153 

Que pour sou pere proprement 
Eo la prison tenoit ostage 
Qui me fit mal eu mon courage 
Veu sa beaulté, sa contenance 
Sa bonté et sa sapience 
Son maintien et son douU langage 
Yssue de noble lignage 
Et puis dautre me souvenoit 
Que par tel point prison tenoit 
Dette me prist si grant pitié 
Que je feis tant par amytié 
Que des fers la feis defferger 
A ses maistres la feis pleger 
De tenir loyalle prison 
Sans faire nulle mesprison 
Dont très fort la me mercia 
Et en moy du tout se fia 
Toute bonne estoit ce me semble 
Noz fortunes disions ensemble 
Lung a lautre feablement 
Un jour me requist doulcement 
Que pour sa douleur supporter 
Je luy voulsisse apporter 
Et faire tant pour lamour delle 
Une balade bien nouvelle 
Laquelle faire luy promis 
Et ma peine du tout y mis 
Pour son cueur un peu resjouyr 
Gy après la pourrez ouyr. 


BALADE LAYÉE QUE LE PRISONNIER FIT 
POUR UNE DAMOISELLE QUI TENOIT 
PRISON POUR SON PERE. 


Ma très doulce et plaisante damoise lie 
Je prie Dieu que très bonne nouvelle 
Il vous envoyé de vostre parlement 

A celle fin que en la saison nouvelle 
Vostre joye du tout se renouvelle 
Et que puissiez trouver loyal amant 
Qui vous ayme de bon cueur vrayement 
Car vous lavez desservy loyaulment 
Chascun le voit, parquoy je le puis dire 
Vostre maintien et bon gouvernement 
Je prie a Dieu sans le dire autrement 
Quil vous doint ce que vostre cueur desire. 


Se jen avoye en prison une autelle 
Fust par ostage ou par autre cautelle 
Point ne seroit enfergée nullement 
Car je vous tiens a si boune et si belle 
Et courtoise sans point estre rebelle 
Que vous aurez tout habandonnement 
Sur vostre foy sans le faire autrement 
Mais toutesfois portez paciemment 
Vostre prison sans courroux et sans ire 
Après sera vostre honneur grandement 
Je prie a Dieu sans le dire autremeut 
Quil vous doint ce que vostre cueur desire. 

Or requerez la très doulce pucelle 
Mere de Dieu, car par ma foy cest celle 
Par qui pourrez avoir alegement 
Qui de bon cueur la requiert et lappelle 
Soit en moustier ou en une chapelle 
Ou autre lieu a part secrètement 
A secourir se mettra doulcement 
Celluy ou celle qui requiert humblement 
De reconfort cest le souverain mire 
Or la priez doncques diligemment 
Je prie a Dieu sans le dire autrement 
Quil vous doint ce que vostre cueur desire. 

Prince damours faictes le jugement 
De la belle qui douloureusement 
Pour son pere si souffre tel martire 

En vostre court pourveez la grandement 
Je prie a Dieu sans le dire autrement 
Quil vous doint ce que vostre cueur desire. 


BALADE LAYÉE. 


Homme qui veult eslre tenu pour sage 
Doit Dieu prier de 1res humble courage 
Sainctz et sainctes trestous assemblement 
En leur faisant souventesfois hommage 
Et requérant le très noble héritage 
Lequel dure perpétuellement 
Qui ainsi fait en mon entendement 
Com je le dis et comme je propose 
Il me semble que cest fait sagement 
De trestous biens cest le vray fondement 
Fol est celluy qui plus demander ose. 

Et sil est homme qui tienne son mesnage 
Qui ait hostel qui luy soit davantage 
Rentes et biens assez suffisamment 
Du blé, du vin, du boys et du potage 
Ung beau jardin pour avoir du fruictage 
Pour son estât maintenir doulcement 
Sans rien devoir pour vivre lyement 
Sil nest conteut quant a moy je suppose 
Quil est homme de povre entendement 
Et puis dire partout publiquement 
Fol est celluy qui plus demander ose. 

De requérir estât cest grant oultrage 
Trop biens mondains ne vallent ung fromage 
Qui plus en a plus est en pensement 
Nous ne devons pourchasser le dommage 
De nul qui soit, mais autel advantage 
Comment pour nous sans dissimulement 
Tendre devons qua nostre sauvement 

Soyons au lieu on nostre Dieu repose 
Pensons y bien et très diligemment 
Se nous lavons nous aurons bon payement 
Fol est celluy qui plus demander ose. 

Prince royal de tout le firmament 
Je ne requiers de toy tant seulement 
Que ta grâce, je ne vueil autre chose 
Et du surplus de mon gouveruement 
Du tout me metz en ton commandement 
Fol est celluy qui plus demander ose. 


DICT EN COMPLAINCTE. 

Se devant avez leu vous avez veu comment 
En prisoo fuz tenu et traité durement 
Très bien y fuz battu et très villainement 
Dequoy je me suis teu de parler nullement. 

En la dicte prison assez souffris de peine. 

Car mes maistres avoient la voulenté villaine 
A Beauvais chascun sçet ceste chose certaine 
Par ung an et huit mois la je fis ma novaine. 

Et quant hors je fuz mis pas ne leuz davantage 
Car soubz mon saufconduyt fut fait graut oultrage 
Sans faulte fuz repris ou je euz grant dommage 
Laisser vueil tout aller et parler du voyage. 

Mez maistres eurent de moy sans partir de la ville 
Mil escus tous comptans et pour autre deux mille 
Mes ostages retinrent plus navois croix ne pille 
Pour le surplus trouver convient voye subtile. 

En la prison disoye que quant serois delivre 
Que encor referoye dautre façon mon livre 
Mais tant daffaires jay qua peine je puis vivre 
Qui me font tout mon sang plus dur que pot de cuivre 

Pour ravoir mes ostages je vendis de ma terre 
Et puis fuz mes amys deprier et requerre 
Gens deglise et gens laiz avecqties gens de guerre 
Et les bons habitans de la ville Daucerre. 

Et quant jeuz par tout pourchassé et bien quis 
Je trouvay plus secours en mes amys acquis 
Que en tous mes parens tant fussent bien requis 
Louer dois Dieu de lheur que telz amys conquis. 

Philippe le bon duc de Bourgongne mon maistre 
De ses biens ma voulu tres-largement repaistre 
Et prie le doulx roy qui de vierge voult netetre 
Quil luy doiut a sa fia paradis pour son estre. 

Des grans biens quil ma faiz bien doy estre contant 
Car par luy suis delivre com vous vais racomptant 
Si lurent mes ostages si dois dire pourtant 
Que qui bon maistre sert bon loyer en attend. 


Qui bon maistre sert 
Bon loz en attend 
Son loyer ne pert 
Qui bon maistre sert 
On doit estre appert 
De servir pour tant 
Qui bon maistre sert 
Bon loz en attend. 


Bien ma recompensé de trestout mon service 
Et puis si ma remis arriéré en mon office 
Se ne le congnoissoye tenu seroye pour nice 
Et plain dingratitude qui est très-mauvais vice. 

Plusieurs autres si eut lesquelz pareillement 
Si me firent des biens assez et largement 
A enlx je me repute tenu tres-grandement 
Je les ay tous escriptz en mon entendement. 

Trop longuement meclroie se les \ouloye dire 
Mais tous dedaus mou cueur je les ay fait escrire 
Si prie a Dieu du ciel qui est souverain mire 
Que il leur doiut a tous ce que leur cueur desire. 

Les grans biens quili mont faiz raconter ne sauroye 
Ne les recompenser aussi je ne pourroye 
Mais le corps et le cueur, le poumon et le foye 
Sont leurs pour les servir quelque part quili soient. 

Icy feray'ma fin, plus ne pense descripre 
Si prié tous ceulx qui ce livre vouldront lire 
Que pardonner me vueillent sil y a a redire 
En le faisant jestoye tout plain de dueil et dire. 

le prie le vray Dieu quil doiut paix et santé 
Au noble sang de France, et des biens a planté 
Et a leur povre peuple qui tant est tourmenté 
Et a la fin sa gloire se cest sa voulenté. Amen. 


CY APRES SENSUYT UNE REQUESTE QUE 
LEDIT PRISONNIER FIT A MONSEIGNEUR 
LE DUC DE BOURGONGNE AU PARTIR 
DE LA PRISON. 


Tres-humble supplication 

Voas fait par lamentation 

Piteusement sans fixion 

Vostre povre bailly Daucerre 

Qui vous a par dilection 

Seray en bonne iutention 

Et sans dissimulation 

Par temps de paix et temps de guerre 

Dont il a grant vexation 

Et de vous aa solation 

Car tant a eu daffiiction 
Que vendue en a sa terre 
Contrainct de persécution 
Et doublant sa destruction 
Très humblement vous fait requeste 
Que en avez compassion. 

Sa terre na pas vendue 
Ne perdue 

Par jeu ne par grant despence 
Deux ans a esté en mue 
En la grue 

En prison en grant souffrance 
En dangier en grant balance 
Et doubtance 

La chose est assez congneue 
Perdu y a sa chevance 
A oultrange 

De desplaisir en tressue 
Des escorcheurs escorché 
Et torché 

Prins, navré, escarmoucbé 
Et haché 

A esté nouvellement 
Son gibassier arraché 
Et sarchié 

Son pourpoint fut destacbé 
Et cherché 

Tout par tout bien rudement 
A pied fut mis promptement 
Lourdement 
Et battu villainement 
Longuement 

Son corps en fut tout taché 
Il vouldroit bien vrayement 
Que briefment 
Lescorcheux hastivement 
A tourment 
Au gibet fust attaché. 


1S9 

Mal sus mal si nesi pas santé 
Trop sus trop si est grant oultrage 
Votre baillif est tourmenté 
Mal sus mal si nest pas santé 
Et quant il seu est lamenté 
On a dit que cest grant dommage 
Mal sus mal si nest pas santé 
Trop sus trop si est grant oultrage. 


FATRAS. 


Mal sus mal si nest pas santé 

Quant incamo en fut planté 

En ung four tout chault plain de neige 

Et freno de sa von lente 

Si a maxillas enchanté 

Et luy a rompu le visage 

De beurre et dung gras fromage 

Gar eorum c«. stoit vanté 

Que il avoit donné santé 

A constrainge par ung breuvage 

Fait de poil de beste sauvage 

Duquel qui nen beut a planté 

Et dit approximant ad te 

Trop sus trop si est grant oultrage. 


Prince de puissance 
Ayez souvenance 
De vostre servant 
Sil na alegeance 
Toute desplaisance 
Si le boute avant 
Et je vous couvant 
Que en maint couvent 
A usé jeunesse 

A pluye au vent 
Derrière et devant 
Au large et en presse 
En joye et lyesse 
En toute noblesse 
Il se maintenoit 
Se sus sa vieillesse 
Douleur ou tristesse 
Si le gou ver noit 
Tost perdu seroit 
Ne sçay quil feroit 
Tantost seroit mort 
Plus ne chanteroit 
Son temps useroit 
En graut desconfort 
Vous estes le fort 
Plain de reconfort 
Ou du tout se fie 
Il na pas grant tort 
Donnez luy confort 
Il vous en supplie 
Vostre seigneurie 
A toujours servie 
De corps et davoir 
En dangier sa vie 
A esté partie 
Pour faire devoir 
Bien pourrez sçavoir 
Se cecy est voir 
Chascun le sçet bien 
Vueillez le pourvoir 
Faictes luy avoir 
Sil vous plaist du bien 
Car servy vous a du sien. 


Oyez vostre povre balHy 
Qui se complainct piteusement 
Nécessité la assailly 
Pour avoir servy loyaulment 
Se par vous na alegement 

Vivre le fault en graot souffrance 
En peine, douleur et tourment 
Qui luy sera grant desplaisance. 

Il a toujours vostre ordonnance 
Accomplie de point en point 
Escript luy avez saus doubtance 
Plusieurs fois quil ne doubtast point 
Et que vous ne luy fauldriez point 
Du tout en tout a vous se fie 
A nul autre ne sattend point 
Vostre sera toute sa vie. 

Les mauvais ont sur luy envie 
Ou comptent de vostre service 
Ou il est ; mais je vous affie 
Quil leur fait raison et justice 
Il fait bien, car cest son office 
Rien ne double quil ne le face 
A telz larrons nest pas propice 
Parquoy souvent on les menace. 

11 nose aller en nulle place 
De plat pays ne de villages 
Se des gens na une grant trasse 
A qui il fait des avantages 
Et si na que cent francz de gaiges 
Pour tout son estât maintenir 
Luy quiuziesme et deux mesnages 
Et si luy fault tout soustenir. 

Or vous plaise a souvenir 
Du povre bailly souffreteux 
Lequel vers vous nose venir 
Car de demauder est honteux 
Et si sout les chemins doubteux 
Pour vous servir a mis en vente 
Les biens dont il est disetteux 
A vous sen complainct et lamente. 

Aussi fait-il a vostre tante 
Sa tres-redoubtée maistresse 
Quil luy plaise mettre sentente 
A luy osier la grant destresse 
Qui nuyt et jour le point et blesse 
Laquelle tousjours durera 
Se par vous na quelque lyessè 
Parquoy sa douleur cessera 
Et jamais jour ne fluera 
Que soy, sa femme et son mesnage 
En priant Dieu de bon courage 
Pour vous et vostre noble lignage 
Qui vous vueille garder tousdis 
Et vous doint après lheritage 
Du royaulme de paradis. 


AUTRE REQUESTE A TRES-HAUT, TRES-EX- 
CELLENT ET TRES-PUISSANT PRINCE 
MONSEIGNEUR LE DUC DE BOUR- 
GONGNE. 


Tres-noble duc de tres-haulte excellence 
Plain de vertus et de toute puissance 
Vostre bailly Daucerre vous supplie 
Quil vous plaise lavoir en souvenance 
Servy vous a de bon cueur sans doubtance 
Trente-six ans en vostre seigneurie 
Vostre pere servit une partie 
Puis vous après sans faire départie 
Tres-humblement si vous requiert pourtant 
Quil vous plaise de vostre courtoisie 
Luy ayder doulcement vous en prie 
Car qui bien sert bon loyer en attend. 

Vos subjetz a tenus en ordonnance 
Tousjours unis en vostre obeyssance 

Sans esclandre et sans grant tirannie 
En tous servant partie de sa chevance 
A despendue, et sest mis en balance 
En grant dangier pour y perdre la vie 
Vos ennemys ont dessus luy envie 
Par plusieurs fois luy ont fait villennie 
Tout ce est vray qui vous va racontant 
Maintenant a la bourse desgarnie 
Nécessité le contrainct quil le dye 
Car qui bien sert bon loyer en attend. 

Or est ainsi qoil sen va hors denfance 
Sa force pert plus naura que loquence 
Des jeux damours ne quiert plus compaignie 
Plus ue pourra porter escu ne lance 
Combien encore il se prent a la dance 
Cuidant faire ung peu de chiere lye 
Et se maintient de maniéré jolye 
Mais par ma foy cest ung peu de folye 
Quant il dance il ne va pas saultant 
A fort souffler et suer ne soublie 
A vous se rend sa puissance est faillie 
Car qui bien sert bon loyer en attend. 

Prince puissant en mainte seigneurie 
Faictes du bien a celluy qui deprie 
Si luy donnez pour Dieu quil soit content 
A receveur la demande ennuye 
Faictes luy tant que partout il publie 
Car qui bien sert bon loyer en attend. 


REQUESTE. 


Se loyaulment vous a servy 
Sil vous plaist faictes luy du bien 
De bien avoir a deservy 
Se loyaulment vous a servy 

Pour bien servir sest asservy 
Car despendre y a le sien 
Se loyaulment vous a servy 
Sil vous plaist faictes luy du bien. 


CHANSON EN RONDEL QUE LEDIT PRISON- 
NIER FIT DEVANT MONSEIGNEUR LE 
DUC DE BOURGONGNE ET MONSEI- 
GNEUR LE DUC DE BOURBON 
AU BOYS DE DIJON A LEUR 
REQUESTE. 


Lay la amans lay la 
Tirez-vous tous en vostre garde 
Cbascun en son endroit bien garde 
Lœil au boys deçà et delà. 

Dangier y est quant a cela 
Qui de tous costez vous regarde 
Lay la, etc. 

Amours crient haula haula 
Le deduyt est a lavantgarde 
Le veneur en larrieregarde 
Si va cornaut qui la y la 
Lay la amans lay la. 


BALADE MORALE QUE LE PRISONNIER FIT. 


Na pas long temps que en mon lict jestoye 
En pensement, car point ne sommeilloye 
Si me boutay en grant melencolie 

El en ce point ainsi que je veillo.ve 
En moy-mesme ung compte je côraptoye 
De ce monde son estât et sa vie 
Ou je ne voy que orgueil et envie 
Avarice, luxure et tricherie 
De vérité peu de gens tiennent compte 
Loyaulté dort, bonne foy ny est mye 
Tout bien compté il convient que je dye 
Et somme neaut a la fiu de mon compte. 

Et en ce lieu ainsi que je dormoye 
A mon advis peu de gens je veoye 
Aymer le bien de bonne policie 
~Car nuyl et jour ung cbascun se desvoye 
Pour amasser or, argent ou inonnoye 
Et pour avoir la bourse bien fournie > 

Puis après vient par une maladie 
Lame du corps estre tantost saillie . 

Et devant Dieu si convient quelle compte ' 
La povre chair si est ensevelie J 

Mangée de vers et en terre pourrie 
Et somme néant a la fin de mon compte. 

Ou est Artus, ou est Hector de Troye 
Ou sont les preux qui crièrent Montjoye 
Charlemaigne et sa grant seigneurie 
Ou est Paris qui en amours eut joye 
Ou est Helene la belle simple et coye 
Alexandre et sa chevalerie 
Vespasian qui conquesta Surie 
Et Facinquam qui fut en Lombardie 
Sallisbury qui fut si vaillant comte 
On est Boece et Chaton et Tbobie 
Ou sont-ilz tous leur puissance est faillie 
Et somme néant a la fin de mon compte. 

Se de telz gens nommer je vous vouloye 
Tous trespassez assez en nommeroye 
U en y a trop grant geneatogie 
Après ceulx-la nous rault prendre la voy e 

Or pensons bien que nu) ne se forvoye 
Que lennemy en ses las ne nous lye 
Pensons y bien ou nous ferons folie 
Cbascun vers Dieu humblement sburoilie 
Pour le granl jour duquel cbascun racompte 
Et loquatur est adverse partie 
Radiatur sera la départie 
Et somme néant a la fin de mon compte 

O princesse, doulce vierge Marie 
Ma deesse, ma maistresse, mamye 
Gardez-moy bien que je ne me inescompte 
À ce grant jour humblement te supplie 
Que face tant que pour Dieu je ne crie 
Et somme néant a la fin de mon compte. 


LA COMPLAINCTE DE LA MORT DE ANNE DE 
CHAUVIGNY COMTESSE DE JOIGNY. 


Plourez, plourez le comte de Joigny 
Bourbon, Lanciz, du Cbon et Dantigny 
Plourez trestous manans et habitans 
Ceulx de Poilty, Bourbilly, Montigny 
Perdue avez ame de Chau vigny 
Vostre comtesse na pas esté long temps 
De plus sage neustes passé cent ans 
Ne plus doulce, courtoise, honorable 
Dieu la vouloit, nen soyez mal contens 
Après yrons a cela je mattens 
Perdue lavons jamais nest secourable. 

Plourez, plourez chevaliers, escuyers 
Bourgeois, marchans et gens de tous mestiers 
Plourez, plourez dames et damoiselles 
Plourez prestres, jacobins, cordelier 
Et chantez messe par dedans ses moustiers 

Plourez marchandes, bourgeoises et pucelles 
Plourez, plourez ces piteuses nouvelles 
Vostre miroiter a sa lune cassée 
Plus ny verrez les laides ne les belles 
En ce mi rouer plus ny congnoistrez celles 
Puis que la lune est morte et trespassée. 

Plourons, plourons, nous servans et servantes 
Plus ne nous fault y avoir noz attentes 
Perdue avons nostre bonne maistresse 
Bien devons estre tous dolens et dolentes 
Qneiir nous fault noz parens et parentes 
Pour les servir en peine et destresse 
Perdue avons lexemple de noblesse 
Endoctrinée de bons enseignemens 
Pour toutes gens de jeunesse ou vieillesse 
Par sou maintien et sa doulce simplesse 
Meilleur navoit dessoubz les elemens. 

Qui ne plaindroit une si haulte perte 

Que cbascun sçet et qui est tant experte 

Quant ceulx qui oncques ne ta virent la plaignent 

Et quant sa mort si a esté ouverte 

Et a chascun a esté descouverte 

Non cognoissans durement la complaignent 

Quel dommage quant telz choses adviennent 

Veu la grâce que Dieu luy avoit faicte 

Car toutes genz si bonne si la tiennent 

Et en tous lieux la dient et mantiennent 

Car elle estoit sur toutes tres-parfaicte. 

Las que dira son bon seigneur de pere 
Et sa notable et tres-bonne grant mere 
Quant ses piteuses nouvelles ilz orront 
Et puis sa sœur, las quel douleur amere 
Et que dira le frere a son frere 
Las quel douleur ilz auront, quel martire 
Jamais douleur ne pourront avoir pire 
Le roy des cieulx les vueille conforter 
Tous plains seront de grant douleur et dire 

Ha mort, ha mort, oo te doit bien mauldire 
Dieu leur doint tout patiemment porter» 

Helas helas qui orroit les complainctes 
Arrachez de son cueur a grants plainctes 
Que nuyt et jour si fait le piteux comte 
En sa chambre a genoulx a mains joinctes 
Disant parolles lesquelles ne sont fainctes 
Gest graut pitié que den ouyr le compte 
Car tous les biens delle souvent racompte 
Et puis après se gecte sus sa couche 
A bouchetons et de luy ne tient compte 
Plains et souspirs nesung si nen mescompte 
En souspirant plus dru que chat ne mousche. 


La maladie le jour de Noël prit 
Par froidure qui si fort la surprit 
A matines si fut trop longuement 
Guydant bien faire, combien quelle mesprit 
Le bon comte plusieurs fois len reprit 
La bonne Anne respondoit doulcement 
Ha monseigneur cest nostre sauvement 
Ce jour cy est de grant auctorité 
Car ce jourdhny si est lenfantement 
Que la vierge enfanta humblement 
Le doulx Jésus eu sa nativité. 


Trois jours après son mal plus fort sentolt 
Tousjours disoit que de froit si estoit 
En sa chambre se tenoit chauldement 
Neantmoins sa main sur son ventre mettoit 
Et son enfaot remuer si sentoit 
Dont elle a voit grant esbabissement 
Si nen faisoit semblant aucunement 
Mais prenoit tout en grande patience 
En priant Dieu tousjours dévotement 
De tres-bon cueur et tres-piteusement 
Elle navoit en autre sa fiance. 

En bon estât a Noël sestoit mise 
Sa conscience du tout avoit remise 
Au doulx Jésus et a sa voulenté 
Et puis après voult faire son emprise 
Saiusi estoit que de mort fut surprise 
Oestre son corps en la terre porté 
En Ihostel Dieu par grant humilité 
Hors de Joigny esleut sa sépulture 
Avec les povres priant la deité 
Quil luy plaise recevoir en pitié 
Celle qui est de mort en adventure. 

De testament ue fit autre ordonnance 
Fors seulement quelle donna puissance 
A sou mary et a son pere faire 
A leur vouloir elle y avoit fiance 
Et tant certaine de leur grant conscience 
Que ilz mettroient peine pour le parfaire 
Plus rien ny vault ne faire ne deffaire r 

Autre chose si ny fut ordonnée 
Au vouloir deulx du tout se voult abstraire 
En priant Dieu quil luy pleust a retraire 
Son corps son ame quelle luy a donnée. 

Et puis après son bon mary manda 
Quant fut venu a Dieu luy commanda 
Et doulcemeut si luy fit sa priere 
Grâce et pardon après luy demanda 
Criant mercy et tout luy amenda 
Et quil luy pleust donner sa grâce entière 
Et prendre en gré delle sa chamberiere 
Se envers luy na bien fait son devoir 
En faitz, en dictz, en sens ou en maniéré 
Selle a mespris en chose qui nafifiere 
Mercy requiert pour pardon recevoir. 

Quant le bon comte ouyt ceste requeste 
Hélas Dieu sçet quil ne fist pas grant feste 
Au cueur en eut une grant desplaisance 
En arrachant les cheveulx de sa teste 


Digitized by Google 



DE JEHAN REGNIER 

Plouraut, criant et huilant comme beste 
Ha Dieu, dist-il, en qui jay ma fiance 
Las me veulx-tu osier mon aliance 
Se tu la mostes si me preos avec elle 
Mon reconfort, toute mon esperance 
Se je la pers je perdray patience 
Envoye-mo> avant la mort cruelle. 

La bonne Anne requist moult humblement 

Qnon luy donnast son dernier sacrement 

Qui sappelle derniere nnxion 

Si la reçeut de cueur piteusement 

Les assislans plouroienl moult doulcement 

Priant a Dieu pour sa rémission 

Au cueur a voit grande contriction 

Et cela fait maint homme et mainte femme 

Virent faire la séparation 

Gomme il sembloit a leur ad vision 

Et départir du noble corps son ame. 

La jouyssez plourer, crier et braire 
De desconfort nul ne se sçeut retraire 
Plus grant plaincte ne sçavoit estre veue 
Cbeveulx tirer, arracher et destruire 
Nul si ueust peu résister au contraire 
Pour la bonne que Ion veoit perdue 
Plusieurs avoient en elle attendue 
Quel dommage de telle créature 
Plus grant douleur si ne fut oucques veue 
Veoir la perte dune telle venue 
Que Dieu avoit formée et nature. 

Le dueil si fut le lendemain plus fort 
Plourer veissiez et meuer desconfort 
Tout le peuple et tous tes habita us 
Criant a Dieu, sire tu nous fais tort 
Tu nous ostes le donion et le fort 
De la bonne nous estions bien contans 
Nous de Joigny manans et habitans 
En elle avions du tout nostre fiance 

Femmes filles toutes desconfortans 

Petis enfans salloient lamentans 

Lune des bonnes perdons qui soit en France* 

Se tout compter icy je vous vouloye 
Le dueil quon fit dire ne le sçauroye 
Jamais homme ne le sçanroit penser 
Tousjours diray le dueil ou que je soye 
Il nest homme qui assez ne le voye 
Gest tous les jours a le recommencer 
Se personne on en vouloit tancer 
On trouveroit assez gens pour respondre 
Ne preignent pas heure de commencer 
Bien leur fauldroit du premier pourpenser 
Gens trouveraient assez pour les confondre. 

La bonne Anne ainsi son temps passa 
Le jour des roys a mynuyt trespassa 
Mil quatre cens avec chiquante six 
Sa povre vie en brief temps com passa 
Et a ce jour graut peuple samassa 
Qui nestoient pas fort bien de sens rassis 
Gourcez estoient et dolens et |>ensifz 
Quant telle dame on na peu secourir 
Rien ny vallent treslous les deffensis 
Venans au monde de peu sont a nansis 
Quant cbascun jour ainsi il fault mourir. 

A ceste mort doit cbascun garde prendre 
Et envers Dieu soy garder de mesprendre 
Gar cest celluy qui tout lye et deslye 
A le servir doit cbascun bien apprendre 
Et soy garder de plus rien entreprendre 
Contre son vueil, car on ferait folye 
Cbascun vers Dieu humblement shumilie 
A celle fin que quant la mort viendra 
Que lennemy qui sur tous a envie 
Ne leur puisse reproucher de leur vie 
Dieu par ce point a luy les retiendra. 

Prions Jésus le roy tres-glorieux 
Prions ce prince qui est victorieux 
Prions le tous pour ceste trespassée 
Que a son ame vueille estre gracieux 
Pour le servir elle a cherché mainlz lieux 
Et mainte peine pour luy si a passée 
Son plaisir soit que soit recompensée 
Car servy la en ses faitz et ses ditz 
Elle en a bien de tous la renommée 
Si vueille Anne de Chau vigny nommée 
Pour son salaire luy donner paradis. 


CY APRÈS SENSU YT UNG COMPTE LEQUEL FIT 
LEDIT JEHAN REGNIER, BAILLY DAUCERRE, 
POUR UNE MAUVAISTJÉ QUE LON VOULOIT 
CONTRE SON DOMMAGE ET DESHON- 
NEUR, LEQUEL REGNIER SE GOU- 
VERNA SI BIEN QUE TOUT VINT 
A SON HONNEUR ET TOUT FUT 
SÇEU A LA FIN. 


Je vueil icy compter ung compte 
Au mieulx que le sçauray compter 
Vray si est ce que je recompte 
Comme je le vueil racompter 
On ne me sçauroit mescompter 
Vous qui gectez et tenez compte 
Rayez ce qui nest de compter 
Tout dire si ne me mescompte. 

Dung lieu partis ou le flot monte 
Et avec moy ma compaignie 
Bon Heu est les autres surmonte 
Begars p laissas ny (aillent mye 


15. 


izeiby-CiD Q^lc, _ 



174 FORTUNES ET ADVERSITEZ 

Visages fais en femeoie 
Gracieux plus doulx que par main 
Neantmoins nous tirasmes vie 
Sans attendre le lendemain. 

Ce jour prismes nostre chemin 
Ensemble tous estions joyeulx 
Tantosl en pris ung par la main 
Bien parlant pour deviser mieulx 
Oncques comptes plus gracieulx 
Ne furent ditz ne plus sauvages 
En devisant de plusieurs lieux 
Tant damours que de voyages. 

Ainsi que estious en langages 
De tout ce que nous voulions dire 
Noos tous retournions noz visages 
Sus ung qui nest fait que pour rire 
Si lappelle disant beau sire 
Dictes pour vostre bien venue 
Quelle chose il nous fault lire 
Elle sera bien retenue. 

Et quant ma voix eut entendue 
Je vis sa couleur empirer 
Mot ne dit, ne que beste mue 
Très-fort se print a souspirer 
Oncques rien ne voult deviser 
Mais tantost se tira arriéré 
Nous tous sçeusmes bien adviser 
Que dolent fut a sa maniéré. 

Rien ny valut nostre priere 
Tous jours nostre chemin allasmes 
De nous tous se tiroit arriéré 
Ce jour a luy plus ne parlasmes 
Bien tard estoit quant nous logeasmes 
Soupper nous convint et loger 
Et puis après nous nous couchasmes 
Pour brief ce compte abréger. 

Son soupper si fut bien legier 
Car il ne faisoit que penser 
Toute nuyt ne fit que songer 
Et soy tourner et soy lancer 
Il navoit garde de dancer 
Ne de chanter nen doublez point 
Homme ne leust peu avancer 
A plain chant ne a contrepoint. 

Le matin vestit son pourpoint 
Au point du jour quant il se veille 
Dieu sçet sil estoit en beau point 
Quant nuyt et jour ainsi traveille 
Car il ne dort ne ne sommeille 
Si convint que nous le vissions 
Dequoy nous donnions grans merveilles 
Et que nous nous eu allissions. 

Autrement bien fait nous eussions 
Se I eussions voulu contredire 
Mais jamais ne le voulsissions 
Veu son courroux et son martire 
Tant estoit plain de dueil et dire 
En luy-mesme se lamentoit 
De son fait ne sçavions que dire 
Tant de douleur au cueur a voit. 

Je pensoye bien que cestoit 
Mais nul semblant je nen faisoye 
Voyant quil se desconfortoit 
En mon cueur dolent en estoye 
Ne parler a luy je nosoye 
Toutesfois je pris hardement 
Quen chevauchant demanderoye 
Quil avoit ne quoy ne commeut. 

Si me tiray tout coyement 
Près de luy par bonne maniéré 
Et puis tant que peuz doulcement 
Envers luy je feis ma priere 

Que il me disl damour entière 
Son cas et quil avoit a faire 
Se la chose nestoit trop fiere 
Jestoye prest de U parfaire» 

Et luy dits cest pour vous deffaire 
De tenir vostre cueur couvert 
Quant il vous vient aucun affaire 
A vostre amy doit estre ouvert 
Soit mol, soit dur, soit meur ou vert 
Quelque chose quil vous adviengue 
A vostre amy soit descouvert 
Et de cecy si vous souviengne. 

Ne faictes pas tant quil conviengne 
Que vostre courroux vous deface 
Se longuement fault quil vous tiengne 
Vous en perdrez et corps et face 
Pour quelque chose quon vous face 
Monstrez-vous pacient et sage 
Si fort que vostre cueur reface 
Le corps si ny aurez dommage. 

Declairez-moy vostre courage 
Et ce dout la douleur vous vieut 
Se Ion vous a fait point doultrage 
Remedier il y convient 
Se tousjours il vous en souvient 
Vous en aurez douleur villaine 
Dictes-moy le mal qui vous tient 
A (amender je mettray peine. 


LE RESPONDANT RESPOND CY APRÈS PAR 
LAIZ. 


Jay grant courroux qui me pourméne 
En son domaine 

Homme plus grant ne peult avoir 
A racompter chose incertaine 
Nul ne se peine 
liaison fera sçavoir le voir 
Helas doy-je mai recevoir 
Grant gré sçavoir 
Ne doy-je qui tel mal menvoye 
Jay fait en tous lieux mon devoir 
Et mon povoir 

Rien ny vault Jésus me pourvoye. 

A racompter je ne pourroye 
Ne noseroye 

Declairer le mal que je sens 
le pers mon bien, je pers ma joye 
Ou que je soye 

Ma mémoire et tout mon sens 
Dès maintenant je me consens 
Que je suis sans 
Avoir joye ne réconfort 
Homme ny a dicy a Sens 
Jusque a cinq cens 
Mené a plus graut desconfort. 

Je pers le donion et le fort 
Dont tenu fort 

Me suis tout le temps de ma vie 
Je pers le chemin et le port 
Par faulx rapport 
De male bouche et denvie 
Qui me cuident oster ma vie 
Par flaterie 

Sans cause me font grant rudesse 
De tous deux convient que je dye 
Dieu les mauldie 

De souspirer mon cueur nen cesse. 

Helas jay usé ma jeunesse 
En grant lyesse 
En doulceur et en toute joye 

Et il convient que en ma vieillesse 
En grant tristesse 
Vive quelque part que je soye 
Par envie qui me guerroyé 
Et desvoye 

Tant que ne sçay que devenir 
En ce point vivre ne pourroye 
Ne ne sçauroye 

Bien voy quil me couvient finir. 


LÀCTEUR. 


Si luy dis pour le retenir 
Quant je le vis ainsi troubler 
Pour rien qui vous puisse advenir 
Le fol ne vous fault ressembler 
Male bouche vous fait trembler 
Se ses faiz vous sont doromageux 
Les vertus nous fault assembler 
Pour vous deffendre de ses jeux. 

Lhomme doit estre courageux 
Pour bien deffendre son bon droit 
Voire qui plus est oultrageux 
Autrement rendre le fauldroit 
Deffendez-vous et parlez droit 
En vérité na point de honte 
Deshonneur vous eu adviendroit 
De faulx rappors ne tenez compte. 

El quant il eut ouy mon compte 
Ainsi comme je lui sçeuz dire 
Si parle a moy et me racompte 
Gomment il souffre grief martire 
Puis après me prinl a redire 
Je congnois bien que vous maymez 

Mod cueur se plainct et souspire 
De ce que dit icy mavez. 

Mais toutesfois grant tort avez 
Car bien sçavez 
La fortune qui mest venue 
Tout au long veue vous lavez 
Se vous navez 

Trop fort troublée vostre veue 
Veoir povez que jay perdue 
Mou attendue 

Dont je suis plain de dueil et dire 
Plus dolent na dessoubz la nue 
En une mue 

Me fault bouter sans plus rien dire. 


LA Y. 

Mon cueur si souffre martire 
Qui fort me tire 

A douleur, car le fait me touche 
Je sens bien le cueur qui empire 
Et si souspire 

Aussi sarte comme une souche 
Tout ce me vient par male bouche 
Qui me accrouche 
De sa voulenté tant perverse 
Et sans cause elle mapprouche 
De faulx reprouche 
Pour moy bailler une traverse. 


LACTEUR. 

Se male bouche la diverse 
Vous veult sans cause assaillir 

Gardes quelle ne vous renverse 
A laudevant vous saillir 
Tout hardiment sans tressaillir 
Preudbomme si se peu II bouter 
Tout par tout il ue peult faillir 
A respondre ne doit doubler. 


LE RESPONDANT. LA Y. 

Or vous plaise moy esconter 
Et bien noter 
Mon cas ainsi que le diray 
Tant de mal si me fault porter 
Et supporter 

Que je ne sçay que je feray 
Na qui je me conforteray 
Na qui diray 

Le mal que jay et la souffrance 
Pas longuement je ne vivray 
La mort auray 

Bien brief par grande desplaisance. 


LAY. 


Jay servy depuis mon enfance 
Saus offence 

Ung prince doulx et gracieux 
Sage excellent en puissance 
Sans doubla nce 

De prince ou ne peult dire mieulx 
Or est ainsi que envieux 
Mes envieux 

Luy ont donné faulx a entendre 
Dont je suis melencolieux 
Le roy des cieulx 
Me doint grâce de moy deffendre. 

LAY. 


Que jeusse osé entrepreudre 
De mespreudre 
Envers celluy quay tant servy 
On me devroit tuer ou pendre 
Sans attendre 
Helas pas ne lay desservy 
Oncques tel chose je ne vy 
Car asservy 

Me suis du mien en son service 
En desplaisance suis ravy 
Quant a la my 
On joue de moy par malice. 


LACTEUR. 


Si luy respons vous estes nice 
Davoir telle melencoüe 
Vous me semblez une nourrice 
Qui se courrouce a sa boulye 
Il convient que tout si soublye 
Ne vous souviengne plus de rien 
Car ce nest que toute folye 
Vostre des plaisir est le mien. 

Trestout vostre fait je sçay bien 
Et dequoy la douleur vous vient 
Je tiens que ce nest que tout bien 
Qui par ce moyen vous advient 
Des gens bien souvent me souvient 
Sinon quant on les voit venir 
Veu en vous se le cas advient 
Grant bien vous en peult adv enir . 

De parler coidez vous tenir 
Male bouche avec envie 
Point ne les sçauroient retenir 
Vous ne tous ceulx qui sont en vie 
Pource que en mainte partie 
Et en plusieurs lieux soubz la nue 
Leur grant puissance est départie 
Nul temps elles ne sont en mué. 

En leur finit na point de tenue 
Homme ny doit avo ir fiance 
Leur vouloir souvent se remue 
Elles nont point de conscience 
Selle peult avoir laliance 
De fortune pour le deffaire 
Par nostre dame de lience 
Lhomme si aura bien affaire. 

Fortune a deux arcs pour traire 
Qui ne sont pas bien accordans 
Lung tire droit, lautre a contraire 
Lung par dehors, lautre dedans 
Lung est sainture sans mordant 
Car il est doulx et débonnaire 
Lautre fait pis que arracher dens 
A personne ne veult bien faire. 

Mais je vous dhray pour refaire 
Lhomme tandis quil me souvient 
Vers uue grant dame retraire 
Incontinent il le convient 
Et se de son party se tient 
Male bouche ne se çuisarme 
Ne envie qui la soustient 
Si noseroient crier alarme. 

Qui çst çarde de celle dame 
Que }ë nay pas encor nommée 
Elle gardq le corps et lame 
Elle a qom bopjne repommée 

Qui de tous les bons est aymée 
Chascun en bien la peult avoir 
Car elle est tres-bien réclamée 
Mais que Ion fâcfe sob devoir. 

Elle est preste de recevoir 
Roys, ducz* comtes, seigneurs et dames 
Sans en prendre argent ne avoir 
Et tous hommes et toutes femmes 
Mais que ils soient sans di&ames 
Et sans autre villain reproucbe 
Elle les servira sans armes 
Contre euvie et male bouche. 

Entendez cÿ le fait vous touche 
Ce que je dy bien retenez 
Se envÿe Si vous approuche 
Bonne renommée tenez 
Avecques vous la maintenez 
Tousjours par grant discrétion 
De mal faire vous abstenez 
Et si fuyez sédition. 


LE RESPONDAOT. LAY. 


Je nétaZ oocques intention 
Naffection 

Eu ma vie dautrement faire 
Je ne quiers point discention 
Détection 

Je demande pour mon affaire 
Se envye me veult deffaire 
Sans point meffaire 
Ce mest grant admiration 
Raison requiers pour moy refaire 
Et bien parfaire 
Pour trouver ma sàlvation. 

L ACTEUR. 

Or faisons déclaration 
De vostre fait se vous voulez 
Par ma détermination 
Advis mest de peu vous douiez 
De courroux vous vous affoulez 
Et vous mettez en grant martire 
Se vous avez aesles voilez 
Ny pensez plus il nous fault rire. 

Or sus encor vous veuil je dire 
Deux vers que fit uug aposlolle 
Pour vous oster de dueil et dire 
Vous les tiendrez de mon escolle 
Or escoutez ceste parolle 
Le latin est bien compassé 
La doctrine si nest pas folle 
Je lay appris au temps passé. 

Audi vade vide tace 
Entendez se sçavez lusage 
Si tu vis vivere pace 
Qui ainsi fait cest fait de sage 
Et lou dit en nostre langage 
Trop parler nuit, trop grater cuyt 
Ce nest pas ung patois sauvage 
Tant grate chiere que mal gist. 

Celluy qui ce langage mist 
Et en francois et en latin 
De grant prudence sentremist 
Le proverbe si est certain 
Je lay appris ung bien matin 
Après que fusmes resveillez 
En Ihostel dung duc palatin 
A le sçavoir vous traveillez. 

Et plus si ne vous merveillez 
De ce quon dit et fait a court 
Ne dictes mot, dormez, veillez 
Se vous parlez faictes le court 
Faictes laveugle et le sourt 
Et ayez tousjours grans oreilles 
Se bien sçavez faire le lourt 
A la court vous verrez merveilles. 

Soit de jour ou de nuyt aux veilles 
Gouvernez-vous y sagement 
Honneurs verrez plus que de pailles 
Il en y a tre&»largement 
Se rien voulez premièrement 
A nul ne dictes vostre fait 
Se ne sçavez certainement 
Quil soit bien vostre amy parfait. 

Car bieu souvent on est deffait 
Par trop declairer son affaire 
Or sus venons a vostre fait 
Sur ce quon vous a voulu faire 
Navez-vous pas bien peu affaire 
Dy penser, esbahy suis comme 
Ainsi vous en povez deffaire 
Car tout si ue vault une pomme. 


LE RBSPONDANT. LAY. 

Hanibal voult conquester Homme 
Mais tout en somme 
Faillit par ung bon champion 
Plus bardy neut dicy eu somme 
Le vaillant homme 
Et avoit a nom Scipion 
Il eut a sa promotion 
Commission 

De conquester ceulx de Cartage 

El vint en son inienlion 
Sans fiction 

Aux Roumains leur fit faire hommage. 


LAY. 


Cbando anglois fut homme sage 
De hault courage 
Et fut Taillant homme de guerre 
Il fit en France maint dommage 
Par son oultrage 
Et y co nq u esta mainte terre 
Mais quant plus neurent que conquerre 
Ne rien acquerre 
En leur pays seu retournèrent 
Se de ce voulez plus enquerre 
Allez le querre 

Les croniques le rapportèrent. 


LAY. 


Ainsi ces deux se transportèrent 
Et emportèrent 
En leur pays tout leur bagage 
) Mais si tres-tost quilz y entreront 
Ilz rencontrèrent 
Envye et tout son lignage 
Et fortune la tres-sauvage 
Par leur langage 
Les firent du pays absens 
Nonobstant leur vasselage 
Vent au visage 

Leur fut mis comme hors du sens. 

Depuis lan mil six quatre cens 
Gens tres-puissans 
Qui estoient parmy la France 
Si ont esté fais non puissans 
Non congnoissans 
Le cas dont ilz avoient souffrance 
Par envye sans congnoissance 
Jay souvenance 
Que qui voit la maison ardoir 
De son voisin je croy et pense 
Que grant doubtance 
De la sienne bien doit avoir. 


LA Y. 


Puisque je puis appercevoir 
Et concevoir 

Quenoye me veult assaillir 
Ne dois-je faire mon devoir 
Gest assavoir 

À laudevant me fault saillir 
Sans avoir paour ne tressaillir 
Dois-je faillir 

A mate bouche et a envye 
Sans cause me veulleut toilir 
Sans defiaillir 

Mon bien mon estât et ma vie. 


L ACTEUR. 

Je croy trop bien une partie 
Des exemples que vous baillez 
Mais vostre fait tel si nest mye 
Pource pour néant vous merveillez 
Robe de plusieurs draps taillez 

De couleur vert, rouge el perse 

Pour folle tous travaillez 

Qui bleu se soustient point ne verse* 

Bien sçay quenvye la perverse 
Fait bien souvent lhomme verser 
Quaot fortune la tres-diverse 
Veult avecques elle converser 
Mais quant Ibomme sçet traverser 
Leurs faitz en les bien renversant 
Il se garde bien de verser 
Par trop passer en traversant. 

Vous avez ung maistre puissant 
Qui maintient si noble maison 
Prudent est et bien congnoissant 
Et de bon conseil a foison 
Avecques ceulx de la toison 
Qui honneur ont si bien gardée 
Par grant justice et raison 
Ont acquis bonne renommée. 

Se envye prent sa famée 
A vous donuer aucune charge 
Venir povez sans main armée 
Et sans porter escu ne large 
Pour bien monstrer vostre descharge 
A ce doubter ne devez rien 
Puisque le prince ne vous charge 
Ne vous chaille vous estes bien. 

Quant il a ung serviteur sien 
Ne doubtez quil sçet bien congnoistre 
Se il fait mal ou sil fait bien 
En telz choses sçet bien son estre 
Selon que le servant peult estre 
Du bien luy fait nen doubtez point 
U monstre bien quil est bon maistre 
A son bon servant ne fault point. 

Or me dictes avez-vous poiot 
Veu serviteur eu son service 
Ou Ion ait trouvé tour ne point 
Pour loster hors de son office 
Sinon qui! ait fait aucun vice 
Et se le prince peult entendre 
Que son serviteur si soit nice 
Selon le cas le fait deffeodre. 

Se cecy sçavez bien entendre 
Ne chargez point vostre vouloir 
A mieulx servir vous devez tendre 
Sans vous plaindre ne vous douloir 
Denvye ne luy doit chaloir 
De chose que puisse mesdire 
Car son parler peult peu valoir 
Sus elle a assez a redire. 

Vostre maistre vous a fait dire 
Quil vouloit bien que vous sçussiez 
Que pour rien quon sçeut contredire 
Contre vous que vous ne creussiez 
Que en sa grâce ne fussiez 
Car il vous tient son bon servant 
Et veult que tousjours vous faciez 
Ainsi que avez fait par avant. 

Se Ion parle de vous souvent 
Par envye ne vous en chaille 
Laissez aller ce nest que vent 
Mais que le maistre ne vous faille 
Prenez le grain laissez la paille 
De vous tousjours soit bien aymée 
La dame qui les biens vous baille 
Que jay devant icy nommée. 

Se en vous est bien enfermée 
Sans départir vous navez garde 
Denvye ne de son armée 
Car se sera vostre avantgarde 

Et si fer» larrieregarde 
Qui sera vostre sauvement 
Car cest celle qui tousjoors garde 
Ceulx qui la servent loyauknent. 

Prenez en vous esbatement 

Joye soûlas avec lyesse 

Et vons osiez de pensemeut 

Laissez soucy avec tristesse 

Car cest ce qui le cueur vous blesse 

Et boutez hors melencolie 

Qui vous tient en si grant destresse 

Ou vous ferez tres-grant folle. 


LE RESPONDANT. LAt. 

Mon bon inaistre je vous mercie 
La courtoisie 
De laquelle me confortez 
En dadgier estoye de ma vie 
Par grant envie 
De quoy vous me réconfortez 
Moy qui estoye desconfortez 
Me supportez 

Par vostre grant miséricorde 
Mon mal en bien vous transportez 
Et rapportez 

Mon fait en àmodr et Concorde. 

Envye mon cueur si concorde 
En une corde 

Dont ne le povoye descorder 
Mais quant de voz dilz me recorde 
Je me accorde 
A vostre vouloir accorder 
Et trestoos vos ditz concorder 
Sans discorder 
Jamais ne les discorderay 

En mon cueur les vueil encorder 
Sans descorder 

Car tous voz ditz jaocorderay. 


LACTEUR. 

Or escoutez îe vous diray 
Ne soyez meiencolieux 
En ce faisant vous aymeray 
Et nen pourrez valoir que mieulx 
Ne parlons plus des envieux 
De joye parler nous convient 
Et parlons de ces plaisans lieux 
Desquelz la compaignie vient. 

A vous veu se il voue en souvient 
Esditz lieux mainte créature 
Ou Dieu du ciel qui tout soustieut 
Se bien ouvré si a nature 
Et eu allant a ladventure 
Ainsi quon va de ru,e en rue 
On ny voit belle fourniture 
Plus belle ne peqlt estre veue. 

A galans qui ont, bonne veue 
Qui bien si sçaivent contenir 
11 me semble que soubz la nue 
Na meilleur lieu pour eulx tenir 
Mais quilz se sachent maintenir 
Par raison qui sur tous domine 
Car bien souvent le. contenir 
Art le corps et 1& bource mine. 


LE RESPONQANT. LAY. 

Se ce neust esté mûneqaine ; 

Nostre meschine 
Qui se tenoit en U cuy4ne 

El Calquin fille de Ibolesse 
El la fille noslre voishie 
Qui se endoctrine 
Deslre doulce, plaisant et fine 
Et en donlz regars si adresse 
Et pois la belle broda resse 
Jamais lyesse 

Je neosse eu fors que tristesse 
Mais Je y passoye mes douleurs 
Et drogue la bonne maistresse 
Qui point ue cesse 
De monstrer aux amans ladresse 
En son hostel au puis damours 
Ung bien peu au dessus de tours. 


LACTEUR. 

Se dicy aviez pris le cours 
Au braire ou est le souldam 
Në verrez-vous plus bel acours 
En ville des filles Adam 
Fustes-vous vers le flamidam 
Et la ou fut lhostel du pas 
On y arrache mainte den 
A telz qui ne sen vantent pas. 


LE RESPONDANT. LAY. 

Par mon serment je ne croy pas 
Que oncques trespas 
Plus gracieux on sçeust passer 
Car bien on y prent son repas 
Par bon compas 
Qui bien si le sçet compasser 
Je ne me sçauroye passer 
Dy repasser 

Tant y a gracieux passaige 

Homme ny sçauroit trespasser 
Mais amasser 

Faull argent ou noo est pas saige. 


LACTEUR. 

Aucuns y vivent davantaige 
Et les autres baillent argent 
Quant argent fault, fault bailler gaige 
Ou on a tantost le sergent 
Et bien souvent ny a si gent 
Qui ne muse et qui ne pense 
Et qui ne soit bien diligent 
A la fois pour faire finauce. 

Ainsi nous tous par grant plaisance 
Nostre chemin nous en allasmes 
A nostre amy sa desplaisance 
Par ce moyen nous luy ostames 
Dillec en avant chevauchasmes 
Joyeusement pour nous desduire 
Des bourdes a plain bras eomptasmes 
Trop je mectroye a les redire. 


LE RESPONDANT. 

Mon nepveu point ne vous fault dire 
Ou sen va nostre compaignie 
Nous ne sommes faiz que pour rire 
Bien vous congnoissiez nostre vie 
Les regretz de la départie 
Estoient faiz par grande maniéré 
Reconfortez nostre partie 
Vous la congnoissez pas nest fiere. 

A noz bons amys par priere 
Pourrez monstrer ceste matière 
Tres-humblement les en prirez 

Et se rie» y a qui naffiere 
Lisez devant et puis derrière 
Incootioent le trouverez 
Par eulx quant leur demanderez 
Ostez tout ce que vous pourrez 
Trouver qui a nul puist desplaire 
Puis après vous leur monstrerez 
Honnestement le garderez 
Toujours a chascun ou doit plaire. 

A tous autres par exemplaire 
Direz qua eulx me recommande 
Se rien je puis pour leur complaire 
Je vous suppiy quon le me mande 
Et je vueil payer grosse amende 
Sans en ravoir amendement 
Se aucun deulx rien si me mande 
Se je faulx a leur mandement 

A dieu dy geoeralement 
A la court et a son domaine 
A dieu or a Dieu vous comment 
Dieu vous doint joye souveraine 
Fin du compte fais a grant peine 
Lan quarante neuf quatre cens 
A Gbasteau Régnault en Ardaine 
Deux moys devant les Innocens. 


LE COMPLAIGNAHT. 

Ce compte fait par gens passans 
Je le feis porter a la court 
A seigneurs tres-bien congnoissans 
Tout mon fait pour le faire court 
Quant leurent veu le bruyt en court 
Tellement que la congnoissance 
Vint au prince qui tout secourt 
Dont après il eut souvenance. 

Les aucuns avoient desplaisance 
De mon courroux quant le veoient 
Et les autres prenoient plaisance 
En le lisant ilz seu ry oient 
Les autres au prince disoient 
De moy du bien plus qui uavoit 
Den trop dire temps ilz perdoient 
Le prince assez en sçavoiu 


BALADE QUE LEDIT PRISONNIER FIST EN LAN 
MIL CCCC XXXIX, A LA REQUESTE DE LA ROY- 
NE DE FRANCE DERNIERE TRESPASSÉE, DE 
MADAME LA DAULPHINE ET DE MADAME DE 
CALABRE ET DE PLUSIEURS AUTRES, LES- 
QUELLES DAMES ESTOIENT A CHALONS. 

Qui est celluy qui se sçauroit tenir 
Destre joyeulx et de soy abstenir 
Destre amoureux sans joye et sans lyesse 
Voyant royues hault estât soustenir 
La daulpbine plaisamment maintenir 
De Bourgongne la très-puissant duchesse 
De Calabre la tres-belle princesse 
Avecques elles mainte chevaleresse 
De damoiselles chascune bien garnie 
Entre lelz gens nauroit jamais tristesse 
Car de douleur, de beaulté, de jeunesse 
Oncques ne vy plus plaisant compaignie. 

Qui a Chalons si eust voulu venir 
Toutes ces choses en eust veu advenir 
De chevaliers, descuyers grant noblesse 
Qui tous tendoient a honneur parvenir 
Les grans destriers bien faisoieul soustenir 
A la jouste pour monstrer leur proesse 
Chascun tendoit pour sa dame et maistresse 

A rompre boys, lances par grant rudesse 
A fort jouster chascuo preooit eovye 
Dont les aucuns cheoient a la renverse 
Quant ils cbeent tantost on les redresse 
Oncques ne vy plus plaisant compaiguie. 

Quant de ces belles je ay le sooveoir 
Le cueur, le corps me font rejouvenir 
Sans soucy sois rien ne sens qui me blesse 
Et leur servant leur plaist moy retenir 
Jamais antre je ne vueil devenir 
Car nuyt et jour de penser je ny cesse 
Je leur fois veu et si leur fais promesse 
lfaulgré dangier vueille ou non vieillesse 
A les servir tout le temps de ma vie 
Amours le veulent et mon coeur si mempresse 
Puis quilz le veulent fait sera sans paresse 
Oncques ne vy plus plaisant compaignie. 

Prince le dieu damours ne la deesse 
Si nont rien fait de plus grande haultesse 
Nassemblée qui soit rnieutx accomplie 
De tout honneur et de toute richesse 
Heraulx crioient a baulte voix largesse 
Oncques ne vy plus plaisant compaignie. 


AUTRE BALADE QUE LEDIT PRISONNIER FIT 
EN LA VILLE DE REIMS EN LAN DEVANT 
DIT A LA REQUESTE DE MA DAME 
DE BOURGONGNE ET DE TOUTES 
SES DAMES ET DAMOI- 
SELLES. 


Je vis lautrier sur ung rivage 
Entre trois femmes graot devise y 


Digitized by Google 



DE JEHAN REGNIER 


197 


Qui lavoyent linge de parage 
Loeuvre devisoient a leur guise < 
— La plus jeune une chemise 
Mectoit seicber dessus des rains 
Et dist aux autres sans faintise ' 
Quil nest ouvrage que de reins* 

Vous blasmez loeuvre et louvrage 
De Damas, de Troyes, de Venise 
Et de Paris la bien assise 
Vous ont ce appris voz parrains 
La jeune dist;rien ne les prise 
Quil nest ouvrage que de reins. 

La tierce qui fut caulte et sage 
Luy va disant»* ores Denise 
Je nentens point vostre langage 
Reims est cité tres-bien comprise 
Mais aussi bien qu* bien ladvise 
Partie du corps' sont les reins 
Déclaration par vous soit mise 
Quil nest ouvrage que de reins. 

Dames ;ouye avez lem prise 
Jugez qui mieulx a dit ou moins 
La jeune se tient a sa prise 
Quil nest ouvrage que de reins. 


BALADE QUE MONSEIGNEUR DE NEVERS EN- 
VOYA AUDIT JEHAN REGNIER BAILLY 
DAUCERRE FAICTE AU CHASTEAU DE 
MONTENOISON EN LAN MIL 
CCCC. LXin. 

Entre nous povres bermites 
Sommes a Montenoison 

Venus pour faire raison 
A dieu de iouz noz débités. 

Nous eu serons du tout quittes 
Ains que vuydons la maison 
Entre nous povres, etc. 

Quant messe et heures sont dictes 
Nous beuvons vin de saison 
Et maugeons bien dung oisou 
Et de bonnes tripes frites. 

Entre nous povres, etc. 

Tout autour de uostre maison 
Avons boys assez et foison 
Hayes et buysson fort despine. 

Dont au pied de uostre hermilage 
Si a mainte beste sauvage 
Et grant plante de sauvagine. 

De chevreux, lievres et levreaux 
De sangliers, connios, lapereaux 
Le plus du temps prenons saisine. 

Bonnes perdris et gras chapons 
Faisans, poulies, paonnes et paons 
Font souvent fumer la cuisine. 

Par fois sont oyseaulx de riviere 
Gectez hors de la gibeciere 
Pour estre mis a la dodine. 

Chevreaulx, cochons, beuf et mouton 
Noos font tant crosler le menton 
Quenflée en devient la bodine. 

Dune andouille entre deux jambons 
Faisons services beaulx et bons 
Avecques ce beau plat deschine. 


DigitizedByC 



DE JEHAN REGNIER 


199 


Grosses carpes, barbues et touches 
Grans luz, carreau! x et parches blanches 
Sont mangées a la galentine. 

Bon pain avons feves et pois 
Bon vin, bon lart avec des pois 
Point ne serons prins par famine. 

Poires cuites, fromage gras 
Pouldre de duc et ypocras 
Prenons par fois par medecine. 

Quant nous voulons aller esbattre 
Pour bestes et oyseaulx combattre 
Nous noublions pas la bodine. 

Nous vous demandons tous ensemble 
De nostre fait que vous eu semble 
Menons-nous point vie devine. 

Si prions Dieu que face a face 
Le puissions veoir par sa grâce 
En sa gloire que point ne fine. 


LA RESPONCE QUE LE DESSUS DIT JEHAN 
REGNIER FIT A MONSEIGNEUR DE NEYERS 


Aux pèlerins du grant pardon 
Lesquelz nont pas fait par chemin 
Mais par bulles en parchemin 
Du pape font acquis par don. 

Maulmigny Lestai et Lourdon 
Ordonnoit sans parler romaiu 
Aux pèlerins, etc. 

Saupiquet et tire lardon 
Et Marchegaj et soir et matin 
A lappareil mettoient la main 
Hz y ont taillé maint lardon 
Aux pèlerins, etc. 

Kn plus fort chaste! que Lordon 
On a donné pardon dium 
Aux pèlerins, etc. 

Mangé nont rousse ne gardon 
Mais grans poissons sans alevin 
Sauvagines chairs et bon vin 
Meilleur que vin de galardon 
Aux pèlerins etc. 

Forclos leur fut par ung brandon 
Dnser du fruit de chauconnin 
Aux pèlerins, etc. 

Tous autres fhrictz ont abandon 
Capendu, Roneau, Jolemaiu, 
Quierville, Manifroj et Parmain 
Dieu si en rendra grant guerdon. 

Aux pèlerins du grant pardon. 

Aux pèlerins et aux bermiies 
Acquerans le pardon de Rom me 
Pour estre de leurs pecbez quictes 
Gomme doit estre tout preudhomme 
A tous vous fais sçavoir en somme 
Après recommandation 
Que pardon ne vault une pomme 
Qui ne fait satisfacion. 

Satisfacion si fault faire 
Tantost après cootricUon 
A plusieurs elle est forte a Caire 
Du cueur sans contradiction 

Mais qui la fait sans flxion 
Dieu par ce point est contenté 
En la faisant daffection 
Car il sçet bien la voulenté. 

La voulenté voire sans fainte 
Si est réputée pour le fait 
Selle est necte comme jacinte 
Le pardon si est tout parfait 
Selle est autre on na rien fait 
Perdu on a temps et voyage 
Et le pelerin tout défiait 
Sil na nectoyé son courage. 

Courage nect et gracieux 
Piteux, courtois et véritable 
Si fait monter lame es cieulx 
Car elle est e Dieu délectable 
Et non pas viande de table 
Sangliers ne serfz, chevreaux ne dains 
Ne coursiers qui sont en lestable 
Ne tous autres plaisirs mondains. 

Plaisirs mondains souvent si font 
Plaisir au corps dommage a lame 
Car il les mect si tres-parfond 
En lieu plain de feu et de flamme 
Qui le corps et lame enflamme 
Compter fault après la despence 
Car gésir fault dessoubz la lame 
Il est sage qui bien y pense. 

? 

Qui bien y pense et souvent r 
Ad vis mest que cest grant prudence 
Car ce monde cy nest que vent 
Se des biens y a habondance 
Si fault-il aller a la dance 
De macabre la tres-di verse 

Il coovient que cbascun y dance , 
Tres-bien dance qui point ne verse. 

Qui point ne verse a la renverse 
Si fault-il gésir dos envers 
Il ny a destour ne traverse 
Car tous seroris mangez de vers 
Pèlerins estans a Nevers 
Pensez au temps qui après vient 
Et vueillez bien noter ces vers 
Car une fois mourir convient. 

Mourir convient et nen souvient 
Je ne sçay pas que ce peult estre 
Et si ne sçet-on quon devient 
Ne ou ion va ne en quel estre 
il nen est point de si graut maistre 
Quil ne (aille passer le pas 
Ou a dextre ou a senestre 
Bon y fait passer par compas. 

Par compas bon y fait passer 
Affin que lame soit ravie 
Pour la double du trespasser 
Quant lbeure sera assouvie 
Combien que mener bonne vie 
Boire, manger en temps et lieu 
Sans penser mal ne viltennye 
Cecy ne desplaist point a Dieu. 

A dieu dy generalement 
Aux pelerios dune aliance 
Eu priant Dieu tres-burablement 
Auquel on doit avoir fiance 
Que tous soyez de conscience 
Purs et nectz du cueur cler et fin 
Et au surplus par sa puissance 
Vous doint paradis a la fin. 

Escript a Aucerre sans jour 
En décembre le dernier jour. 

CY APRÈS SENSUYT UNE LETTRE QUE LE- 
DIT JEHAN REGNIER ENVOYA A 
MONBLERU. 


Mon nepven le plus que je puis 
Mon fait vous rescriptz brief et court 
Le procès sçavez ou je suis 
Contre monseigneur de Gaucourt 
En parlement a la grant court 
Sommes renvoyez des requestes 
Se le prince ne nous secourt 
Estre vouldrions la ou vous estes. 

Esté y avons douze testes 
Pour ung cas lyez dung lien 
Bien rabrouez et fussions bestes 
Nous ne sçavions nostre maintien 
Certes Jehan de sainct Julien 
Ne le portoit patiemment 
Ne nés ung de nous aussi bien 
Car mal navons fait sciemment. 


A peine de bannissement 
Et de perdre le corps et biens 
Adjournez fusmes vistement 
Chascun si fit pleiger les siens 
Quant a moy je pleige les miens 
Des dommages avons assez 
On fera tant que naurons riens 
Nous nous en fussions bien passez. 


Peu de biens avions amassez 
Et pour néant les fault despendre 
De telz procès sommes lassez 
Il sembloit quon nous voulist pendre 

Noos avions bon loysir dapprendre 
En escoutaut eo parlement 
On y oyt qui le sçet entendre 
Bien souvent tel qui parle ment. 

Journée avons par contrement 
Pour retourner a laudience 
A la Sainct-Nartin proprement 
Prendre nous fault en pacience 
Nous tous disons dune aliauce 
Et si voulons bien quon nous oye 
Que au bon duc avons fiance 
Pour nous délivrer a grant Joye. 

Quant du mestier estre souloye 
Duquel laprentif si est maistre 
A Paris voulentiers alloye 
Trop bien je y sçavoye mon estre 
Fust a dextre ou a senestre 
Bien queroye mes apatis 
Par tous les lieux ou povoye estre 
Maintenant plus nen suis basais. 

Javoye un martel tant fetis 
Qui de foui si avoit le manche 
Et mes boutons beaulx et gentilz 
Je ferroye trop bien sans planche 
Fust jour ouvrier ou fust dimenche 
Trestous les jours de la sepmaine 
Boutant la beste de la hanche 
Je ny avoye pas grant peine. 

Bien sçavoye serrer la veine 
Car javoye bonne lancette 
Asserée et bien certaine 
Et si avoys bonne cornette 
Se la beste estoit du corps necte 
Il n> failloit travail ne brayes 
Mais quen disant une sornette 
Je tentoyes en toutes playes. 

Eq villes, en boys et en hayes 
Tout par tout ou je me trouvoye 
Toutes ces choses cy sont vrayes 
Je ne tenoye chemin ne voye 
Hardemeot et puissance avoye 
Si tendoyes a conquérir 
Nul autre vouloir je navoye 
Pour honneur tousjours acquérir. 

Honte navoye de requérir 
Tout prest si estoit mon harnois 
Je ne cessoye de quérir 
Le combattre mestoient nois 
Mais a présent bien je congnois 
Que plus ne seray consentant 
Du mestier je le descongnois 
Désormais il inest trop grevant. 

A lheure que lhomme sentend 
Cest a lheure quil est inclus 
Et pource me tiendray a tant 
Du mestier seray recluz 
Mon temps est passé et excluz 
Mes outilz sont trop refoulez 
Jamais je ne seray conclus 
Car mes membres sont affoulez. 

Entendez bien se vous voulez 
Que plus ne quiers avoir confort 
Mieulx me vallent les pois coulez 
Luser de lautre mest trop fort 
Se jen use je me fais tort 
Car après men plaingz et souspire 
Le cueur souvent si est daccord 
De ce dont le cueur si empire. 

Au bon marquis du sainct empire 
Et au prince de Cbarrolois 
Trestout mon fait leur pourrez dire 
Et a tous ses gentils galois 

Ykds du bon sang de Valois 
Gomme mon bou maislre Deslampes 
Beaqjeu, loofe ont leurs loix 
Bien pevent frapper en ses estampes. 


Ces gros symiers ces belles hampes 
A dix dois ilz pevent trop bien prendre 
Ponrce quilz ont plaines leurs lampes 
Du saing damours pour bien comprendre 
Le faict ilz ne sçauroient mesprendre 
Pour escripre ont bonne plume 
Qui nest refoulée ne tendre 
Il ne leur fault que beau volume 


Aux princes selon la coustume 
Falctes recommandation 
Au bon Croy et a Anthume 
Point ny faictes diiation 
Tous et toutes sans fiction 
Dictes leur bien, leur sçaurez dire 
Que Dieu leur doint perfection 
De tout ce que leur cueur desire. 

Escript a Aocerre sans séjour 
Doctobre le seiziesme jour 
Totus vester avunculus 
Satis grossus non parvulus. 

BALADE QUE LE DESSUS NOMMÉ FIT A LA 
REQUESTE DE DAMOISELLE YSABEAU GHRES - 
TIENNE SA FEMME EN LAN MIL. GGGG. LX 
ET LEN REQUIST LA DIGTE DAMOISELLE 
GOMME EN LUT DISANT : MON AMT NOUS 
AVONS ESTÉ LONGUEMENT ENSEMBLE ET 
TOUSJOURS VESCU JOYEUSEMENT ET POUR 
LAMOUR DE MOY AVEZ FAIGTES CHANSONS 
ET AUTRES JOYEUSETEZ; MAIS POURCE QUE 
SOMMES MAINTENANT EN NOSTRE ANCIEN 
AAGE VOUS NE FAIGTES PLUS RIEN ; AU 
MOINS JE VOUS PRIE QUE EN FACIEZ 
UNE POUR LAMOUR DE MOY, LEQUEL DES- 
SUS NOMMÉ LUY REPONDIT QUE IL ES- 
TOIT CONTANT ET QUELLE SEROIT SELON 
LE TEMPS OU ILZ ESTOIENT ET QUELLE 
SE TENSIST CONTENTE. LAQUELLE DAMOl- 
SELLE LUY DIST QUE QUELQUE CHOSE 
QUIL FIST IL NE LUY EN DESPLAIROIT EN 
RIEN. SI LUY FIT LA DICTE BALADE QUI 
SENSUYT. 


Puis que je sens que vieillesse a moy vient 
Et jeunesse me laisse et si moublie 
Prendre congé des armes me convient 
Car ma puissance si mest du tout faillie 
Mon fait ne vault désormais une oublie 
Tek desjeuner ne qniert que le polet 
Mieulx me vauldroit manger un euf molet 

Pour soustenir mon corps eo bon propos 
Je sais maistre jestoye meilleur varlet 
Je ne qalers pins que laise el le repos. 

Quant du bon temps passé il me souvient 
Que nous allions chasser a lacropie 
Et au printemps que cbascun en aviens 
Que nous allions qnerans les nidz de pie 
Et maintenant jay au nez la roupie 
Nulles dens nay, je mangeue soupes en laict 
Fourré je suis et si ay mantelet 
Emprès le feu vin et eaue en deux potz 
Les mains me tremblent, et bois au gobelet 
Je ne quiers plus que laise et le repos. 

Ha mamye ce temps la plus ne revient 
Se latteudons cest a nous grant folye 
Aller sen fault sans sçavoir quon devient 
Crier nous fault oublye, oublye, oublye 
Mon desjeuner si sera de boulye 
Des jeux sainct mort jay prins le chapelet 
Je sçay trop bien que ce jeu vous est lait 
A dieu amours et a tous les suppos 
Ne mamenez Margot ne Ysabelet 
Je ne quiers plus que laise et le repos. 

Prince laage en ce point si me mect 
Je estudie kalendriers et compost 
Medecine de mon fait sentremet 
Je ne quiers plus que laise et le repos. 

ET QUANT LADITE DAMOISELLE TSABEAU 
CHRESTIENNE EUT OUTE LADIGTE BA- 
LADE ELLE DIST QUELLE NESTOIT 
PAS TROP BELLE ET QUIL EUST 
MIEULX FAIT SE IL EUST 
VOULU. 

Je sois celluy qui porte la boorcette 
De fin drap dor bien brodée et faicte 
Et de boutons de perles bien garnie 
Donnée me fut en faisant cbiere lye 
Dieu gard de mal qui la donnée et faicte. 

Ce me desplaist se la couple est deffaicte 
Quant est a moy lamour nest point faillie 
Je suis celluy qui porte la bourcette. 

A fleur plaisant, vert, blanche, merveillette 
Qui au printemps venez dessus lherbette 
Souviengne vous de nostre départie 
Ja nest besoing que plus je vous en dye 
Souviengne vous de vostre ceinturette 
Je suis celluy qui porte la bourcette. 

Gum privilegio. 

